Allejandro Bullon 


Lumea noastră încotro? 


De ce au loc atât de multe inundaţii, cutremure, incendii, erupții 
vulcanice şi uragane? Cum putem sa facem fata teroarei, devastărilor şi 
morţii, care ne întâmpină ori încotro ne întoarcem privirea? Dar confuziei pe 
care o întâlnesc oamenii zilnic?... 

Cartea de fata îşi propune sa privească dincolo de aceste evenimente. 
Toate faptele aparent incoerente au o explicaţie raţională. Natura scapată de 
sub control, răutatea oamenilor, războaiele crunte, foametea şi epidemiile 
sunt doar partea vizibila a lucrurilor care au loc în lume. In spatele cortinei... 
se afla ceva deocamdată neştiut şi ascuns, dar implacabil. Ceea ce lumea 
noastră nu înţelege acum a fost prezis cu mai multe secole în urma, într-o 
Carte. Răspunsul la aceste întrebări va schimba cursul istoriei şi va influenta, 
fara îndoială, luptele tale personale şi destinul persoanelor dragi ţie. Este 
vorba de momentul culminant al conflictului lung de milenii. Citeşte cartea 
aceasta şi vei înţelege mai bine. 

Bine ai venit, Ne bucurăm că ai ales să pui deoparte putin din timpul 
tau preţios pentru site-ul nostru. Probabil te întrebi la fel ca multe alte 
persoane încotro se îndreaptă istoria? Evenimentele din jur te pun pe 
gânduri? Poţi afla răspunsurile la aceste întrebări în cartea anului 2009: 
Lumea noastră încotro? Citeşte cartea aceasta şi vei înţelege mai bine. 
Această carte a fost lansată de Casa de Editură Viaţă şi Sănătate şi este 
disponibilă pe acest site în format electronic. Dacă doreşti să ai în biblioteca 
ta această carte sau sa o dai prietenilor tai, poţi să o găseşti în format tipărit 
la sediul şi la depozitele Editurii, în toate librăriile Sola Scriptura, precum şi 
pe site-ul. 

Iti dorim lectură plăcută, şi sperăm ca timpul pus deoparte pentru 
această carte să-ţi aducă mult beneficiu în viaţă. 

Introducere. 

Şi le-a spus o pildă: „Vedeţi smochinul şi toţi copacii. Când înfrunzesc 
şi-i vedeţi, voi singuri cunoaşteţi că de acum vara este aproape. Tot aşa, 
când veţi vedea întâmplându-se aceste lucruri, să ştiţi că Împărăţia lui 
Dumnezeu este aproape.” (Luca 21,29-31) 

Un bărbat zvelt, cu o bună condiţie fizică la cei 70 de ani ai săi, cu părul 
şi barba încărunţite de trecerea timpului şi cu faţa blândă, mergea liniştit. 


Părea un bunic drăguţ, care le ducea surprize nepoților lui. Cel puţin aşa 
presupuneau trecătorii, când îl vedeau păşind pe străzile oraşului, într-un 
costum negru, purtând în mâna dreaptă o geantă din piele. Însă realitatea 
era alta. Bărbatul nu avea nici o surpriză pentru nimeni. El ducea în diplomat 
o bombă - adică o ştire „bombă”. Era o ştire care avea să revolte opinia 
publică din toată lumea şi care avea să stârnească multe controverse. La 
auzul ei, o mare parte dintre oameni s-au gândit că bătrânul era nebun. 
Oricum, se ştia că Ernie Chambers, senatorul independent al statului 
Nebraska, era un politician bătrân, recalcitrant şi lipsit de respect. În 
dimineaţa aceea de 14 septembrie 2007, senatorul Chambers a intrat în 
clădirea tribunalului din districtul Douglas şi a depus un dosar, prin care ÎI 
dădea în judecată pe Dumnezeu. El l-a cerut lui Dumnezeu să înceteze să mai 
ţină lumea sub teroare. In plângerea pe care a depus-o, avocatul afro- 
american, care nu a profesat niciodată, L-a învinuit pe Dumnezeu că 
provoacă „inundaţii teribile, cutremure cumplite, uragane înfricoşătoare, 
tornade terifiante, boli pestilenţiale, foamete grozavă, secete devastatoare, 
războaie de exterminare, malformații congenitale şi altele asemenea”. El a 
spus că Divinitatea este responsabilă pentru „calamităţile care au ca rezultat 
decesul multor persoane, multe pagube şi terori-zarea fără milă sau 
discernământ a milioane şi milioane de pământeni, inclusiv a copiilor 
nevinovaţi, a bătrânilor şi a infirmilor”1 şi i-a cerut Curţii o hotărâre, prin care 
să-l ordone lui Dumnezeu să pună capăt acestei stări de lucruri. Oricât de 
stranie sau de irealizabilă ar putea părea, plângerea depusă de Chambers 
împotriva lui Dumnezeu ne vorbeşte despre cel puţin două lucruri: despre 
lipsa de respect a omului modern şi, mai ales, despre anxietatea pe care o 
trăiesc milioane de oameni, din cauza evenimentelor care au loc în jurul lor. 
Intr-adevăr, pe planeta noastră se întâmplă lucruri ciudate. Niciodată în 
istorie nu au fost consemnate atât de multe dezastre naturale, petrecute într- 
un timp atât de scurt. Ele au făcut una cu pământul oraşe întregi şi au 
secerat mii de vieţi. Potrivit unui raport al Conferinţei Internaţionale ONU 
asupra Schimbărilor Climatice, dacă încălzirea globală va continua în ritmul 
actual, o pătrime dintre speciile de plante şi de animale existente pe pământ 
ar putea dispărea până în anul 2050. Acelaşi raport ne arată că, dacă toţi 
ghețarii din Antarctica s-ar topi, nivelul mării ar putea să se ridice cu 
aproximativ 61 metri.2 Faptul acesta este înspăimântător, dacă ne gândim că 
o creştere a nivelului mării cu numai 6 metri ar inunda Londra, New York-ul şi 
toate capitalele aflate în apropierea mării. Nu mai putem rămâne indiferenți 
la astfel de veşti. Plângerea senatorului Chambers poate părea neserioasă 
sau absurdă, dar preocuparea pe care o exprimă ea este îndreptăţită. 
Fenomenele atmosferice care ameninţă siguranţa planetei sunt 
înfricoşătoare. Este posibil să existe evenimente pe care omul să nu aibă 
capacitatea de a le controla? Dacă nu, cum putem explica numeroasele 
dezastre naturale, suferinţa şi disperarea? De ce au loc atât de multe 
inundaţii, cutremure, incendii, erupții vulcanice şi uragane? Cum putem să 
facem faţă teroarei, devastărilor şi morţii, care ne întâmpină ori încotro ne 
întoarcem privirea? Dar confuziei pe care o trăiesc oamenii zilnic? Cum 


putem explica faptul că atât de mulţi oameni distrug fără milă viaţa şi 
aspiraţiile altora? De exemplu, cum este posibil ca o fiinţă umană, care se 
presupune a fi cea mai inteligentă fiinţă, să tragă după o maşină un copil de 
cinci ani, târându-l, şi să-l omoare? Cum este posibil ca oamenii să răpească 
nişte copii nevinovaţi, ca să-i umilească sexual şi să vândă fotografii cu ei 
celor din industria pornografică? Ce era în mintea acelui student care a 
deschis focul în universitate, omorând la întâmplare mai mulţi colegi şi apoi 
luându-şi viaţa? Ce anume îi face pe tinerii de astăzi să cheltuiască miliarde 
de dolari, anual, pe droguri şi să susţină, astfel, marea lume interlopă? Ce 
caută ei cu atâta încrâncenare şi nu găsesc? De ce săvârşesc ei astfel de 
lucruri, deşi sunt conştienţi că nu fac decât să se distrugă pe ei înşişi? Ceva 
nu este în ordine. Trenul vieţii a deraiat şi se îndreaptă huruind spre o 
prăpastie. Cartea de faţă îşi propune să privească dincolo de aceste 
evenimente. Toate faptele aparent incoerente au o explicaţie raţională. 
Natura scăpată de sub control, răutatea oamenilor, războaiele crunte, 
foametea şi epidemiile sunt doar partea vizibilă a lucrurilor care au loc în 
lume. În spatele cortinei acestor fapte aparent fără legătură, se află ceva 
deocamdată neştiut şi ascuns, dar implacabil. Ceea ce lumea noastră nu 
înţelege acum a fost prezis, cu mai multe secole în urmă, într-o Carte. Isus a 
zis: „De la smochin învăţaţi pilda lui: Când îi frăgezeşte şi înfrunzeşte mlădiţa, 
ştiţi că vara este aproape. Tot aşa şi voi, când veţi vedea toate aceste lucruri, 
să ştiţi că Fiul omului este aproape, este chiar la uşă.” (Matei 24,32.33) Ce 
eveniment este aproape să aibă loc? Ce voia să spună Isus, când a rostit 
aceste cuvinte? Răspunsul la aceste întrebări va schimba cursul istoriei şi va 
influenţa, fără îndoială, luptele tale personale şi destinul persoanelor dragi 
ţie. Este vorba despre momentul culminant al conflictului lung de milenii. 
Citeşte cartea aceasta şi vei înţelege mai bine. 

1 http:/mwww.ketv.com/news/14133442/detail.html 2 „Climate Change, 
1995: The Science of Climate Change” (Schimbările climatice, 1995: Ştiinţa 
schimbărilor climatice), contribuţia Grupului de Analiză | la cel de-al doilea 
raport de evaluare al Comisiei Interguvernamentale pentru Schimbările 
Climatice (Cambridge: Cambridge University Press, 1996). 

Care este semnul venirii Tale? 

„El a şezut jos pe Muntele Măslinilor. Şi ucenicii Lui au venit la El, la o 
parte, şi l-au zis: 'Spune-ne, când se vor întâmpla aceste lucruri? Şi care va fi 
semnul venirii Tale şi al sfârşitului veacului acestuia?', (Matei 24,3) 

Se apropia momentul crucial, ceasul suprem, în care Impăratul 
împăraţilor şi Domnul domnilor, Creatorul universului şi proprietarul cerurilor 
şi al pământului, avea să coboare până în străfundurile umilinţei. Ţintuit pe 
crucea păstrată numai pentru cei mai răi criminali, El avea să plătească 
preţul infinit pentru răscumpărarea omenirii. Preţul avea să fie propriul Lui 
sânge. Totuşi, prin acest sânge, El avea să scoată lumea de sub puterea 
morţii. Deasupra capetelor ucenicilor atârna un nor greu de tristeţe şi de 
suferinţă, ca un vestitor al nenorocirii. Dar ei nu puteau să-l vadă. Poate că 
erau prea fireşti ca să înţeleagă lucrurile duhovniceşti. Domnul însă ştia 
foarte bine că trăiau un ceas solemn. El ştia că peste puţin timp avea să fie 


copleşit de suferinţă şi de singurătate, dar dorea să-i ocrotească de toate 
acestea. Îi iubea cu o dragoste infinită, care depăşea puterea lor de 
înţelegere. Cum putea să-i ajute să înţeleagă şi să fie pregătiţi pentru 
evenimentul care urma să aibă loc? Relatarea biblică ne spune: „La ieşirea 
din Templu, pe când mergea Isus, ucenicii Lui s-au apropiat de El ca să-l 
arate clădirile Templului” (Matei 24,1). „Învăţătorule, uită-Te ce pietre şi ce 
zidiri!”, l-au zis ei (Marcu 13,1). Destinul etern al omenirii avea să se decidă 
în numai câteva ore, însă ucenicii erau preocupaţi de lucrurile materiale - de 
clădirile Templului din lerusalim. Mintea omului este fascinată de lucrurile 
strălucitoare, de ceea ce poate percepe prin intermediul simţurilor. Ochii 
ucenicilor vedeau Templul şi mâinile lor puteau pipăi pietrele lui şlefuite. Ei 
puteau să admire mobilierul şi decoraţiunile din aur şi coloanele lui trainice. 
Au trecut de atunci douăzeci de secole, însă oamenii au rămas la fel de 
fascinaţi de lucrurile pe care le pot percepe cu ajutorul simţurilor. Prin 
urmare, dimensiunea spirituală a vieţii continuă să le scape din vedere. Ne 
apropiem din nou de un punct critic în istoria lumii. Insă evenimentele 
decisive, care bat la uşă, par nesemnificative pentru natura noastră umană. 
Vine peste noi sfârşitul vremii, dar, la fel ca ucenicii de altădată, nu suntem 
conştienţi de aceasta. Ne concentrăm întreaga atenţie asupra lucrurilor pe 
care le putem vedea cu ochii noştri: războaiele, violenţa, cutremurele, 
uraganele, încălzirea globală, calamităţile şi nedreptatea, care abundă în 
jurul nostru. Altceva nu mai putem vedea şi nici nu reuşim să prindem 
semnificaţia lor. De aceea, căutăm soluţii omeneşti simpliste, care să alunge 
umbrele întunecate de deasupra pământului. In acea ocazie, răspunsul dat 
de Isus i-a contrariat pe ucenici: „Vedeţi voi toate aceste lucruri?”, i-a 
întrebat El. „Adevărat vă spun că nu va rămâne aici piatră pe piatră, care să 
nu fie dărâmată” (Matei 24,2). La auzul acestor cuvinte, ucenicii au tras 
concluzia că El Se referea, probabil, la cataclismul care avea să aibă loc la 
„sfârşitul veacului”, din moment ce declarase că, într-o zi, acea clădire 
magnifică avea să zacă în ruine. În mintea lor nu putea să încapă altceva. 
Isus le vorbise despre revenirea Sa, iar ei au dedus că Templul din lerusalim 
avea să fie distrus în vremea aceea, la sfârşitul veacului. Pentru ucenici, 
gândul acesta era totuşi dureros. li deranja într-un fel pe care nu şi-l puteau 
explica. Toate speranţele lor de-o viaţă se îndreptaseră spre îndepărtarea 
jugului roman, atât de urât de națiunea lor. Generaţii la rând Il aşteptaseră 
pe Mesia, Cel care avea să preia controlul asupra Templului şi să conducă 
poporul la victorie. Acum, Isus le spunea că Templul va ajunge o ruină. 
Ucenicii lăsaseră totul ca să-L urmeze pe Isus. Îl primiseră ca Domn al vieţii 
lor. Dar acum Isus părea obsedat de moarte şi de distrugere. Oricât se 
străduiau, nu puteau să priceapă ce vroia El să le spună. In după-amiaza 
aceleiaşi zile, au coborât împreună în Valea Chedron, cu sentimentul că 
păşesc în valea morții, trişti, înaintând ca într-o procesiune tăcută şi solemnă. 
Cuvintele lui Isus îi tulburau, dar nu aveau curajul să Il întrebe nimic. Şi-au 
continuat drumul, urcând pe Muntele Măslinilor cu sufletul răscolit. După ce 
s-au aşezat pe coama muntelui, au abordat din nou subiectul despre 
distrugerea Templului, deschizându-şi inima înaintea lui Isus: „Spune-ne, 


când se vor întâmpla aceste lucruri? Şi care va fi semnul venirii Tale şi al 
sfârşitului veacului acestuia?” (Matei 24,3) Atunci, Domnul a început să le 
înfăţişeze tabloul stării lumii de dinaintea revenirii Sale pe pământ. Le-a 
vorbit despre războaie, despre veşti de războaie, despre cutremure, despre 
hristoşi mincinoşi şi despre persecuția care urma să vină. Isus dorea să le 
transmită ucenicilor un mesaj special. Ei aveau să fie martorii furiei 
romanilor, care aveau să distrugă Templul din lerusalim, la aproape 30 de ani 
după aceea. O parte dintre semnele din Matei 24 fac referire la ceea ce urma 
să se întâmple înainte de distrugerea Templului. Insă Isus vrea să ne 
transmită şi nouă un mesaj şi de aceea El a prezis ceea ce va avea loc la 
sfârşitul lumii. Oamenii de astăzi, la fel ca şi cei din vremea lui Isus, trebuie 
să se grăbească să citească printre rânduri, să privească dincolo de 
evenimentele curente înfiorătoare şi să le înţeleagă semnificaţia. Semnele 
revenirii lui Hristos, aşa cum sunt ele prezentate în Biblie, reprezintă o 
descriere fidelă a stării actuale, un tablou al lumii contemporane şi al 
conflictelor ei neîntrerupte, în care omenirea luptă împotriva ei însăşi şi în 
care natura, în furia ei oarbă, se scutură, ca un cal sălbatic, de abuzurile 
oamenilor. In cele ce urmează, vom descrie lucrurile care se întâmplă astăzi, 
evenimentele care vor fi tot mai frecvente odată cu apropierea sfârşitului. 
Vom descoperi un mesaj urgent, dar şi plin de speranţă: anunţarea venirii 
unei zile noi, într-o lume nouă. Planeta noastră pare învăluită într-un mare 
întuneric. Umbrele ne înconjoară ameninţător. Totuşi ele sunt şi încura- 
jatoare, fiindcă sunt dovada că Împăratul vine. El va veni în curând, în glorie. 
Experienţa ne învaţă că ziua aceea este cu atât mai aproape, cu cât 
întunericul este mai dens. Intunericul acesta trebuie să ne inspire multă 
speranţă. Ştiu din proprie experienţă cât de mult contează o astfel de 
speranţă. Intr-o noapte, m-am rătăcit în junglă şi am avut nevoie de ea. 
Călătorisem toată ziua şi eram sfârşit de oboseală. Ghidul indian care mă 
însoțea s-a gândit că cel mai bine ar fi să dormim pe malul râului. 

— Mâine va fi o nouă zi, mi-a spus el, şi te vei simţi mai bine. N-are rost 
să mergem prin întuneric. Aşadar, ne-am oprit. Aveam senzaţia că întunericul 
se amesteca efectiv cu aerul pe care îl respiram şi îmi dădea fiori pe şira 
spinării. Toţi trecem prin astfel de nopţi apăsătoare şi dezolante. Poetul 
mistic Sfântul loan al Crucii le numea „nopţile negre ale sufletului”. Noaptea 
aceea petrecută în junglă a fost pentru mine ca o noapte fără sfârşit. Nu 
puteam să dorm. Zgomotele din jur şi umbrele nopţii păreau amenințătoare. 
Pe la 4 sau 5 dimineaţa, l-am întrebat pe ghid dacă mi se părea mie sau, într- 
adevăr, se făcea şi mai întuneric. 

— Nu ţi se pare, mi-a răspuns el. Aşa este, s-a făcut şi mai întuneric. 
Asta înseamnă că peste câteva minute răsare soarele. Chiar aşa s-a 
întâmplat. După zece minute, am zărit primele raze de soare, iar după alte 
câteva, soarele se ridica deasupra orizontului. Razele lui plăcute mi-au dat 
curaj şi m-am simţit din nou în siguranţă. Noaptea lumii acesteia devine tot 
mai întunecată. Durerea, suferinţa şi moartea ne învăluie. Nedreptatea, 
nenorocirea şi foametea sunt la tot pasul. Uneori, ni se pare că totul este 
pierdut. Dar nu este aşa. Bezna lumii va dispărea în curând. Lumina unei noi 


zile se va revărsa dinspre orizont. Îl aşteptăm pe Isus să revină, dar El este cu 
noi până atunci. „Rămâi lângă Mine”, ne spune El prin Duhul Sfânt. „Ai 
încredere că voi fi alături de tine când vei trece prin ceasurile întunecate care 
vor veni.” Care este decizia ta? Vei accepta invitaţia Sa? Răspunsul îţi 
aparţine. 

Războaie şi veşti de războaie „Când veţi auzi despre războaie şi veşti 
de războaie, să nu vă înspăimântați, căci lucrurile acestea trebuie să se 
întâmple. Dar încă nu va fi sfârşitul. Un neam se va scula împotriva altui 
neam şi o împărăție împotriva altei împărăţii... Aceste lucruri vor fi începutul 
durerilor.” (Marcu 13,7.8) 

Copilul se uita speriat la bărbatul cu cagulă neagră. Arma îndreptată 
spre capul lui îl umplea de groază şi îl făcea să tremure. Nu avea curajul să 
se uite la sticla cu lichid galben pe care o ţinea în mâna stângă. De disperare, 
a izbucnit în plâns. Ce putea să facă un copil de şase ani într-o astfel de 
situaţie, decât să plângă? 

— Bea sau te omor! Glasul bărbatului solid suna ameninţător. Ivan nu a 
avut de ales, decât să-şi bea urina. Putem să găsim cuvintele care să descrie 
o astfel de scenă? Orice am spune ar fi prea mult sau poate prea puţin. Mai 
bine să ne prefacem că aşa ceva nu s-a întâmplat. Poate că, în felul acesta, 
vom fi mai puţin stânjeniţi să admitem că şi noi suntem oameni şi că rasa 
umană a decăzut cu mult sub nivelul animalelor. Intâmplarea aceasta a avut 
loc într-o zi de miercuri, pe 1 septembrie. Orologiul din clădirea principală a 
şcolii elementare arăta ora 9:40 dimineaţa. Era o zi obişnuită de vară. În 
şcoală, elevii, profesorii şi părinţii se pregăteau pentru deschiderea 
„Festivalului învăţăturii”. Deodată, s-au auzit împuşcături, urmate de 
înjurături, ameninţări şi lovituri cu pumnul. Într-o fracțiune de secundă, 32 de 
bărbaţi şi femei, înarmaţi până în dinţi, cu feţele acoperite cu cagule, au 
preluat controlul asupra şcolii. După câteva minute, au luat 1.300 de 
ostatici.1 Intruşii i-au dus pe ostatici în sala de sport a şcolii şi au început să 
împrăştie o cantitate enormă de explozibil, ca să se protejeze în caz de atac. 
Forţele speciale de securitate ale armatei naţionale au încercuit şcoala 
imediat, gata să pătrundă în clădire la prima mişcare greşită a teroriştilor. 
Ostaticii nu vor uita niciodată cele trei zile de groază petrecute acolo. In 
şcoala lor paşnică a apărut, dintr-odată, războiul. Isus a spus, cu mult timp în 
urmă: „Veţi auzi despre războaie şi veşti de războaie” (Matei 24,6). Acesta 
avea să fie unul dintre semnele care vor anunţa revenirea Sa pe pământ. La 
început, invadatorii nu au cerut nimic. Doar au ameninţat că vor ucide 20 de 
ostatici de fiecare dată când forţele securităţii vor răni pe unul dintre ai lor. 
Liderul lor a anunţat presa că nu le vor da copiilor nici hrană, nici apă. Unii 
copii au povestit mai târziu că, dacă cereau apă, teroristul îi forţa să-şi bea 
urina. Vineri, pe 3 septembrie, a fost o zi caniculară. Copiii se sufocau în sala 
de sport. Nimeni nu-şi putea imagina ce tragedie avea să se întâmple. (La 
numai 93 de zile după acest incident, o altă tragedie de dimensiuni 
catastrofale avea să zguduie lumea: un tsunami avea să şteargă de pe faţa 
pământului oraşe întregi şi avea să secere 200 000 de vieţi.) Lumea întreagă 
aştepta să vadă cum va evolua atacul asupra acelor copii nevinovaţi. 


Deodată, a explodat o bombă. Sala de sport s-a umplut de ţipete de spaimă. 
Forţele speciale au profitat de momentul de panică şi au pătruns înăuntru, ca 
să preia controlul. Mirosea greu a praf de puşcă, a sânge şi a moarte şi se 
auzeau urlete de groază şi disperare. Starea de criză a luat sfârşit. Rezultatul 
final: 376 de morţi şi 700 de răniţi. Însă incidentul acesta nu a fost decât 
primul strop al unei ploi torențiale. Unii oameni se lovesc şi se omoară unii pe 
alţii aproape fără nici un motiv. Chiar în timp ce scriu aceste rânduri, la ştiri 
se anunţă că o femeie însărcinată a fost atacată de trei bărbaţi. Aceştia spun 
că se grăbeau să ajungă undeva şi că ea nu s-a dat la o parte din calea lor. 
Însă le-a luat mai mult timp ca să o bată, decât dacă ar fi aşteptat o secundă 
ca ea să se dea la o parte! Ne-am obişnuit să trăim într-un climat al 
ostilităţilor permanente. Cel mai recent conflict armat ne-a costat deja viaţa a 
mii de oameni nevinovaţi, care nu aveau nici o legătură cu interesele politice 
ale părţilor implicate. La început, fiecare dintre noi am urmărit cu aviditate 
şirul evenimentelor conflictului. Acum, în ciuda faptului că zi de zi mor zeci de 
persoane, oamenii şi-au pierdut interesul. A devenit o rutină la care nu mai 
luăm seama. În zilele noastre, oricine poate transporta o bombă. Inamicii 
sunt peste tot. Toţi oamenii sunt înspăimântați. Odată călătoream cu avionul 
şi pasagerul de lângă mine mi-a spus: 

— Războaie au fost pe pământ de când au apărut oamenii! Nu l-a ucis 
Cain pe fratele lui, Abel? De ce se spune că „războaiele şi veştile de 
războaie” sunt un semn al celei de-a Doua Veniri? Fără îndoială că acest lucru 
este adevărat. De la apariţia păcatului în lume, oamenii au trăit dintotdeauna 
ca într-un neîncetat război. Starea aceasta este rezultatul luptelor lor 
interioare, al conflictelor şi al nefericirii lor, al înstrăinării lor de Dumnezeu. 
Totuşi, niciodată în istoria omenirii nu au existat atât de multă tensiune şi 
violenţă ca în zilele noastre. Secolul trecut a fost zguduit de două conflicte 
armate teribile. Până atunci, lumea nu mai cunoscuse o distrugere de 
asemenea proporţii. Primul Război Mondial a făcut 10 milioane de victime, iar 
al Doilea Război Mondial, 55 milioane. În 1945, William Ripley spunea, într-o 
emisiune radio transmisă din Hiroshima, după explozia primei bombe 
atomice: „Mă aflu în zona unde a început sfârşitul lumii.” Totuşi, războaiele 
acestea nu au fost semnul sfârşitului. Isus a spus: „Când veţi auzi despre 
războaie şi veşti de războaie, să nu vă spăimântaţi, căci lucrurile acestea 
trebuie să se întâmple. Dar încă nu va fi sfârşitul.” (versetul 7) Situaţia 
tulbure în care trăim astăzi nu este dată numai de evenimentele 
internaţionale. Factorul care subminează structura fundamentală a celor mai 
multe ţări îl reprezintă conflictele interne. Războaiele internaţionale sunt o 
excepţie. Dintre cele 56 de conflicte armate importante, consemnate în 
ultimul deceniu, numai 3 au avut loc între state diferite. Toate celelalte au 
fost lupte interne, deşi în 14 dintre ele au intervenit forţe armate străine.2 Pe 
de altă parte, începutul secolului trecut a fost dominat de războaie între ţări 
bogate. Marea majoritate a conflictelor actuale au loc între statele sărace ale 
lumii. Națiuni care de-abia reuşesc să supravieţuiască îşi risipesc cele mai 
preţioase resurse în luptele civile.3 Studiile specialiştilor arată că există o 
relaţie clară între conflictele armate şi foametea din lume. Una o determină 


pe cealaltă. Recesiunile economice aruncă milioane de oameni în sărăcie, iar 
foametea este consecinţa dezastrelor naturale şi a războaielor.4 În zilele 
noastre, multe ţări suferă din cauza conflictelor interne, provocate de aşa- 
numitele gherile ale răzbunării. Conflictele interne au loc, în general, în 
zonele rurale, unde ţăranii fără apărare, care de-abia reuşesc să se întreţină, 
îndură consecinţe dezastruoase. Oamenii care suferă cel mai mult sunt cel 
mai puţin răspunzători pentru ceea ce se petrece. Gherilele blochează 
producerea de alimente şi supun populaţia la înfometare, jefuind recoltele, 
vitele şi rezervele de alimente ale ţăranilor. Acţiunile frecvente ale 
revoluţionarilor înarmaţi îi împiedică pe oameni să muncească, afectează 
agricultura şi suspendă transportul de mărfuri către piaţă. Numeroasele 
facţiuni îi forţează pe tineri să li se alăture în luptă, lipsind astfel sectorul 
productiv de mâna de lucru. În consecinţă, oamenii suferă de foame mult 
timp după consumarea conflictului. Ce se poate face în zonele în care 
alimentele au fost distruse, oamenii au fost omorâţi sau răniţi, populaţia s-a 
retras din calea pericolului şi pagubele aduse mediului sunt ireparabile?5 Şi 
mai periculoase sunt minele plantate pe suprafaţa terenurilor agricole, care 
ucid oamenii sau îi mutilează şi care îi descurajează să se apuce de 
agricultură chiar şi la zeci de ani după încetarea conflictului. După al Doilea 
Război Mondial, mulţi erau încrezători că lumea se va bucura de pace. In anii 
care au urmat, investiţiile în armament au scăzut cu 37 de procente, iar 
oamenii vorbeau despre pace şi despre armonia internaţională.6 Toate 
acestea s-au dovedit a fi o iluzie! Profeţia biblică a prezis că lucrurile vor 
merge din rău în mai rău: „Când vor zice 'Pace şi linişte!', atunci o 
prăpădenie neaşteptată va veni peste ei” (1 Tesaloniceni 5,3). Chiar aşa s-a 
şi întâmplat. Visul s-a întrerupt brusc în 1988. Începând cu acest an, comerţul 
cu arme a scăpat de sub control peste tot în lume. In prezent, suma totală a 
vânzărilor se ridică la cifra revoltătoare de 835 miliarde de euro pe an. Adică 
de 15 ori mai mult decât suma totală cheltuită pentru ajutoare umanitare şi 
acte caritabile. Vestea cea mai rea este că suma aceasta este cea mai 
ridicată în ţările cele mai sărace din lume. Comenzile în comerţul cu 
armament au crescut exponențial în ultimii ani. În mod uluitor, cei cinci 
furnizori principali de armament sunt membri permanenţi ai Consiliului de 
Securitate al ONU. Credeţi că în situaţia aceasta va mai fi pace în lume?7 
„Dar eu nu văd lucrurile aşa”, mi-a spus un student, zilele trecute. Poate că 
eşti de aceeaşi părere, mai ales dacă locuieşti într-o zonă unde nu au loc 
lupte de gherilă. Dar poate că te-ai obişnuit cu alt tip de violenţă, de care eşti 
pe deplin conştient. Îţi este teamă să treci prin locuri întunecoase odată cu 
lăsarea nopţii, chiar dacă te afli în cartierul tău? Există în oraşul tău locuri 
unde nu îndrăzneşti să te aventurezi nici măcar în timpul zilei? Violenţa 
urbană, un război fără sfârşit, face permanent parte din viaţa oamenilor care 
locuiesc în oraşele mari ale lumii. Am ajuns să credem că războaiele se duc 
astăzi numai în Orientul Mijlociu sau în regiunile muntoase izolate, unde se 
ascund trupele de gherilă. Este adevărat că cel mai grav război din prima 
parte a secolului XXI a făcut 226 000 de victime. Numărul morţilor din timpul 
invadării acestei ţări se ridică la 11 405, între care soldaţi, membri ai gherilei 


şi civili. Însă într-un alt stat din lume are loc un război tăcut, de-abia 
menţionat în ştirile din presă. El face anual 48 000 de victime.8 În decursul a 
cinci zile, pe străzile pline de violenţă ale acestei ţări mor 240 000 de 
oameni. Crima organizată a reuşit să paralizeze o întreagă metropolă, luând 
viaţa a 20 de poliţişti în fiecare zi. Furtul de camioane domină şoselele, 
traficul de droguri ţine sub stăpânire populaţia săracă şi traficul de armament 
şi contrabanda sunt în continuă creştere. Toate acestea produc panică în 
rândurile cetăţenilor. În ciuda acestor fapte, ţara nu este în „stare de 
război”.9 O altă mare metropolă se înscrie în lista celor mai periculoase oraşe 
ale lumii, în ea având loc, în medie, 500 de răpiri pe lună (peste 16 zilnic). În 
oraşul acesta, industria răpirilor costă 70 milioane de dolari pe an, iar clasa 
de mijloc este obligată să poarte în maşini un echipament special, alături de 
accesoriile obişnuite.10 Situaţia este similară în multe alte oraşe mari ale 
planetei. Anul trecut, peste 4,2 milioane de orăşeni au fost victimele unor 
infracţiuni. Orice altă metropolă din lume prezintă statistici la fel de uluitoare. 
Pentru milioane de oameni, violenţa stradală este o parte a vieţii lor 
zilnice.11 Observăm că prezicerea lui Isus se împlineşte în fiecare zi. 
Războaie şi veşti de războaie, conflicte fratricide şi distrugeri nesăbuite au loc 
peste tot. Oamenii cu judecată de pretutindeni încearcă să înţeleagă ce se 
întâmplă, dar nu reuşesc. În anul 1984, am susţinut o evanghelizare publică 
pe Stadionul Naţional din Lima, Peru. Seară de seară, pe stadion veneau 
patruzeci de mii de oameni, dornici să audă vestea bună a Evangheliei. O 
lună mai târziu, am primit o scrisoare de la un membru al mişcării de gherilă 
care a produs atât de multă suferinţă poporului meu. „Am venit la Stadionul 
Naţional nu pentru că eram interesat să vă ascult”, scria el. „Am venit acolo 
trimis de grupul meu, pentru o anumită misiune. Suntem prezenţi peste tot, 
ca să vedem şi să auzim totul. Am venit la stadion ca să îndeplinesc o 
misiune de rutină. Nu sunt un om rău. Sunt doar un visător. Visez la o ţară 
liberă, în care copiii să se nască plini de speranţă şi nu condamnaţi la o viaţă 
de exploatare şi de suferinţă. Din nefericire, pentru a avea o astfel de ţară, 
este nevoie să distrugem societatea existentă. In scopul acesta, am socotit 
că era de datoria mea să plătesc preţul: adică vărsarea de sânge nevinovat. 
Însă în seara aceea v-am auzit vorbind despre Isus. Am înţeles că tot sângele 
care era necesar fusese deja vărsat pe crucea de pe Calvar. Dar acum ce să 
fac cu amintirea crimelor mele? Ce să fac cu coşmarurile pe care le am, de 
fiecare dată când încerc să adorm? Cum să-mi scot din minte chipurile 
oamenilor nevinovaţi care m-au rugat în genunchi să nu îi ucid? Cui să îi 
vorbesc despre durerea mea, despre trecutul meu, despre teribila povară a 
vinovăţiei mele?” lată strigătul de disperare al sufletului omenesc: Ce să fac? 
Cine mă va ajuta? În vârtejul luptelor şi al nenorocirilor, te invit să asculţi 
glasul blând al lui Isus: „Vă las pacea, vă dau pacea Mea. Nu v-o dau cum o 
dă lumea. Să nu vi se tulbure inima, nici să nu se înspăimânte” (loan 14,27). 
În vremurile tulburi în care trăim, invitaţia aceasta este binevenită. Vrei să o 
accepţi? Răspunsul îţi aparţine. 3 

1Jose Eduardo Varela, „O masacre dos Inocentes”, Revista VEJA, nr. 1 
870 (12 septembrie 2004). 2Sigrun Mogedal, Ministrul Afacerilor Externe al 


Norvegiei, „The Economics of Civil War” [Economia războiului civil], 
document prezentat cu ocazia Conferinţei Băncii Mondiale asupra Economiei 
şi Politicii Războiului Civil, Oslo, Norvegia (2001). 3ldem. 4,„Declaraţia de la 

acţiune al Conferinţei la nivel înalt, privind securitatea alimentară mondială”, 

Hristoşi mincinoşi şi profeţi mincinoşi „Căci se vor scula Hristoşi 
mincinoşi şi proroci mincinoşi; vor face semne mari şi minuni, până acolo 
încât să înşele, dacă va fi cu putinţă, chiar şi pe cei aleşi.” (Matei 24,24) 

Fiecare mişcare pe care o face este îndelung studiată, iar în cuvântările 
lui îmbină ironia cu gesturile de bravadă. La încheietura mâinii poartă un 
ceas cu diamante, călătoreşte din loc în loc cu automobile luxoase şi 
locuieşte într-o vilă în valoare de 7 milioane de dolari. El declară că este 
Hristos reîntrupat. Când este întrebat de ce poartă haine scumpe, dacă Isus a 
umblat pe pământ îmbrăcat într-o haină veche şi încălţat cu nişte sandale 
uzate, el răspunde: 

— La prima mea venire, misiunea mea era să sufăr şi să mor. Acum m- 
am întors ca să domnesc. Născut în Puerto Rico, Jose Luis Miranda are pe braţ 
două tatuaje cu numărul 666. El pretinde că este şi Hristos şi antihrist, 
întrucât mesajul pe care îl prezintă este diferit de cel transmis de Isus cel 
suferind. Acum, potrivit spuselor lui Miranda, el este „un împărat reîntrupat şi 
plin de biruinţă”.1 Şi nu este singurul. Într-o casă din Boqueirao, Curitiba, în 
Brazilia, se dă la o parte o cortină şi îţi apare înaintea ochilor fostul negustor 
de legume Luri Thais, în vârstă de 49 de ani, înveşmântat într-o tunică albă şi 
o mantie roşie, care poartă pe cap o coroană de spini şi ţine în mâna stângă 
un sceptru. Stă aşezat pe un tron şi declară cu o voce gravă: 

— Eu sunt Inri Hristos, fiul lui Dumnezeu, Hristos reîncarnat, calea, 
adevărul şi viaţa.2 În decurs de câţiva ani, acest „Inri Hristos” a călătorit în 
toată lumea. După ce a fost alungat din Anglia, s-a dus în Franţa. În ultimii 
ani, s-a stabilit în Brazilia. În acelaşi timp, într-un colţ îndepărtat al Siberiei, 
într-un sătuc numit „Casa Răsăritului”, un om blând, îmbrăcat într-o tunică 


albă, cu părul lung şi şaten şi cu un zâmbet timid şi enigmatic, declară că el 
este Hristosul şi că s-a întors să salveze omenirea. Însă nu afirmă aceste 
lucruri înaintea oricui, ci numai înaintea discipolilor lui, care se numără cu 
miile şi care i se închină ca unui dumnezeu adevărat. Ei cred că el este Isus 
Hristos reîntrupat. Numele lui de botez este Serghei Torop, un fost soldat rus. 
El se autointitulează „Visarion” şi spune că este „dătătorul de viaţă nouă”. 
Kevin Sullivan, un jurnalist din Statele Unite, a publicat, în The Washington 
Post, un interviu cu câţiva dintre discipolii lui Visarion. Declaraţiile lor l-au 
surprins pe Sullivan. Lulă Derbina, spre exemplu, a lucrat ca translator pentru 
Crucea Roşie şi a găsit în Visarion ceea ce a căutat toată viaţa: 

— Cred din toată inima că el este Isus Hristos. Sunt sigură de acest 
lucru, după cum sunt sigură că pot să respir, a mărturisit ea. Galina 
Oshepkova, 54 de ani, a divorţat de curând şi are în întreţinere doi copii. 
Odată, cineva i-a arătat un videoclip în care Visarion declara că s-a întors pe 
pământ pentru că oamenii au uitat cuvintele şi învăţăturile pe care le-a dat 
cu 2000 de ani în urmă. 

— Inima îmi bătea cu putere şi am fost convinsă că este adevărat. El 
este cel adevărat. El este a doua întrupare a lui Hristos.3 Isus a indicat un alt 
semn al revenirii Sale pe pământ: apariţia hristoşilor mincinoşi. Insă este clar 
că nu S-a referit numai la cei despre care tocmai am vorbit sau la zecile de 
persoane care au apărut de-a lungul istoriei şi care vor mai apărea în viitor. 
El a mai spus că vor apărea şi proroci mincinoşi: oameni care cred că 
Dumnezeu i-a trimis să ofere soluţii de moment la problemele noastre. Ei ne 
făgăduiesc vindecare miraculoasă şi prosperitate financiară. Mulţi dintre ei 
pretind că binecuvântările sunt puse deoparte pentru cei care au „credinţă”, 
o credinţă evaluată în funcţie de suma de bani trimisă. Astfel de „profeţi” și- 
au făcut apariţia tot mai des în ultimii ani. În fiecare zi mai apare câte unul. Ei 
au învăţat cum să utilizeze radioul, televiziunea şi alte mijloace de informare 
în masă. Unii dintre ei au construit adevărate imperii financiare. Argumentele 
pe care le folosesc sunt „mărturiile” persoanelor care pretind că au trăit o 
minune. Aceştia utilizează citate din Biblie pentru a susţine că „nimeni nu 
poate face semnele pe care le faci Tu, dacă nu este Dumnezeu cu el” (loan 
3,2). lată ce a spus Isus despre ei: „Nu oricine-Mi zice: 'Doamne, Doamne!' va 
intra în Împărăţia cerurilor, ci cel ce face voia Tatălui Meu care este în 
ceruri. Mulţi Îmi vor zice în ziua aceea: „Doamne, Doamne! N-am prorocit noi 
în Numele Tău? N-am scos noi draci în Numele Tău? Şi n-am făcut noi multe 
minuni în Numele Tău?' Atunci, le voi spune curat: 'Niciodată nu v-am 
cunoscut; depărtaţi-vă de la Mine, voi toţi care lucraţi fărădelegea.', (Matei 
7,21-23) Cum este posibil ca oamenii care fac miracole şi lucruri 
extraordinare în Numele lui Isus să nu primească aprobarea Sa? Răspunsul se 
găseşte în text: Ei nu au făcut niciodată voia Tatălui. Dimpotrivă, ei au 
acţionat potrivit cu viziunea lor asupra lucrurilor şi după mintea lor. Intr-un 
anume sens, toţi aceşti profeţi mincinoşi şi oameni care se dau drept Hristos 
nu fac altceva decât să împlinească profeția. Pe de altă parte, problema nu 
se rezumă la nişte oameni înşelaţi şi la nişte indivizi care profită de 
credulitatea şi de fanatismul altora. Când a vorbit despre hristoşii mincinoşi, 


Isus a spus că ei „vor face semne mari şi minuni, până acolo, încât să înşele, 
dacă va fi cu putinţă, chiar şi pe cei aleşi”. (Matei 24,24) Cei aleşi - oamenii 
care au acceptat invitaţia lui Dumnezeu de a renunţa la minciună şi la 
înşelăciune, la tot ce este fals, şi de a trăi în conformitate cu adevărul - nu 
vor fi înşelaţi cu uşurinţă de o vindecare miraculoasă şi nu vor crede doar pe 
baza faptului că cineva declară că este Isus reîntrupat. Dacă este posibil ca 
până şi oamenii luminaţi să fie înşelaţi este pentru că problema este mai 
serioasă decât ne-am imaginat. Cuvântul cheie este „să înşele”. Conform 
spuselor lui Isus, în zilele din urmă, va exista o înşelăciune atât de iscusită, 
atât de intensă, încât va reuşi să prindă milioane de oameni. Cine se află în 
spatele acestei înşelăciuni şi cum va apărea ea? Biblia ne dă răspunsul. In 
cartea Apocalipsa, aflăm că tatăl minciunii, specialistul în înşelăciune din 
zilele din urmă, va fi acelaşi care a reuşit la început să atragă de partea lui, 
cu minciunile şi ademenirile lui, o treime dintre îngeri. Apostolul loan a văzut 
acest eveniment într-o viziune: „Şi balaurul cel mare, şarpele cel vechi, numit 
Diavolul şi Satana, acela care înşală întreaga lume, a fost aruncat pe pământ; 
şi împreună cu el au fost aruncaţi şi îngerii lui.” (Apocalipsa 12,9) Observaţi 
că una dintre trăsăturile acestei fiinţe rele este faptul că „înşală întreaga 
lume”. Fiind un specialist în înşelăciune, el îi determină pe oameni să îl 
urmeze, iar aceştia cred cu adevărat în învăţăturile lui şi sunt convinşi că el 
are dreptate. Strategiile la care recurge pentru a îndupleca mulțimile să-l 
urmeze fără împotrivire sunt ademenirea şi minciuna. Isus l-a descris astfel 
pe înşelătorul: „[EI] nu stă în adevăr, pentru că în el nu este adevăr. Ori de 
câte ori spune o minciună, vorbeşte din ale lui, căci este mincinos şi tatăl 
minciunii.” (loan 8,44) Ultima bătălie, care în cartea Apocalipsa se numeşte 
„Armaghedonul” şi care va avea loc chiar înainte de revenirea lui Hristos, nu 
va fi un conflict armat între Orient şi Occident sau între socialism şi 
capitalism. Ultima bătălie din istorie se va da între realitate şi ficţiune, între 
adevăr şi eroare, între bine şi rău. lar câmpul de luptă este inima omului. 
Vrăjmaşul este un mincinos prin însăşi natura lui şi, în ultimele zile ale 
istoriei, se va strădui să înşele cât mai mulţi oameni posibil, inclusiv pe cei 
mai prevăzători. Fără îndoială că nu se va înfăţişa aşa cum este în realitate. 
Dacă ar face aceasta, nimeni nu l-ar crede. Apostolul Pavel spune că 
vrăjmaşul se va deghiza: „Chiar Satana se preface într-un înger de lumină.” 
(2 Corinteni 11,14) Dacă el se „preface” într-un „înger de lumină”, aceasta 
înseamnă că se va da drept o persoană spirituală, religioasă, drept un făcător 
de minuni. Altminteri, nu ar reuşi să păcălească atât de mulţi oameni cu 
şiretlicurile lui. Apostolul Pavel arată cum va încerca înşelătorul să îşi atingă 
scopurile: „Cât priveşte venirea Domnului nostru Isus Hristos..., vă rugăm, 
fraţilor, să nu vă lăsaţi clătinaţi aşa de repede... Nimeni să nu vă amăgească 
în vreun chip, căci nu va veni înainte de a fi venit lepădarea de credinţă şi de 
a se descoperi omul fărădelegii, fiul pierzării, potrivnicul, care se înalţă mai 
presus de tot ce se numeşte 'Dumnezeu' sau de ce este vrednic de închinare. 
Aşa că se va aşeza în Templul lui Dumnezeu, dându-se drept Dumnezeu.” (2 
Tesaloniceni 2,1-4) Aici ni se oferă o cheie esenţială pentru înţelegerea 
problemei. Apostolul declară că, înainte ca Domnul Isus să Se întoarcă pe 


pământ, vom fi martori ai „lepădării de credinţă” şi ai descoperirii „omului 
fărădelegii”. Cine este acest om al fărădelegii? Despre ce lepădare de 
credinţă este vorba şi când va avea ea loc? Pavel aminteşte şi alte trăsături 
ale „omului fărădelegii”. El spune că acesta „se înalţă mai presus de tot ce se 
numeşte 'Dumnezeu' sau de ce este vrednic de închinare.” Dar el se înalţă 
mai presus de Dumnezeu nu vorbind împotriva lui Dumnezeu, ci deghizându- 
se, „dându-se drept Dumnezeu” şi aşezându-se în Templul Său. „Omul 
fărădelegii” luptă împotriva lui Dumnezeu, pretinzând că el însuşi este 
Dumnezeu. Mulţimile îl cred, îl urmează şi acceptă învăţăturile lui. Prin 
aceasta însă, ele cad în apostazie - se leapădă de credinţa în Dumnezeu şi se 
răzvrătesc împotriva Lui. Cunogşti vreo putere religioasă contemporană care 
pretinde că are putere divină? Ai întâlnit vreo instituţie religioasă care să 
pretindă că are autoritatea de a schimba ce stă scris în Cuvântul lui 
Dumnezeu? Ar fi înfricoşător, nu-i aşa? În ziua în care vei întâlni o fiinţă 
umană care se dă drept unic reprezentant al lui Dumnezeu, să ştii atunci că 
s-a împlinit profeția biblică. Isus a spus că, în preajma revenirii Sale, vom 
vedea „'urâciunea pustiirii', despre care a vorbit prorocul Daniel, 'aşezată în 
locul sfânt' - cine citeşte să înţeleagă!” (Matei 24,15) Cuvintele „cine citeşte 
să înţeleagă” sunt o precizare care ne arată că nu toţi vor înţelege. Depinde 
de atitudinea cu care căutăm adevărul. Dumnezeu Se descoperă numai 
acelora care Il caută cu sinceritate şi smerenie. Ce este această „urâciune a 
pustiirii” despre care a vorbit prorocul Daniel? Ca să aflăm răspunsul la 
această întrebare, trebuie să deschidem la cartea lui Daniel. Acolo ni se 
spune despre o putere religioasă care „va rosti vorbe de hulă împotriva Celui 
Preaînalt, va asupri pe sfinţii Celui Preaînalt şi se va încumeta să schimbe 
vremurile şi legea” (Daniel 7,25). Se spune că această putere „s-a înălţat 
până la oştirea cerurilor” şi „s-a înălţat până la căpetenia oştirii... a aruncat 
adevărul la pământ şi a izbutit în ce a început” (Daniel 8,10-12). Demn de 
remarcat este faptul că, într-un anumit moment al istoriei, această putere 
religioasă va încerca să „schimbe vremurile şi legea” şi va arunca „adevărul 
la pământ”. De ce atâta ură faţă de adevăr? Pentru că în spatele acestei 
puteri stă tatăl minciunii. Adevărul şi minciuna sunt la fel ca lumina şi 
întunericul - ele nu au de-a face una cu cealaltă. Vrăjmaşul lui Dumnezeu va 
născoci o lege falsă şi înşelătoare, ca să distragă atenţia oamenilor de la 
legea adevărată.4 Toate acestea le va face folosind armele lui speciale: 
înşelăciunea şi ademenirea. Inşelăciunea este cuvântul cheie pentru 
înţelegerea planului lui Satana. Dicţionarul ne prezintă următoarea definiţie 
pentru a înşela: „A da minciuna drept adevăr; a determina pe cineva să 
creadă şi să susţină o eroare”. Astfel, înşelăciunea înseamnă a induce în 
eroare, a duce pe cineva în rătăcire. În Matei 24, Isus repetă de patru ori 
avertizarea împotriva înşelăciunii, spunând că ea va fi cel mai puternic 
instrument folosit de vrăjmaş în zilele din urmă. Apostolul Pavel continuă 
descrierea „omului fărădelegii”, afirmând că oamenii care îl urmează vor fi 
pierduţi, întrucât refuză să primească „dragostea adevărului” şi preferă „să 
creadă o minciună”. Acum să răspundem la câteva întrebări: La ce adevăr se 
referă Pavel? Ce adevăr refuză ei să primească? Unde se găseşte el? Isus a 


răspuns la aceste întrebări în urmă cu mai multe veacuri, când S-a rugat 
pentru ucenicii Lui: „Sfinţeşte-i prin adevărul Tău: Cuvântul Tău este 
adevărul” (loan 17,17). Există momente în viaţă când trebuie să ne luăm 
timp pentru introspecţie. Este posibil ca înfruntarea adevărului să fie 
dureroasă, fiindcă adevărul ne înfăţişează nenumărate posibilităţi care ne 
duc spre necunoscut şi care ne inspiră teamă. Dar te-ai gândit vreodată ce s- 
ar fi întâmplat dacă Newton nu ar fi vrut să afle adevărul, când i-a căzut 
mărul în cap? Sau dacă, într-o zi, Cristofor Columb nu ar fi vrut să se avânte 
în necunoscut? Biblia ne spune că, în zilele de dinaintea revenirii lui Hristos, 
mulţi oameni vor prefera să creadă o eroare. Probabil că ea este mai comodă 
şi mai puţin dureroasă decât adevărul. Aşa cum bolnavul de cancer preferă 
ca medicul să-i spună altceva despre starea lui de sănătate, în speranţa că în 
felul acesta va scăpa. Dar apostolul a văzut mai mult decât atât. El a spus că 
„omul fărădelegii”, adică „omul păcatului”, va născoci cea mai mare şi mai 
îndrăzneață stratagemă din istorie, o capodoperă a înşelăciunii: el va imita 
revenirea lui Hristos. Apostolul spune că apariţia aceasta „se va face prin 
puterea lui Satana, cu tot felul de minuni, de semne şi de puteri mincinoase 
şi cu toate amăgirile nelegiuirii pentru cei ce sunt pe calea pierzării, pentru 
că n-au primit dragostea adevărului ca să fie mântuiţi (2 Tesaloniceni 2,8-10). 
Să remarcăm că apostolul vorbeşte aici despre o contrafacere, despre o 
imitare atât de iscusită a revenirii lui Hristos, încât până şi poporul lui 
Dumnezeu este amăgit. Merită subliniat cuvântul „arătarea” din versetul 9. În 
greceşte, este cuvântul parousia. Pavel îl foloseşte când se referă la 
înşelăciunea „omului fărădelegii” şi este acelaşi cuvânt care apare în Noul 
Testament cu referire la apariţia glorioasă a Domnului Isus Hristos. Este oare 
o simplă coincidenţă? Bineînţeles că nu. Apostolul a ales în mod intenţionat 
acelaşi cuvânt ca să scoată în evidenţă imitaţia perfectă a revenirii lui Hristos 
de către acest „om al fărădelegii”. Cel rău a plănuit cu mare grijă fiecare 
amănunt, din dorinţa de a determina mulțimile să creadă că imitaţia lui este 
a doua venire a lui Isus. Aceasta va fi capodopera înşelăciunii lui Satana. El 
pregăteşte lumea în acest scop chiar în clipa în care citeşti aceste rânduri. Ai 
observat care este tema populară a filmelor, a cărţilor, a jocurilor electronice 
pe care le cumpără milioane de oameni? Trăim într-o societate care soarbe 
cu nesat poveştile despre magie, supranatural şi extratereştri. Copiii ajung să 
creadă că lucrurile acestea sunt reale. Pe de altă parte, să nu uităm de 
fenomenele paranormale care au loc în spiritism. De ce n-ar crede lumea într- 
un duh rău care se dă drept Hristos şi care face lucruri spectaculoase? Ai 
sesizat, probabil, două idei în acest text. Mai întâi, această falsă parousia se 
face „prin puterea lui Satana”. In spatele ei se află o putere supranaturală. 
Este răul în persoană. Deşi este însoţită de semne şi de minuni, ea este o 
apariţie mincinoasă. loan subliniază acest lucru când descrie puterea lui 
Satana, în cartea Apocalipsa: „Săvârşea semne mari, până acolo că făcea 
chiar să se coboare foc din cer pe pământ, în faţa oamenilor. Şi amăgea pe 
locuitorii pământului prin semnele pe care i se dăduse să le facă în faţa fiarei. 
Ea a zis locuitorilor pământului să facă o icoană fiarei, care avea rana de 
sabie şi trăia” (Apocalipsa 13,13.14). Puterea lui Satana îi amăgeşte pe 


locuitorii pământului. Semnele şi minunile lui îi conving pe oameni. Ei 
confundă înşelăciunea cu adevărul lui Dumnezeu. De aceea, semnele şi 
minunile nu sunt neapărat o dovadă că Dumnezeu este cel care le face. 
Acestei fiinţe rele „i-a fost dat” să facă miracole. Dumnezeu i-a permis să 
facă minuni. In consecinţă, omul riscă să fie amăgit şi să ajungă instrumentul 
răului, crezând că lucrează în Numele lui Isus, îndeosebi acolo unde sunt 
prezente forţe supranaturale. A doua idee pe care o subliniem în acest text 
este aceea că înşelăciunea are succes la cei care nu au „dragostea 
adevărului”, care nu studiază cu ardoare Cuvântul lui Dumnezeu şi care nu 
sunt dispuşi să îl primească şi să îl asculte. Indiferent de motivele pentru care 
nu îl acceptă, fie din teamă, fie din prejudecată, ei refuză să primească 
adevărul care se găseşte numai în Cuvântul lui Dumnezeu. Din cauza 
contrafacerii venirii Sale, Isus i-a avertizat pe ucenici: „Atunci, dacă vă va 
spune cineva: 'lată, Hristosul este aici sau acolo', să nu-l credeţi... Deci, dacă 
vă vor zice: 'lată-L în pustie', să nu vă duceţi acolo! 'lată-L în odăiţe ascunse!, 
să nu credeţi.” (Matei 24,23.26) In urmă cu puţin timp, am stat de vorbă cu 
Armando Juárez, un scriitor mexican care trăieşte în Statele Unite. El mi-a 
spus: 

— Imaginează-ţi ce s-ar întâmpla dacă, într-o zi, o navă spaţială ar 
ateriza într-una dintre capitalele lumii. Toate canalele de ştiri ar trimite la 
faţa locului reporteri şi cameramani care să realizeze un reportaj. Apoi, ce s- 
ar întâmpla dacă din navă ar cobori în faţa tuturor o fiinţă strălucitoare şi 
harismatică şi ar pretinde că este Hristos? Cine ar avea curajul să pună la 
îndoială minunile ei, dacă ele pot fi probate din punct de vedere ştiinţific? 
Singura pavăză împotriva acestei amăgiri este o cunoaştere aprofundată a 
Cuvântului lui Dumnezeu. Isus a spus: „Veţi cunoaşte adevărul, şi adevărul vă 
va face slobozi” (loan 8,32). Insă, în ziua de azi, prea puţini oameni doresc să 
cunoască adevărul. Necunoscând principiile fundamentale ale Cuvântului lui 
Dumnezeu, nu ştiu nimic despre ce spune Biblia într-o privinţă sau alta. Ei îşi 
îndreaptă toate eforturile şi energia spre lucrurile fantastice şi nu mai au timp 
să studieze Biblia şi să o înţeleagă. Domnul Isus Hristos le-a descris ucenicilor 
revenirea Sa în următoarele cuvinte: „Căci, cum iese fulgerul de la răsărit şi 
se vede până la apus, aşa va fi şi venirea Fiului omului.” (Matei 24,27) A doua 
venire a lui Isus va putea fi văzută de toţi. Milioanele de oameni care locuiesc 
pe planeta noastră |! vor vedea venind în slavă. „Orice ochi II va vedea”, scrie 
apostolul loan (Apocalipsa 1,7). El încearcă să transpună în cuvintele noastre 
ceea ce i-a arătat Domnul într-o viziune simbolică: „Apoi am văzut cerul 
deschis şi iată că s-a arătat un cal alb! Cel ce sta pe el, se cheamă 'Cel 
credincios' şi 'Cel adevărat', (Apocalipsa 19,11). El este Cel adevărat şi 
venirea Lui este veritabilă. Cealaltă este o imitație săvârşită de tatăl 
minciunilor, de înşelătorul. loan continuă astfel: „Ochii Lui erau ca para 
focului; capul îl avea încununat cu multe cununi împărăteşti şi purta un nume 
scris, pe care nimeni nu-l ştie, decât numai El singur. Numele Lui este: 
'Cuvântul lui Dumnezeu.' Oştile din cer Il urmau călări pe cai albi, îmbrăcate 
cu în subţire, alb şi curat. Pe haină şi pe coapsă avea scris numele acesta: 

' ÎMPĂRATUL ÎMPĂRAȚILOR ŞI DOMNUL DOMNILOR.',, (versetele 12-16) 


Hristos revine ca să pună capăt istoriei păcatului. După aceea, nu va mai fi 
suferinţă şi nici lacrimi. Moartea nu-i va mai lua pe cei dragi de lângă noi. 
Suferinţa şi nenorocirile din viaţa aceasta vor înceta. „El va şterge orice 
lacrimă din ochii lor. Şi moartea nu va mai fi. Nu vor mai fi nici tânguire, nici 
țipăt, nici durere, pentru că lucrurile dintâi au trecut.” (Apocalipsa 21,4) Când 
eram mic, am fugit odată de-acasă, de frică să nu fiu pedepsit. Făcusem ceva 
rău şi ştiam că mama urma să regleze conturile. Am tot fugit, sperând să-mi 
ascund greşelile dincolo de linia îndepărtată a orizontului. Mi-era teamă să 
mă opresc. Fugeam la întâmplare. Soarele dispărea încet, dincolo de lanurile 
de porumb. Umbrele nopţii mă înconjurau şi îmi sporeau teama. Strigătele 
bufniţelor îmi dădeau impresia că cineva se amuza pe seama mea. M-am 
ghemuit sub streaşina unei case abandonate, frânt de oboseală, înfrigurat şi 
înfometat. Nu ştiu cât am dormit aşa. Îmi amintesc doar că m-am trezit brusc, 
constatând că cineva mă mângâia uşor pe faţă: era mama. 

— Stai liniştit, mi-a şoptit ea blând la ureche. Ai alergat prea mult. Hai 
să ne întoarcem. Să mergem acasă. Acesta este cel mai frumos adevăr al 
tuturor timpurilor. Şi tu ai alergat prea mult. Ai suferit, ai plâns. Dar Isus îţi 
spune: „Ai alergat îndeajuns, copilul meu. Hai să mergem acasă. Vino! li voi 
arăta calea.” Vrei să accepţi invitaţia Lui? Răspunsul îţi aparţine. 

1 „Un pastor care are un tatuaj cu 666 pretinde că este o fiinţă divină, 
www.cnn.com/2007/US/02/16/miami.preacher/ 2 „Profetas ou malucos?” 
www.terra.com.br/istoe/politica/143729.htm 3 „Russian Orthodoxy and 
Religious Pluralism: Post-Soviet Challenges” [Ortodoxismul rus şi pluralismul 
religios: provocările post-sovietice], 
www.cerc.unimelb.edu.au/publications/CERCWPO012003.pdf 4 Legea dată de 
Dumnezeu şi scrisă cu degetul Său apare în Exod 20,3-17. 

Scepticismul şi secularizarea religiei „Fiindcă, măcar că L-au cunoscut 
pe Dumnezeu, nu L-au proslăvit ca Dumnezeu, nici nu l-au mulţumit; ci s-au 
dedat la gânduri deşarte şi inima lor fără pricepere s-a întunecat. S-au fălit că 
sunt înţelepţi şi au înnebunit... căci au schimbat în minciună adevărul lui 
Dumnezeu şi au slujit şi s-au închinat făpturii, în locul Făcătorului, care este 
binecuvântat în veci! Amin.” (Romani 1,21-25) 

Era în anul 1995, într-o zi de august. Soarele ardea cu putere deasupra 
New York-ului, ridicând temperatura la peste 400 C. Am cumpărat de la un 
bufet o limonadă rece ca gheaţa, ca să mă răcoresc. Mă aflam în centrul 
Manhattan-ului. Profesorul meu, un francez născut în Statele Unite, bea o 
bere. Până atunci, nu mai stătusem de vorbă cu el în afara sălii de clasă 
decât despre cursuri. Acum, el dorea să afle cine eram şi cu ce mă ocupam. 
Când a auzit răspunsul meu, s-a schimbat la faţă. Sorbind uşor din pahar, m- 
a privit pierdut şi m-a întrebat: 

— Este posibil să mai crezi în Dumnezeu în ziua de azi? Simţind ironia 
din glasul său, am zâmbit şi am continuat să îmi beau limonada. Din clipa 
aceea, de fiecare dată când stăteam de vorbă, profesorul îndrepta discuţia 
spre probleme religioase. El pretindea că nu îl interesează viaţa spirituală. 
Totuşi, dorea să îmi demonstreze că Dumnezeu nu există. L-am lăsat să 
vorbească. Pe astfel de oameni îi deranjează şi îi contrariază faptul că îi 


asculţi cu atenţie. Ajung în cele din urmă să se încurce în iţele propriilor 
argumente. De aceea, îi ascult şi zâmbesc. Acest distins domn, care se părea 
că se bucura de succes, avea o minte scrutătoare şi pătrunzătoare. Avea o 
putere remarcabilă de a prezenta argumente. Putea să convingă cu uşurinţă 
pe oricine că afară era noapte, chiar dacă soarele strălucea pe cer. In 
concepţia lui, persoana lui şi tot ce reuşise el să obţină de la viaţă erau 
dovezi absolute că fiinţele umane nu au nevoie de Dumnezeu. Au mai trecut 
câteva zile. Nimic nu este mai eficient decât timpul, pentru a te ajuta să-ţi 
analizezi soliditatea propriilor concepţii. Într-una dintre ultimele noastre 
discuţii, mi-a prezentat o serie de argumente împotriva existenţei lui 
Dumnezeu. Am considerat că nu mai avea rost să stăm de vorbă pe această 
temă, însă el a insistat. Am început să mă întreb ce urmărea de fapt. Când s- 
a oprit, în sfârşit, să tragă aer în piept, i-am spus: 

— Bine, domnule profesor, să presupunem că aveţi dreptate. Să 
spunem că Dumnezeu nu există. Şi să ne imaginăm că aveţi un fiu, un singur 
fiu, de 20 de ani, în floarea vârstei. Îl iubiţi foarte mult; aţi fi în stare să vă 
daţi şi viaţa pentru el. Din nefericire, el devine dependent de droguri. Faceţi 
tot ce ţine de dvs. ca să-l ajutaţi. Căutaţi cei mai buni specialişti, îl înscrieţi la 
cele mai bune programe de reabilitare, plângeţi şi suferiţi cumplit. Insă nimic 
şi nimeni nu poate să îl ajute pe fiul dumneavoastră să scape din ghearele 
viciului. Aţi încercat să îmi demonstraţi că Dumnezeu nu există. Spuneţi-mi 
atunci, la cine veţi apela, dacă El nu există? Ce speranţă poate avea fiul 
dumneavoastră? Bărbatul şi-a schimbat neliniştit poziţia pe canapeaua maro. 
Ochii i s-au umezit puţin. De obicei, privirea lui mă sfredelea. De data 
aceasta, privirea lui era tristă. Mimica feţei i s-a schimbat: puteam citi 
suferinţa şi durerea lui. Fără să-mi dau seama, atinsesem o rană deschisă, 
sângerândă. A încercat să adauge ceva, dar nu a mai reuşit. Fără nici un 
cuvânt, s-a ridicat, şi-a luat la revedere şi a plecat. In timp ce se îndepărta, 
am văzut cum şi-a şters discret o lacrimă. A doua zi, am aflat că avea într- 
adevăr un fiu. Avea un singur copil, un băiat de 20 de ani, a cărui viaţă era 
complet distrusă din cauza drogurilor. Acum îi înţeleg răzvrătirea, bizarul lui 
orgoliu intelectual şi chiar ironia din întrebările pe care mi le punea. După 
câteva săptămâni, înainte să mă întorc în Brazilia, am trecut pe la domnul 
profesor ca să-mi iau la revedere. M-a însoţit până la parter fără să-mi spună 
un cuvânt. Acolo ne-am îmbrăţişat. Amândoi ştiam că discuţia noastră nu se 
încheiase. El era emoţionat. Ar fi vrut să-mi spună ceva, dar cuvintele i se 
opreau pe buze. În cele din urmă, şi-a înghiţit nodul din gât şi a reuşit să-mi 
şoptească la ureche: 

— Pastore, ştii că nu cred în Dumnezeu. Dar tu crezi. Te rog, cere-l să îl 
ajute pe băiatul meu. Mi-a părut atât de rău pentru acest om de ştiinţă 
ilustru. M-am întristat când i-am văzut ochii plini de lacrimi. Era atât de 
neputincios când venea vorba de situaţia nefericită în care se afla băiatul lui 
şi, în acelaşi timp, atât de lipsit de puterea de a căuta soluţia la Dumnezeu! 
E| este un reprezentant al ultimei generaţii de dinaintea venirii lui Isus. 
Apostolul Pavel o descrie astfel: „Fiindcă, măcar că L-au cunoscut pe 
Dumnezeu, nu L-au proslăvit ca Dumnezeu, nici nu l-au mulţumit; ci s-au 


dedat la gânduri deşarte.” (Romani 1,21) Problema fundamentală a 
oamenilor de astăzi este orgoliul. Gândurile lor sunt, într-adevăr, „deşarte”. 
Jurnalistul spaniol Francisco Umbral, fost redactor la ziarul El Mundo, este o 
ilustrație a declaraţiei apostolului. Cu puţin timp înainte de a muri, el a scris: 
„Nietzsche şi toţi ceilalţi filosofi cunoscuţi închid uşa lumii vechi, hotărând 
moartea lui Dumnezeu şi singurătatea omului. Acesta este Modernismul şi nu 
avem ce face. Instituţiile arhaice, ca de pildă biserica, există azi doar din 
raţiuni retrograde."1 Umbral putea să citeze din Kant, Schopenhauer, 
Feuerbach, Marx sau Freud, ca să susţină Modernismul. Nu ne surprinde 
deloc. Biblia a prezis starea actuală a lucrurilor cu mult timp în urmă. In era 
contemporană, numită şi „postmodernă”, mentalitatea aceasta abundă. Este 
o tendinţă generală, prezentă mai ales în ţările dezvoltate. Mulţi intelectuali 
au anumite opinii pe care şi le expun cu orgoliu. Le place să fie numiţi liber- 
cugetători şi nu vor să depindă de nimeni şi de nimic. Mai ales de Dumnezeu, 
pe care nu L-au văzut şi nu L-au atins niciodată. Unii dintre ei sunt deişti. Ei 
cred într-un Dumnezeu care a creat lumea şi care apoi a abandonat-o, 
nepăsător faţă de soarta ei. Alţii sunt agnostici; ei pretind că este imposibil să 
aflăm dacă Dumnezeu există. În sfârşit, alţii sunt atei; ei sunt convinşi că 
Dumnezeu nu există. Gânditorii aceştia afirmă că ideea de Dumnezeu este 
una „depăşită, arhaică şi infantilă”. Atacul împotriva Lui este la modă. Cu 
puţin timp în urmă, filosoful francez Michel Onfray a publicat cartea Atheist 
Manifesto [Manifestul ateist].2 Numai în Franţa s-au vândut 200 000 de 
exemplare. Într-un pasaj din cartea lui, Onfray declară încrezător: „Ultimul 
dumnezeu va dispărea odată cu ultimul om, iar odată cu dispariţia ultimului 
om, vor dispărea frica şi anxietatea, aceste mecanisme care duc la apariţia 
divinităţilor”. Onfray nu este singurul care susţine aceste idei. Richard 
Dawkins, biologul englez, a scris şi el o carte pe aceeaşi temă. Titlul ei este 
The God Delusion [Himera existenţei lui Dumnezeu]3 şi reprezintă un efort 
disperat de a demonstra că Dumnezeu nu este altceva decât un mit, care cu 
timpul a fost depăşit. În plus, jurnalistul american Christopher Hitchens4, din 
Washington, D. C., a publicat cartea God Is Not Great [Dumnezeu nu este 
mare], iar filosoful nord-american Sam Harris a scris recent Letter to a 
Christian Nation [Scrisoare către o naţiune creştină].5 In ea, Harris răspunde 
criticilor care i-au fost aduse după prima lui carte, unde a afirmat că ideea de 
Dumnezeu i se pare ridicolă. Toţi aceşti scriitori au un lucru în comun. După 
părerea lor, fiinţele umane nu au nevoie de Dumnezeu şi nici de ajutorul Lui, 
ca să fie buni cetăţeni. Ei spun că moralitatea nu depinde de religie, că un 
ateu poate să fie un om moral şi bun şi că nu are nevoie de mai mult, ca să 
fie fericit. Autorii aceştia îşi fundamentează concepţia pe neuroştiinţe, ale 
căror „descoperiri” demonstrează că până şi cimpanzeii au idei morale şi 
manifestă empatie şi solidaritate, şi, cu toate acestea, „nu se roagă şi nu 
cred deloc în Dumnezeu”.6 Ideea nu este dacă cineva care Il respinge pe 
Dumnezeu poate avea principii morale sau nu. Moralitatea nu este o tră- 
sătură exclusivă a creştinilor. Ideea este că profeția biblică a prezis că, în 
ultimele zile ale istoriei pământului, mentalitatea aceasta va deveni din ce în 
ce mai răspândită. În zilele noastre, a nu crede în Dumnezeu este aproape o 


tradiţie printre intelectuali. Rezultatele unui sondaj arată că 60% dintre 
oamenii de ştiinţă sunt atei.7 Totuşi, dacă privim lumea dintr-o perspectivă 
mai amplă, vom observa că, în ciuda scepticismului multora, oamenii par a 
deveni tot mai interesaţi de religie. Spre exemplu, în Olanda, despre care se 
spune că se numără printre cele mai agnostice ţări din Europa, oamenii au 
început să se întoarcă la rugăciune. În urmă cu câţiva ani, câţiva creştini 
olandezi au iniţiat ceea ce ei au numit „Mişcarea pentru rugăciunea la locul 
de muncă”. La început, nimeni nu i-a luat în seamă. De ce să o facă? |n 
definitiv, Olanda era destinată să devină o ţară agnostică şi mulţi credeau că 
rugăciunea este „un hobby irațional, chiar dacă este inofensiv”. In ciuda 
acestui lucru, astăzi, „rugăciunea la locul de muncă” devine un fenomen 
acceptat, la care se alătură tot mai multe companii. Ministerele, universităţile 
şi corporaţiile multinaționale (cum ar fi Philips, KLM şi ABMANRO) le permit 
angajaţilor lor să organizeze întruniri regulate pentru rugăciune la locul de 
muncă. Sindicatele au început chiar să facă presiuni asupra guvernului 
pentru a recunoaşte dreptul angajaţilor de a se ruga la locul de muncă.8 
Adjiedj Bakas, un expert în analizarea tendinţelor, şi Minnie Buwalda, un 
jurnalist, ambii autori ai unui studiu recent, cu titlul De Toekomst van God 
[Viitorul lui Dumnezeu], vorbesc despre „recidiva” olandezilor, despre 
reîntoarcerea lor la Dumnezeu.9 Este formidabil? Poate că da, poate că nu. 
Aparenta întoarcere a oamenilor la rugăciune şi la viaţa spirituală nu 
înseamnă în mod automat şi întoarcerea la Biblie. Mulţi oameni au ajuns la 
concluzia că agnosticismul nu satisface nevoile cele mai adânci ale sufletului 
lor şi se întorc la noţiunea de religie, dar nu şi la valorile absolute ale unui 
Dumnezeu absolut, ci la relativismul unui „dumnezeu-energie”, care nu 
aşteaptă nimic şi care doar aprobă orice tip de comportament pe care 
individul vrea să-l adopte. Este un fel de creştinism fără Hristos. Ziarul 
britanic Sunday Times a publicat un articol care i-a alarmat pe mulţi creştini. 
Conducătorii bisericii dintr-o ţară europeană au redactat o rugăciune _ 
intitulată „Rezoluţia mileniului”, pentru a marca începutul anului 2000. În 
această rugăciune, nu se făcea referire deloc la Dumnezeu sau la Isus 
Hristos.10 Avem de-a face cu un creştinism postmodern? Apostolul Pavel a 
amintit că această formă de creştinism este un semn al timpului sfârşitului: 
„Având doar o formă de evlavie, dar tăgăduindu-i puterea” (2 Timotei 3,5). 
Când poartă Numele lui Hristos dar nu trăieşte după învăţăturile Lui, 
creştinismul îşi pierde autoritatea. Unii europeni necreştini nu acceptă 
creştinismul întrucât observă starea coruptă a liderilor spirituali creştini. 
Potrivit participanţilor la reuniunea „Operaţiune de mobilizare”, organizată de 
laicii catolici, necreştinii sunt şocaţi de delincvenţa, prostituţia şi pornografia 
atât de larg răspândite în lumea creştină. Monica Maggio, un voluntar creştin, 
declară că necreştinii sunt dezamăgiţi de anarhia din societatea occidentală. 
Astfel, ei consideră că nu pot primi ajutor din partea creştinilor, care sunt atât 
de decăzuţi.11 Un studiu realizat în Germania a conchis că 20% dintre cei 
care se declară protestanți şi 10% dintre catolici sunt, de fapt, deişti. Ei cred 
în Dumnezeu, dar viaţa lor rămâne neschimbată. Potrivit publicaţiei germane 
Der Spiegel, biserica creştină din Germania a devenit irelevantă. Valorile 


creştine au un impact din ce în ce mai slab asupra societăţii. Un sondaj 
recent arată că doar 37% din populaţia Germaniei este de părere că biserica 
transmite valori morale. Publicul german este de părere că poliţia, partidele 
politice şi organizaţia ecologistă Green Peace se poziţionează înaintea 
bisericilor în ceea ce priveşte promovarea valorilor.12 Adevărul este că 
fiinţele umane au hotărât în inima lor să nu mai creadă în Dumnezeu sau să 
creadă doar că El este un fel de energie impersonală, o forţă sau, pur şi 
simplu, o fiinţă neînsemnată, pe care o pot manevra cum doresc. Ei L-au | 
alungat pe Dumnezeul Creator şi Atotputernic de pe scena existenţei lor. In 
ciuda atitudinii sfidătoare a contemporanilor, Dumnezeu, despre care 
Nietzsche a prezis că va muri, este încă stăpânul vieţii şi al universului. lar 
singurul lucru care le-a mai rămas celor care neagă existenţa Lui este, ca să 
folosim exact cuvintele filosofului, „singurătatea omului”. Şi ce fel de om? Un 
om care se afundă pe zi ce trece în nisipurile mişcătoare ale raţionamentelor. 
„Fiindcă, măcar că L-au cunoscut pe Dumnezeu, nu L-au proslăvit ca 
Dumnezeu, nici nu l-au mulţumit; ci s-au dedat la gânduri deşarte... S-au fălit 
că sunt înţelepţi şi au înnebunit” (Romani 1,21.22), scria apostolul Pavel cu 
peste 2 000 de ani în urmă. Să revenim puţin la profesorul meu agnostic. 
Printre argumentele pe care mi le aducea, ca să demonstreze că Dumnezeul 
personal la care se închină creştinii nu există, era existenţa unei presupuse 
energii cosmice prezente peste tot - şi în spaţiu, şi pe pământ. In realitate, el 
credea în Dumnezeu, dar prefera să-L numească „energie”. Profesorul meu 
purta la gât un lănţişor din aur, de care era agăţat un mic cristal sub formă 
de piramidă. În opinia lui, cristalul acela atrăgea energia cosmică din univers. 
Biblia a vorbit despre această mentalitate cu multe secole în urmă: „Au 
schimbat în minciună adevărul lui Dumnezeu şi au slujit şi s-au închinat 
făpturii în locul Făcătorului” (versetul 25). Profesorul meu avea o minte 
scrutătoare şi preda într-o instituţie din Manhattan, renumită pentru formarea 
de administratori. Dar, în loc să se închine Creatorului, el preamărea un lucru 
creat de Dumnezeul adevărat: ajunsese să îşi concentreze atenţia asupra 
unui cristal. Când avea probleme, lua cristalul şi se concentra asupra lui, 
aproape cu o atitudine de reverență, pentru a primi „raze de energie”. El 
considera că acest lucru era mai înţelept şi mai inteligent decât rugăciunea la 
Dumnezeu. Din nefericire, în zilele noastre, atitudinea aceasta nu este 
neobişnuită. Omenirea şi-a mutat atenţia de la Creator spre ceea ce Ela 
creat. Unii oameni nu ies din casă fără să-şi consulte horoscopul. Ei cred că 
stelele - corpurile cereşti create de Dumnezeu - le influenţează destinul în 
mod direct. Acum 80 de ani, astrologul Llewellyn George a făcut o declaraţie 
pe care nimeni nu a luat-o în serios: „A venit vremea”, scria el, „ca masele de 
oameni să devină interesate de astrologie."13 In perioada aceea, oamenii 
erau fascinaţi de apariţia tehnologiei şi de descoperirile ştiinţifice, iar 
cuvintele lui nu păreau a prezenta importanţă. Insă astăzi, când milioane de 
fiinţe umane îşi îndreaptă atenţia spre stele, ne dăm seama că el nu s-a 
înşelat. De ce-şi caută oamenii destinul în astrologie? Întrucât au o nevoie 
sufletească profundă, un gol interior; întrucât viaţa este lipsită de sens, dacă 
nu reuşesc să privească dincolo de valorile materiale. Poate că ei nu sunt 


conştienţi de nevoia aceasta, dar ea îi urmăreşte în tot ce fac. În aceste 
circumstanţe, astrologia capătă un rol important. Ea dă impresia că explică în 
mod logic dimensiunile, de altfel inexplicabile, ale personalităţii noastre. Ne 
oferă sfaturi privitoare la bani, la relaţii de prietenie şi dragoste, dar nu ne 
cere să ne schimbăm conduita. Oamenilor le plac astfel de lucruri. Dorinţa 
noastră este să hotărâm singuri ce este bine şi ce este rău, fără intervenţia 
cuiva din afară. Pentru mulţi, principiile eterne ale lui Dumnezeu sunt lipsite 
de relevanţă. Singurul lucru care contează este informaţia care îi va ajuta să 
se descurce în diferite situaţii. Nu vrem să lăsăm pe nimeni să ne spună ce 
trebuie să facem. La început, perspectiva aceasta poate părea promițătoare, 
însă ea nu ne satisface foamea sufletului. Religia nu va reuşi niciodată să 
răspundă la întrebările vieţii, dacă ne îndepărtează de singura Carte capabilă 
să ne ofere răspunsuri satisfăcătoare. Când apelăm la Biblie, dar o adaptăm 
dorințelor noastre, când alegem numai ceea ce se potriveşte cu stilul nostru 
de viaţă şi cu mentalitatea noastră, dar refuzăm să ne conformăm 
învățăturilor perene din Cuvântul lui Dumnezeu, atunci nu realizăm nimic. 
Astrologia umple acest gol. Această presupusă ştiinţă amestecată cu idei 
ezoterice se bazează pe o serie de concepţii antice, care susțineau că 
destinul omului este influenţat de stele. Preoţii şi specialiştii o utilizau ca să 
afle care erau perioadele propice pentru semănat şi secerat şi pentru alte 
activităţi. Împărații aveau astrologi personali, care le spuneau când era 
momentul cel mai favorabil să meargă la război. Această practică s-a 
transmis din generaţie în generaţie şi, odată cu trecerea timpului, a devenit 
mai sofisticată. Astrologul Margaret Hone ne explică astfel convingerile ei: 
„Astrologia este un sistem de interpretare a relaţiei dintre activitatea 
planetelor şi experienţa umană.”14 În opinia astrologilor, influenţele 
planetelor determină anumite comportamente sau atitudini în viaţa 
oamenilor. Altfel spus, ei încearcă să ofere speculațiilor omeneşti o bază 
ştiinţifică. Însă astrologia nu este acelaşi lucru cu astronomia. În realitate, în 
spatele interpretărilor astrologice se ascund zeii din mitologia antică. 
Astrologii le atribuie planetelor nişte trăsături preluate din vechiul politeism, 
cu deosebirea că zeii au fost înlocuiţi cu stele. Mulţi oameni sunt prinşi de ea 
şi cred că este o „ştiinţă”.15 Astăzi, astrologia este prezentă, într-un fel sau 
altul, în numeroase activităţi ale oamenilor şi apare în multe discipline 
ezoterice şi mistice. Unii oameni cred că destinul uman depinde de numerele 
magice, de pietrele preţioase sau chiar de culori. Mase mari de oameni speră 
să descopere în aceste concepţii soluţia la probleme lor. Studiile arată că 
95% din populaţia Statelor Unite crede în astrologie, farfurii zburătoare, 
fantome, cristale şi alte superstiții. Numai în Statele Unite există peste 10 
000 de astrologi şi specialişti în citirea cărţilor de tarot. Printre clienţii lor se 
numără multe celebrităţi. Interesul oamenilor este atât de mare, încât o 
organizaţie înfiinţată de fostul guru Maharashi Mahesh Yogi a câştigat 3 
milioane de dolari.16 Cine se află în spatele fascinaţiei pe care o exercită 
aceste subiecte? Fără îndoială că este aceeaşi fiinţă care, potrivit relatării 
biblice, a venit într-o zi la prima femeie, Eva, şi a convins-o că fructul pe care 
i-l oferea deţinea o putere specială. Ştim cu toţii că fructul acela nu avea 


proprietăţile magice promise. Ţelul şarpelui nu era doar acela dea o 
determina pe femeie să mănânce din fructul interzis, ci şi de a o îndepărta de 
Creator şi de a-i abate atenţia spre lucrurile create. Satana foloseşte aşa- 
numita artă a divinaţiei cu un singur scop: acela de a înşela. Cuvântul lui 
Dumnezeu este categoric în această privinţă: „Dacă vi se zice însă: 'Antrebaţi 
pe cei ce cheamă morţii şi pe cei ce spun viitorul, care şoptesc şi 
bolborosesc', răspundeţi: 'Nu va întreba oare un popor pe Dumnezeul său? Va 
întreba el pe cei morţi pentru cei vii?', (Isaia 8,19) Creştinismul ar trebui să 
fie cel mai puternic bastion al valorilor biblice, însă unii creştini preferă să 
urmeze teoriile religioase înşelătoare născocite de cel rău. Aceste învățături 
nu au nici un fundament în Biblie. Un exemplu este prevalența credinţei în 
nemurirea sufletului. Biblia afirmă clar că persoana decedată nu mai ştie 
nimic până la înviere. „Cei vii, în adevăr, măcar ştiu că vor muri; dar cei morți 
nu ştiu nimic şi nu mai au nici o răsplată, fiindcă până şi pomenirea li se uită. 
Şi dragostea lor, şi ura lor, şi pizma lor de mult au şi pierit şi niciodată nu vor 
mai avea parte de tot ce se face sub soare.” (Eclesiastul 9,5.6) Dacă morţii 
„nu vor mai avea parte de tot ce se face sub soare”, cum este posibil ca 
spiritele lor să se întoarcă? Cum este posibil ca oamenii să stea de vorbă cu 
ei? Scriptura continuă: „Tot ce găseşte mâna ta să facă, fă cu toată puterea 
ta! Căci, în locuinţa morţilor, în care mergi, nu mai este nici lucrare, nici 
chibzuială, nici ştiinţă, nici înţelepciune!” (versetul 10) Dacă în locuinţa 
morţilor (adică moartea) nu există aceste lucruri, cum este posibil ca cineva 
să se reîntrupeze într-o altă formă de viaţă? De unde vine această idee? 
Potrivit Scripturii, ea vine de la o putere amăgitoare: de la diavolul. Este 
demn de reţinut faptul că cei care au declarat în ultimul timp că sunt Hristos 
spun despre ei înşişi că sunt Hristos reîntrupat. Nu-i aşa că este interesant? 
Să fie o simplă coincidenţă? Sau în spatele acestora se află un plan mai 
amplu? Este o problemă serioasă. Creştinul trebuie să facă din Cuvântul lui 
Dumnezeu singura regulă de credinţă şi de învăţătură. Nu trebuie să 
acceptăm învățături eronate şi nici să ne încumetăm să ne încredem în 
autoritatea unei biserici sau în tradiţie. Acest fapt poate fi fatal, când este 
vorba de aspecte spirituale. Dacă dau deoparte Cuvântul lui Dumnezeu şi au 
încredere în ideile oamenilor, creştinii îşi distrug temelia propriei credinţe. lar 
rezultatul este secularizarea creştinismului. Cuvântul „secularizare” provine 
din cuvântul latin „secularis”, care se referă la starea prezentă a lucrurilor, la 
cultura şi valorile contemporane. Lumea contemporană este influenţată de 
ştiinţă şi de tehnologie. Ambele evidenţiază importanţa materiei şi propun o 
filosofie materialistă. Creştinii nu sunt imuni la influenţa acestor concepţii, iar 
rezultatul este secularizarea creştinismului. Creştinii secularizaţi cred în 
Dumnezeu, dar Dumnezeu este un simplu nume, un detaliu al istoriei, ceva 
necesar, ca un fel de talisman, la care pot apela când au probleme. Dar când 
pericolul a trecut, ei nu mai simt nici o obligaţie faţă de El. Trăiesc mai 
departe ca şi cum Dumnezeu nu ar exista deloc. Unica deosebire dintre 
păgâni şi creştinii secularizaţi este aceea că aceştia din urmă merg la biserică 
din când în când. Cu alte cuvinte, ei sunt membri ai unui „club” religios. Ei nu 
merg la biserică pentru a | se închina lui Dumnezeu, ci pentru a asista la un 


program, cu mentalitatea unui consumator. Dacă le place produsul, revin. 
Dacă nu le place, îl critică şi caută o altă biserică, mai potrivită aşteptărilor 
lor. De altfel, ei aduc ca „plată” daruri şi se aşteaptă să primească în schimb 
un produs de cea mai bună calitate. Conducătorii religioşi se simt obligaţi să 
caute cu asiduitate un produs „nou”, ca să atragă „spectatori”. Într-o lume a 
concurenţei, ei trebuie să depună toate eforturile ca să susţină cel mai bun 
spectacol din zonă. Dacă este necesar, ei nu se dau înapoi să coboare 
standardele principiilor Bibliei şi să susţină că Dumnezeu oferă întotdeauna 
dragoste şi niciodată pedeapsă sau răsplată. Harul uimitor al lui Hristos 
acoperă absolut toate slăbiciunile umane, inclusiv pe cele ale persoanelor 
care nu îşi mărturisesc păcatele şi nu le părăsesc. Pavel vorbea astfel despre 
consecinţa regretabilă a acestei atitudini: „Fiindcă n-au căutat să păstreze pe 
Dumnezeu în cunoştinţa lor, Dumnezeu i-a lăsat în voia minţii lor blestemate, 
ca să facă lucruri neîngăduite.” (Romani 1,28) Despre ce „lucruri 
neîngăduite” este vorba? Intr-o epistolă către ucenicul său pe nume Timotei, 
Pavel explică: „Să ştii că în zilele din urmă vor fi vremuri grele. Căci oamenii 
vor fi iubitori de sine, iubitori de bani, lăudăroşi, trufaşi, hulitori, neascultători 
de părinţi, nemulţumitori, fără evlavie, fără dragoste firească, neînduplecaţi, 
clevetitori, neînfrânaţi, neîmblânziţi, neiubitori de bine, vânzători, obraznici, 
îngâmfaţi; iubitori mai mult de plăceri decât iubitori de Dumnezeu.” (2 
Timotei 3,1-4) Oamenii care ÎI înlătură pe Dumnezeu din viaţa lor constată, 
mai devreme sau mai târziu, că au înlăturat totodată şi barierele din calea 
păcatului. „Un lucru este veşnic atâta timp cât durează”, îşi spun ei în mod 
repetat. Se străduiesc să-şi justifice stilul de viaţă al cărui singur scop este 
satisfacerea simţurilor dar, fiindcă nu reuşesc, se simt goi şi neîmpliniţi. 
Dornici să obţină fericirea cu orice preţ, se luptă în van să o găsească şi 
eşuează la fiecare tentativă. Biblia numeşte acest eşec teribil „păcat”. În 
Scriptură, cuvântul tradus prin „păcat” vine din grecescul hamartia, al cărui 
sens propriu este „a nu atinge ţinta, a ţinti spre un lucru şi a nimeri altceva”. 
Căutând fericirea, oamenii ajung nefericiţi, cumplit de derutaţi şi pierduţi. Dar 
omul modern încearcă mai departe să ignore păcatul. De fapt, cuvântul 
„păcat” este cu totul demodat. În locul lui, unii folosesc alţi termeni: 
„dezechilibru interior”, „slăbiciune umană”, „comportament deviant”, 
„preferinţă personală”. Orice, numai „păcat” nu. De parcă schimbarea 
denumirii ar rezolva problema. Am auzit de curând despre o campanie, 
organizată de o profesoară, în care copiilor li se cerea să propună soluţii 
pentru criza de energie. 

— Rezerva de combustibil a lumii este aproape epuizată, le-a spus ea, 
şi avem nevoie de sugestii care să ne ajute să prevenim acest lucru. A doua 
zi, copiii au venit cu câteva propuneri uimitoare: 

— Să se pună în dreapta fiecărui şofer câte un câine, care să latre dacă 
el depăşeşte viteza legală. In felul acesta, nu se va mai consuma atât de 
multă benzină, a zis unul. 

— Să nu se mai vândă benzină, a propus altul, şi în felul acesta rezerva 
nu se va mai epuiza. Insă propunerea cea mai interesantă a venit de la un 
băiat care a spus: 


— Să schimbăm numele benzinei. Oamenii vor cumpăra altceva şi nu 
benzină. Aceasta pare a fi soluţia multor contemporani ai noştri, care cred că 
au descoperit un mod de a scăpa de problema păcatului, dacă stau departe 
de Dumnezeu. Însă, dacă fiinţa umană a ieşit la început din mâinile lui 
Dumnezeu, ea îşi poate găsi împlinirea şi bunăstarea doar când se întoarce la 
Creatorul ei. Totuşi, oamenii încearcă să nege această realitate. Ei uită că 
sunt copiii lui Dumnezeu şi că ar trebui să se comporte ca atare. Concepţia 
lor despre lume şi viaţă a fost distorsionată încă din copilărie. Dumnezeu nu 
este important pentru ei. Ei urmăresc la televizor emisiuni unde lucrurile 
spirituale sunt luate în râs. Apoi, pe măsură ce cresc, ajung să accepte viaţa 
secularizată ca pe un lucru normal. În anul 1987, cineva a descoperit în 
jungla din Uganda ceea ce presa a numit „copilul maimuţă”. Copilul acesta 
trăise în mijlocul unor maimuțe cel puţin patru sau cinci ani. Autorităţile l-au 
luat pe acest copil, care părea să aibă şase ani, l-au internat într-un spital şi 
mai apoi l-au plasat într-un orfelinat, unde ţopăia şi se învârtea în cerc la fel 
ca un cimpanzeu. Refuza să mănânce hrana pe care i-o dădeau şi muşca pe 
oricine se apropia de el.17 Experții care au studiat comportamentul băiatului 
au arătat că este aproape imposibil ca un copil care trăieşte în mijlocul 
animalelor mai mult de patru-cinci ani să revină după aceea la un 
comportament normal. Activitatea creierului este marcată, în mod ireversibil, 
pentru tot restul vieţii. Ceva asemănător se pare că s-a întâmplat cu oamenii 
de astăzi. Trăind într-o lume a raționalismului, ei au uitat că au ieşit din mâna 
lui Dumnezeu. Ei culeg consecinţele unei existenţe separate de Dumnezeu. 
Printre consecinţele regretabile se numără destrămarea familiilor şi înrobirea 
copiilor faţă de lumea drogurilor şi a promiscuităţii. Ei suferă, îşi pierd dorinţa 
de a trăi şi atunci inventează soluţii simpliste, ca să-şi potolească durerea şi 
strigătul de disperare al sufletului. De ce continui să suporţi în tăcere durerea 
pe care nimeni nu o ştie? In ceasul cel mai întunecat din viaţă, când durerea 
îţi răpeşte dorinţa de a mai trăi, când cauţi un răspuns în sufletul tău şi nu 
găseşti nimic, vrei să iei decizia de a te întoarce la Creatorul tău? In urmă cu 
peste 2000 de ani, Domnul Isus a privit spre starea oamenilor din secolul 
nostru şi S-a întrebat: „Când va veni Fiul omului, va găsi El credinţă pe 
pământ?” (Luca 18,8) El Se întreabă dacă oamenii îşi vor aminti că El îi 
iubeşte şi că îi aşteaptă cu braţele deschise. Tu îţi vei aminti? Răspunsul îţi 
aparţine. 

Cutremure şi uragane „Vor fi semne în soare, în lună şi în stele. Şi pe 
pământ va fi strâmtorare printre neamuri, care nu vor şti ce să facă la auzul 
urletului mării şi al valurilor; oamenii îşi vor da sufletul de groază, în 
aşteptarea lucrurilor care se vor întâmpla pe pământ, căci puterile cerurilor 
vor fi clătinate.” (Luca 21,25.26) _ 

Ismael Gumunda, un băiat de 11 ani, îşi plânge de milă. li pare rău că 
este în viaţă şi preferă să fi murit şi să nu mai simtă nimic. Plânge de fiecare 
dată când îşi aminteşte de fratele lui. Cum să-şi şteargă din minte amintirile? 
Le vede mereu de parcă ar fi aievea. lar noaptea se transformă în coşmaruri. 
Nu poate să uite ziua în care valul uriaş i l-a smuls din braţe pe fratele mai 
mic, care avea 7 ani. Erau la şcoală şi făceau repetiţie pentru sărbătoarea de 
Anul Nou. Deodată au auzit un vuiet cumplit, de mii de ori mai puternic decât 
un tunet. Vuietul acela a însemnat pentru el moartea. 

— Ne-am întors şi am văzut că venea înspre noi un val uriaş, mai înalt 
decât şcoala, spune el, ştergându-şi lacrimile. L-am apucat pe fratele meu de 
mână şi l-am ţinut strâns, dar valul ne-a despărţit. Nu am avut ce să fac. El se 
uita la mine înspăimântat, strigând să îl ajut, dar nu am putut. Valul a fost 
mai puternic decât mine. Pe mine valul m-a luat şi m-a dus la poalele 
muntelui şi am supravieţuit. Dar fratele meu a dispărut; l-a înghiţit marea. Mi- 
e tare dor de el şi mă rog pentru el. Profesorii lui au observat că s-a schimbat 
cu totul în urma tragediei. A slăbit şi stă retras şi tăcut. Ismael este unul 
dintre elevii de la Ban Tlaynork care au fost incluşi în programul de 
recuperare psihică din Tailanda, sponsorizat de UNICEF.1 Dimineaţa de 26 
decembrie 2004 va rămâne pentru totdeauna în memoria celor care au trăit 
această tragedie. Chiar dacă vor trece anii, sufletul lor va rămâne zdruncinat 
şi derutat. Până în ziua aceea, mulţi oameni nu ştiau ce înseamnă un 
tsunami. Acum însă, toţi ştiu ce ravagii poate să facă un val uriaş. Ce nume 
putem să-i dăm unei forţe distructive care, într-o fracțiune de secundă, a 


fărâmiţat câteva insule, a înghiţit oraşele şi a luat viaţa a aproape 200 000 de 
oameni? Unde ne-am putea ascunde de tragedia aceasta, care a lovit cu o 
forţă de un milion de ori mai mare decât suflul provocat de explozia bombei 
atomice de la Hiroshima, în timpul celui de-al Doilea Război Mondial?2 
Catastrofa aceasta îngrozitoare a zguduit planeta din temelii. Un cutremur cu 
magnitudinea de 9 grade pe scara Richter, produs în adâncul oceanului, a 
pus în mişcare apele în nordul extrem al Indoneziei, iar valul a măturat 
coastele ţărilor Tailanda, India, Bangladesh şi Sri Lanka. A străbătut apoi 
peste 6 700 km, până la coasta de est a Africii, şi a trecut mai departe, până 
în Chile, America de Sud, unde valurile s-au zdrobit de țărm. Oamenii au 
înţeles, într-un mod dramatic, cât de mici sunt în faţa furiei naturii. Trauma 
trăită de lumea noastră spre sfârşitul anului 2004 a fost doar o pregustare a 
seriei de dezastre naturale petrecute în 2005. La câteva săptămâni după 
valul uriaş din Indonezia, o serie de uragane au produs inundaţii şi pierderi de 
vieţi omeneşti în America Centrală şi în Statele Unite. Uraganul Katrina a 
produs pagube importante, iar oraşul New Orleans a rămas sub ape 
săptămâni întregi. Aluviunile stricau, cu mirosul lor pestilenţial, atmosfera 
tipic franţuzească din oraşul care era considerat patria blues-ului şi a jazz- 
ului.3 În acelaşi an, pe 8 octombrie, un alt cutremur teribil a zguduit 
Pakistanul şi India, luând viaţa a mii de oameni, rănind alte zeci de mii şi 
lăsând milioane de oameni fără adăpost.4 La câteva zile după aceea, 
uraganul Stan avea să piardă viaţa a 70 000 de oameni în Guatemala şi în 
sudul Mexicului, iar vulcanul Yamatec din El Salvador a erupt, provocând 
moartea altor oameni. Cel puţin 7 500 de familii au fost evacuate.5 Potrivit 
Centrului pentru Cercetarea Epidemiologiei Dezastrelor (CRED), afiliat 
Organizaţiei Mondiale a Sănătăţii, în perioada ianuarie - octombrie 2005, 
aproape 100 000 de oameni au murit din cauza dezastrelor naturale. CRED 
deţine o bază de date a dezastrelor naturale, la sediul său din Belgia. Potrivit 
datelor oferite, numărul dezastrelor înregistrate a crescut remarcabil după 
anul 1900.6 Anul 2005 putea fi consemnat în istorie drept anul în care s-a 
înregistrat cel mai mare număr de dezastre naturale. Insă în anul următor au 
avut loc şi mai multe cataclisme. Pentru ca tabloul să fie şi mai sumbru, 
secretarul general al Crucii Roşii Internaţionale, Marko Nicola, a declarat că în 
anul 2007 s-au produs cu 20% mai multe catastrofe decât în 2006.7 In 
prezent, cercetătorii estimează că dezastrele afectează 250 milioane de 
oameni la fiecare 10 ani. În jumătate din situaţii, elementul distructiv este 
apa. Apa înseamnă viaţă. Fără apă, viaţa ar înceta. Dar şi prea multă apă 
produce moartea. Cel mai mare dezastru produs de apă a avut loc în China, 
pe Fluviul Galben. Au murit atunci aproape patru milioane de oameni. 
Comisia Interguver-namentală pentru Schimbări Climatice 
(Intergovernmental Panel on Climate Change, IPCC) declară următoarele: 
„Probabil că frecvenţa şi intensitatea fenomenelor meteorologice extreme 
vor creşte în secolul XXI din cauza schimbărilor climatice”.8 In faţa acestei 
realităţi, oamenii de pretutindeni se întreabă: Ce se întâmplă cu planeta 
noastră? A luat-o razna? Cât va mai dura situaţia aceasta? Răspunsurile sunt 
înfiorătoare. Mulţi oameni religioşi predică despre mânia divină şi despre 


distrugerea lumii. Astrologii dau vina pe influenţa stelelor, iar comunitatea 
ştiinţifică pune totul pe seama încălzirii globale provocate de utilizarea 
greşită a resurselor pământului. „Incălzirea globală” este o expresie relativ 
nouă. Ştiinţa o foloseşte atunci când se referă la creşterea temperaturii medii 
anuale. Nimeni nu pune la îndoială faptul că Pământul s-a încălzit în ultimele 
decenii. Mai exact, acest proces a început odată cu Revoluţia Industrială, 
când societatea a considerat că productivitatea este mai importantă decât 
calitatea vieţii omului. Gazele emanate de fabrici, de motoarele vehiculelor, 
de incendiile izbucnite în păduri şi de alte activităţi industriale şi individuale 
distrug neîncetat stratul protector de ozon şi creează efectul de „seră”, 
datorită căruia atmosfera reţine mai mult căldura razelor soarelui. Drept 
urmare, temperatura pământului creşte, calotele de gheaţă se topesc, iar 
nivelul mării se ridică.9 Din 1961 până astăzi, nivelul mării s-a ridicat cu 1-2 
milimetri pe an. IPCC estimează că, în cazul în care temperatura va continua 
să crească în acelaşi ritm ca în ultimele decenii, nivelul mării va creşte cu 20 
până la 140 centimetri până la sfârşitul secolului.10 Din 2001 încoace, am 
trăit cei mai călduroşi ani din istorie. În emisfera nordică, ninsorile sunt cu 
aproximativ 5 procente mai puţin abundente decât cele înregistrate în 
1966.11 Când eram copil, călătoream uneori de la Lima la Jauja, oraşul meu 
natal. Calea ferată între aceste două localităţi face parte din cel mai lung 
tronson de cale ferată din lume. Covorul de zăpadă de pe crestele munţilor 
m-a fascinat întotdeauna. Vârfurile munţilor din lanţul muntos al Anzilor erau 
acoperite cu zăpadă în tot timpul anului. Însă ultima oară când am trecut pe 
acolo, am constatat cu tristeţe că zăpada a dispărut. Natura pare a fi pe 
moarte. Vuietul vântului rece îmi sporea şi mai mult mâhnirea. Atunci mi-am 
zis: Rapoartele ştiinţifice pe care le-am auzit sunt reale. Unii presupun că 
schimbările acestea nu ne vor afecta, pentru că nu ne aflăm în zone care să 
prezinte pericole. Insă transformările se extind rapid. Nu putem tăgădui că 
planeta este mai caldă acum şi că oamenii sunt vinovaţi pentru aceasta. 
Comunitatea ştiinţifică apreciază că, la momentul acesta, creşterea în 
continuare a temperaturii este inevitabilă. Nivelul mării va continua să 
crească cel puţin în secolul acesta, chiar dacă mâine am elimina complet 
emisiile de gaze care sunt vinovate pentru producerea efectului de seră. 
Lumea a conştientizat pericolul şi şi-a îndreptat atenţia spre mediu. Ecologia 
capătă o aură de religie. În toate instituţiile de învăţământ de pretutindeni - 
de la cele preşcolare, până la cele de nivel universitar - elevii învaţă cum să 
aibă grijă de planeta noastră. Dar situaţia nu pare a se îmbunătăţi. De altfel, 
Biblia spune că situaţia se va înrăutăţi tot mai mult şi că faptul acesta este un 
semn care anunţă venirea lui Isus. Al Gore, fost candidat la preşedinţia 
Statelor Unite, a primit în anul 2007 Premiul Nobel pentru Pace pentru filmul 
documentar An Inconvenient Truth (Un adevăr incomod), care a fost socotit 
de ONU „un efort pentru a transmite lumii avertizarea cu privire la 
schimbările climatice provocate de om”.12 Filmul prezintă preocuparea 
omului de a salva planeta şi ne aminteşte, în acelaşi timp, de neputinţa 
omului de a anticipa evenimentele viitoare. Sami Solanki, directorul 
Institutului pentru Cercetarea Sistemului Solar Max Plank, situat în apropiere 


de Göttingen, Germania, afirmă că, în ultimii 60 de ani, pe lângă faptul că 
omul a abuzat de natură, soarele însuşi a devenit mai fierbinte, în mod 
inexplicabil, contribuind la încălzirea climei şi ducând la creşterea numărului 
dezastrelor naturale.13 În mod inexplicabil? Isus a spus în urmă cu multe 
secole: „Vor fi semne în soare, în lună şi în stele. Şi pe pământ va fi 
strâmtorare printre neamuri, care nu vor şti ce să facă la auzul urletului mării 
şi al valurilor; oamenii îşi vor da sufletul de groază, în aşteptarea lucrurilor 
care se vor întâmpla pe pământ, căci puterile cerurilor vor fi clătinate” (Luca 
21,25.26). Nu-i aşa că găsim aici o descriere foarte bună a situaţiei actuale? 
Este într-adevăr „strâmtorare printre neamuri” şi oamenii nu ştiu ce să facă 
„la auzul urletului mării”. Dar să fim atenţi şi să nu confundăm lucrurile. 
Dezastrele naturale la care suntem martori nu sunt provocate de Dumnezeu. 
lată ce spune El despre ceea ce şi doreşte pentru omenire: „Căci Eu ştiu 
gândurile pe care le am cu privire la voi, zice Domnul, gânduri de pace şi nu 
de nenorocire, ca să vă dau un viitor şi o nădejde.” (leremia 29,11) Avem aici 
o veste bună. Dumnezeu nu va îngădui ca omenirea să se autodistrugă. 
Fiindcă ne iubeşte, El va pune capăt istoriei şi erorilor oamenilor. Nu ne 
spune aceasta că venirea glorioasă a lui Hristos este foarte aproape? Nu 
trebuie să ne fie frică. Dragostea lui Dumnezeu ne poate umple de speranţă. 
Nădejdea creştinului înseamnă siguranţă, certitudine şi încredere, chiar dacă, 
din perspectivă omenească, se pare că nu există nici o cale de ieşire. Cu 
mulţi ani în urmă, când băiatul meu cel mic avea 6 ani, s-a rătăcit într-o zi 
într-un oraş cu peste două milioane de locuitori. L-am căutat îngrijorat, 
împreună cu soţia mea, încercând să-i dăm de urmă. De-abia sosiserăm în 
Brazilia, încă nu ştiam bine portugheza şi plângeam disperaţi. Ce să facem? 
Cui să cerem ajutor? Copilul nu era de găsit nicăieri. Încercarea de a-l căuta 
în mijlocul acelui oraş aglomerat semăna cu încercarea de a căuta acul în 
carul cu fân. Observând îngrijorarea noastră, un poliţist ne-a spus: „Vă caută 
poliţia copilul. Dacă mai este încă în oraş, îl vor găsi după închiderea zilei de 
lucru.” Şi aşa s-a întâmplat. Pe la ora 6 seara, numărul oamenilor din centrul 
oraşului a început să scadă. Angajaţii s-au întors acasă după o zi plină. Pe 
străzi nu mai umbla nimeni de-acum şi noaptea începea să se lase. A început 
să bată un vânt răcoros. Am continuat să-l căutăm şi, spre marea noastră 
bucurie, l-am găsit. Stătea pe o cutie goală, se juca liniştit cu o piatră, 
neştiind ce se petrecea în sufletul părinţilor lui. L-am îmbrăţişat plângând şi l- 
am sărutat. Mai târziu, l-am întrebat: 

— Nu ţi-a fost frică? 

— Mie? De ce? m-a întrebat el cu candoare. 

— Păi, copiilor le este frică atunci când se rătăcesc, i-am spus eu. A 
făcut ochii mari, vădit surprins: 

— Dar nu m-am rătăcit, tati. Doar vă aşteptam! Ştiam eu că veţi veni! 
Priveşte în jurul tău. Dezastrele naturale îţi dau impresia că nu te aşteaptă 
decât zile întunecate? Cutremurele, uraganele şi tornadele ne inspiră frică. 
Previziunile ştiinţei sunt înspăimântătoare. În mijlocul acestor prevestiri 
înfricoşătoare şi de rău augur, vreau să ştii că Isus vine curând şi că vine să 
te caute. Nu-ţi pierde speranţa. Se văd deja zorii unei noi dimineţi. Citeşte 


făgăduinţa pe care ţi-a dat-o Dumnezeu: „Dacă vei trece prin ape, Eu voi fi cu 
tine şi râurile nu te vor îneca; dacă vei merge prin foc, nu te va arde şi 
flacăra nu te va aprinde.” (Isaia 43,2) Răspunsul îţi aparţine. 

O lume nemiloasa „Să ştii că în zilele din urmă vor fi vremuri grele. Căci 
oamenii vor fi... neascultători de părinţi, nemulţumitori, fără evlavie, fără 
dragoste firească, neînduplecaţi, clevetitori, neînfrânaţi, neîmblânziţi, 
neiubitori de bine” (2 Timotei 3,1-3). „Şi, din pricina înmulţirii fărădelegii, 
dragostea celor mai mulţi se va răci.” (Matei 24,12) 

Scena 1. E miezul nopţii. Proprietarii casei se odihnesc liniştiţi, fără să- 
şi dea seama de pericol. O fată intră tiptil în camera lor, ca să verifice dacă 
proprietarii casei dorm. Dezactivează alarma şi închide lumina de la intrarea 
în casă, astfel încât cei doi băieţi să intre nevăzuţi. Apoi, tânăra caută pentru 
toţi mănuși din plastic, pentru a-şi proteja mâinile, şi ciorapi, ca să-şi ascundă 
feţele. După câteva minute, tinerii intră în dormitor şi îi omoară pe proprietari 
în bătaie. Fata îi urmăreşte cu pasivitate. După ce s-au asigurat că 
proprietarii sunt morţi, fata şi cei doi băieţi, dintre care unul este prietenul ei, 
se duc la un motel, să sărbătorească. La ora 3 noaptea, se îndreaptă spre 
casă fiica proprietarilor, care ieşise în oraş cu prietenii. Înainte să ajungă 
acasă însă, trece să-l ia pe fratele ei mai mic, care şi-a petrecut noaptea într- 
o sală de jocuri electronice. Când ajung acasă împreună, sunt întâmpinați de 
scena înfiorătoare a morţii părinţilor lor. Fiica îşi pierde cumpătul şi începe să- 
i înjure pe făptaşi. La funeralii, ea plânge isteric şi cineva este nevoit să o 
prindă în braţe în timp ce leşină. La câteva zile după înmormântare, poliţia îi 
arestează pe criminali. Ei îşi mărturisesc fapta şi divulgă faptul că persoana 
care a plănuit crima şi care i-a ajutat să o aducă la îndeplinire este chiar fiica 
proprietarilor ucişi. Da, fata aceea care la cimitir plângea atât de amar, în 
ziua în care părinţii ei erau înmormântaţi!1 Ce s-a întâmplat cu această fată 
de 18 ani, încât i-a trecut prin minte să comită un act atât de îngrozitor? Ar 
putea cineva să ne explice? Da, Biblia ne spune că în zilele din urmă oamenii 


vor fi „neascultători de părinţi, nemulţumitori, fără evlavie, fără dragoste 
firească, neînduplecaţi”. (2 Timotei 3,2.3) Scena 2. În anul 2004, în timp ce 
lumea întreagă îşi revenea din coşmar şi îşi îndrepta atenţia spre persoanele 
afectate de tsunami, poliţia a descoperit o reţea organizată, care căuta copii 
orfani pe care să îi prostitueze sau cărora să le ia organele şi să le vândă.2 
Oamenii se poartă ca nişte hiene: au ajuns să profite de pe urma suferinţei 
altora! Acesta este un caz real. Intr-o zi, luam masa cu un prieten şi discutam 
despre această situaţie. Ochii i s-au umezit şi mi-a spus aproape nestăpânit: 

— l-aş omori pe oamenii ăştia. Sunt nişte animale şi nu merită să 
trăiască. După o secundă, înroşindu-se în obraji, a continuat: 

— Scuze, am uitat că sunt creştin; bineînţeles că nu aş face asta 
niciodată. Fără să-şi dea seama, el împlinea o altă profeție privitoare la 
vremurile din urmă. Isus a zis: „Şi, din pricina înmulţirii fărădelegii, dragostea 
celor mai mulţi se va răci.” (Matei 24,12) Scena 3. Ne aflăm într-un oraş 
liniştit, doar că întunericul este mai dens ca de obicei. Plouă torențial. Joaquin 
şi soţia lui se întorc acasă de la o nuntă. Au fost naşi şi poartă haine de 
ocazie. Işi amintesc cu bucurie de nunta lor. Anii au trecut şi se iubesc mai 
mult ca niciodată. Dumnezeu le-a dat doi copii. În noaptea aceea, copiii au 
rămas acasă cu o bonă. Dar ceva neaşteptat întrerupe discuţia plăcută a 
celor doi. Pe marginea drumului, văd un cuplu care are probleme cu maşina. 
Infruntând ploaia, Joaquin şi soţia lui iau decizia să îi ajute. O greşeală 
teribilă. După câteva minute, el este mort, cu faţa desfigurată de 
împuşcătura armei de foc. Soţia lui este violată şi abandonată mai mult 
moartă decât vie. Va avea nevoie de ani întregi ca să îşi revină, iar cei doi 
copii mici, lipsiţi de tată atât de timpuriu, nu vor putea înţelege niciodată de 
ce a fost răsplătită o faptă bună cu moartea. Ai mai avea curajul să te opreşti 
pe şosea ca să ajuţi pe cineva, după o astfel de întâmplare? Trăim înconjurați 
de pericole. Apostolul Pavel a spus că, în zilele din urmă, oamenii vor fi 
„neîmblânziţi, neiubitori de bine, vânzători, obraznici, îngâmfaţi”. Oamenii se 
vor teme unii de alţii. Nu vor avea încredere unii în alţii. Bande de criminali 
vor umple oraşele. Cei puternici vor profita de pe urma celor slabi. Oraşele 
mari s-au transformat în jungle, iar oamenii, în animale sălbatice. Este 
adevărat că dragostea celor mai mulţi s-a răcit. Poate că la colţul străzii dai 
peste un copil bolnav care cerşeşte, iar puţin mai departe îi zăreşti pe cei 
care îl exploatează pe copil, folosindu-se de banii pe care acesta îi obţine 
zilnic. Cu simţământul că ai fost înşelat şi insultat, iei decizia de a nu te mai 
lăsa păcălit a doua oară. Sună soneria şi deschizi uşa. O femeie obosită, cu 
un copil în braţe, îţi cere o cană cu apă. Vrei din toată inima să o ajuţi. Te 
duci în bucătărie să-i aduci apă. Când te întorci, femeia nu mai e nicăieri şi 
constaţi că ţi-a furat casetofonul din sufragerie. Mai vrei să ajuţi pe cineva 
după o astfel de întâmplare? Spiritul creştinesc te îndeamnă să oferi ajutor 
mai departe, în ciuda frustrărilor şi a decepţiilor, dar majoritatea oamenilor 
de azi vor sta pe gânduri înainte să ajute pe cineva. Dragostea celor mai 
mulţi s-a răcit. Isus a spus că aşa va fi. Răul va fi tot mai frecvent, iar oamenii 
cărora să le pese vor fi din ce în ce mai puţini. De ce fac oamenii astfel de 
lucruri? Nici ei nu ştiu de ce. Nu ştiu decât că îşi doresc ceva şi, în lunga lor 


căutare, îi rănesc pe alţii şi îi fac să sufere, chiar dacă aceşti „alţii” sunt cei 
apropiaţi lor. În ziua în care am scris aceste rânduri, poliţia, fiind sesizată de 
un informator, a spart uşa unui apartament din zona cea mai luxoasă a unui 
oraş mare şi a fost martora unei scene care ar sensibiliza şi cea mai 
împietrită inimă. O fată de 12 ani fusese legată în încăperea servitorilor. 
Cineva o legase de mâini şi o atârnase de o scară din fier, iar picioarele de- 
abia îi atingeau pământul. li pusese la gură o bucată de plasture dat prin 
piper şi îi rupsese opt degete de la mâini. Îi fuseseră smulse aproape toate 
unghiile. 

— Am început să tremur atât de tare, încât de-abia am reuşit să o 
dezleg, a declarat un poliţist obişnuit cu scene de groază. Vinovată pentru 
tratamentul inuman la care a fost supusă această fată era chiar mama ei 
adoptivă.3 În fiecare zi, în orice ţară, chiar şi în localitatea ta, întâlneşti acte 
de violenţă şi de abuz. În ultima sa carte, The World Without Us [Lumea fără 
noi]4, Alan Weisman îşi imaginează cum ar arăta lumea noastră fără locuitori. 
Unii sunt de părere că ar arăta mult mai bine, dar eu nu sunt de acord. 
Personal, cred că adevărata problemă constă în faptul că omenirea s-a 
îndepărtat de Dumnezeu. Altă explicaţie nu există. Intr-o joi dimineaţă de 
iunie, Sirlei, o muncitoare sărmană, care se lupta să supravieţuiască dintr-un 
salariu de numai 200 dolari pe lună, aştepta autobuzul ca să se ducă la o 
consultaţie la medic. Trebuia să ajungă la timp, ca să prindă un bon, şi se uita 
nerăbdătoare la ceas. Autobuzul nu mai venea. La câţiva metri, valurile se 
izbeau cu zgomot de plajă. Sirlei se gândea la băiatul ei de trei ani, pe care îl 
lăsase acasă. El era motivul pentru care mai trăia. Deodată, a fost pusă la 
pământ de o lovitură puternică în gât. Apoi cineva a lovit-o peste faţă. 
Instinctiv şi-a dus mâinile la faţă ca să se protejeze, dar degeaba. Din toate 
părţile venea o ploaie de lovituri. Instinctul matern a dus-o cu gândul la 
băiatul ei. Nu înţelegea ce se întâmplă. Nimeni nu ar putea să înţeleagă. Nici 
până astăzi lumea nu a putut să înţeleagă de ce ar mutila cinci studenţi o 
femeie lipsită de apărare. Poliţia i-a prins mai târziu. Părinţii lor au 
argumentat că nu au vrut altceva decât să se distreze. Sirlei a supravieţuit 
datorită unei prostituate care a trecut pe acolo spre dimineaţă şi care a 
strigat după ajutor.5 Ce caută oamenii şi nu reuşesc să găsească? Pe faţa 
oamenilor din vremea noastră se citeşte neputinţa şi disperarea. Ei neagă 
acest fapt şi aduc argumente că nu este adevărat, însă se simt neîmpliniţi. 
Oricât ar avea, nu este suficient. Încurcaţi în iţele propriilor dorinţe, ei 
alunecă într-un haos care îi distruge nu numai pe ei, ci şi pe alţii. Persoanele 
dependente consumă anual droguri ilegale în valoare de 150 miliarde de 
dolari. Este una dintre cele mai profitabile afaceri din lume, după afacerile cu 
petrol. Dacă adăugăm la suma aceasta cei 104 miliarde de dolari cheltuiţi pe 
tutun şi cei 525 miliarde dolari cheltuiţi pe alcool, putem să înţelegem că în 
societatea noastră a avut loc o răsturnare completă a valorilor.6 Unii susţin 
că trebuie să fie luată în considerare legalizarea drogurilor, ca să se combată 
corupţia poliţiei şi alte infracţiuni asociate cu traficul şi cu consumul de 
droguri.7 Când a vorbit despre aceste nelegiuiri şi a spus că ele sunt un semn 
al zilelor din urmă, Isus nu i-a predestinat pe oameni să fie aşa. El nu a făcut 


altceva decât să descrie realitatea, aşa cum o putea prevedea. Adolescenţii 
care au atacat-o pe tânăra mamă, în incidentul menţionat mai devreme, au 
ales să se comporte aşa, fără ca cineva să îi oblige. Ei au luat singuri 
hotărârea de a fi violenti şi de a trata pe unul dintre semenii lor mai rău 
decât pe un animal. Fapta lor nu poate fi justificată. Ei nu doreau să o 
jefuiască, pentru că aveau bani. Unul dintre ei tocmai petrecuse şase luni în 
Australia, luând cursuri de surf, sub pretextul că dorea să înveţe limba 
engleză. Un sociolog a încercat să explice că fapta lor este o consecinţă a 
culturii actuale, în care oamenilor nu le este frică de pedeapsă. Dar realitatea 
este alta. Profetul leremia scria: „Inima este nespus de înşelătoare şi de 
deznădâăjduit de rea; cine poate s-o cunoască?” (leremia 17,9) Meteahna 
oamenilor este inima lor perfidă şi coruptă. Violentă prin însăşi natura ei, 
inima lor este rea, înşelătoare, nevrednică de încredere, ticăloasă şi crudă. 
Educaţia îi poate învăţa cum să-şi mascheze intenţiile rele, dar nu le poate 
transforma inima. Ei vor fi mai departe necinstiţi şi egoişti, oricât de elevaţi 
ar fi. Spre exemplu, cei care susţin cuvântări înflăcărate în favoarea păcii pot, 
în acelaşi timp, să promoveze în mod activ războiul. Cinci dintre statele 
membre care obţin cel mai mare profit din vânzarea de arme fac parte din 
Consiliul de Securitate al ONU.8 Numai Isus poate transforma inima. El nu 
începe transformarea dinspre exterior, ci dinspre interior, de la izvorul 
comportamentului uman. „Le voi da o altă inimă şi voi pune un duh nou în 
voi. Voi lua din trupul lor inima de piatră şi le voi da o inimă de carne.” 
(Ezechiel 11,19) Sunt martor al acestei transformări aduse de Isus în viaţa 
oamenilor care Il primesc ca Mântuitor personal. Nimic nu este imposibil 
pentru Isus. Nu există oameni care să nu poată fi transformați. Într-o zi, El S-a 
dus la Betania, unde a aflat că prietenul Lui, Lazăr, murise de patru zile. 
Trupul lui începuse deja să se descompună. Nimeni nu avea vreun remediu 
pentru o astfel de problemă. Ştiinţa nu poate să facă nimic, iar banii sunt 
inutili în această privinţă. La fel şi tehnologia şi toate celelalte. Dar a venit 
Isus şi odată cu Ela venit viaţa, întrucât El este viaţa. El a zis: „Lazăre, vino 
afară!”, iar mortul s-a întors la viaţă. L-am văzut pe Isus făcând aceeaşi 
minune şi azi şi în fiecare zi în care conduc evanghelizări publice în diferite 
ţări. Oameni altădată morţi din punct de vedere spiritual revin la viaţă, familii 
distruse sunt refăcute şi visele, cândva spulberate, devin o realitate. Isus este 
viaţa şi oriunde intră El există viaţă din belşug. Într-unul dintre cele mai pline 
de violenţă oraşe din lume, l-am întâlnit pe Andres. El a stat mai mulţi ani la 
închisoare, unde şi-a ispăşit pedeapsa pentru infracțiunile comise. Dar Isus l- 
a găsit acolo. Într-o noapte friguroasă de iarnă, Andres îşi trăia ultimele zile 
de viaţă. Tremurând de frig, aproape îngheţat, îşi aştepta moartea. În starea 
aceea, m-a auzit vorbind la radioul unui coleg de celulă. În acea noapte, 
Duhul lui Dumnezeu i-a atins inima. Deşi auzise despre Isus de multe ori, el 
socotea că religia era numai pentru oamenii slabi, iar el se considera un om 
puternic. Nemilos şi crud, el a ales delincvenţa pe când era doar un 
adolescent şi dădea vina pe societate, pentru că nu i-a oferit nici o 
alternativă. In noaptea aceea, simţea că i se apropie moartea şi era 
înspăimântat. Insă în umbrele întunecate ale nopţii, el a început să înţeleagă 


că Dumnezeu îl iubea şi că dorea să îi dea o viaţă nouă. După ce a strigat la 
Isus ca să-i mai dea o şansă, a adormit. A doua zi de dimineaţă, soarele 
pătrundea pe fereastră printre nori şi lumina camera, în ciuda ceţii dense. S-a 
trezit în infirmeria închisorii. 

— Trăiam, mi-a spus el vădit emoţionat. Nu am murit. Dumnezeu mi-a 
mai dat o şansă. Au trecut de atunci 30 de ani. Andres este astăzi o mărturie 
vie a puterii transformatoare a lui Hristos. Acum este liber şi este angajat al 
unei organizaţii nonguvernamentale care se ocupă de copiii şi de tinerii 
delincvenţi. Hristos cel minunat, care a atins viaţa lui Andres când acesta se 
afla pe moarte, poate veni şi în viaţa ta, dacă vrei să ÎI laşi. lată ce îţi spune 
Isus: „Veniţi la Mine, toţi cei trudiţi şi împovăraţi, şi Eu vă voi da odihnă.” 
(Matei 11,28) Viaţa fără Hristos este, într-adevăr, o povară. Oboseala 
sufletească, pe care unii o numesc depresie, a devenit o boală care roade 
viaţa multora, chiar dacă nu le este afectat şi trupul. În ultimul timp, i-am dat 
un nume mai pretenţios, dar ea rămâne acelaşi dezgust faţă de viaţă. Isus te 
cheamă: „Vino la Mine.” El vrea să-ţi dea odihnă şi pace. Nu-i aşa că după 
aceste lucruri tânjeai? Răspunsul îţi aparţine. 

ou legalizar?” www.senac.br/informativo/diga/39/segundamateria-39.pdf 7 
Eliot Spitzer, „The Fall of Ethics Man” [Dispariţia omului moral], The 
Economist, 11 martie 2008. 8 Juan Carlos Caste, „Conferinţa mondială asupra 
alimentaţiei”, care a avut loc în 1974 în Roma, www.catolicismo.com.br/ 

O generaţie obsedata de sex „Dumnezeu i-a lăsat în voia unor patimi 
scârboase; căci femeile lor au schimbat întrebuinţarea firească a lor într-una 
care este împotriva firii; tot astfel, şi bărbaţii au părăsit întrebuinţarea 
firească a femeii, s-au aprins în poftele lor unii pentru alţii, au săvârşit parte 
bărbătească cu parte bărbătească lucruri scârboase şi au primit în ei înşişi 
plata cuvenită pentru rătăcirea lor.” (Romani 1,26.27) 

Este o zi de duminică în Amsterdam. Soarele străluceşte ca o minge de 
foc pe cerul senin. Grădina este plină de lalele, pregătite special pentru 
petrecere. Zeci de oameni stau de vorbă şi sărbătoresc. În mijlocul distracţiei, 
mirii se ţin de mână şi se dezmiardă în timp ce le povestesc jurnaliştilor 
detaliile nunţii. Perechea proaspăt căsătorită spune că vrea să adopte un 
copil. Din când în când, se privesc în ochi şi zâmbesc cu pasiune. Camerele 
de luat vederi ale presei internaţionale înregistrează totul şi răspândesc 
vestea pe tot globul, prin intermediul satelitului. Un astfel de eveniment ar fi 
atras foarte puţin interes din partea jurnaliştilor, dacă ar fi fost vorba despre 
un cuplu obişnuit. Insă cuplul acesta este format din doi bărbaţi. Ei tocmai au 
ieşit din biserică după ce au primit „binecuvântarea nupţială”. Evenimentul s- 
a petrecut în Olanda, în anul 2001. Evenimente similare aveau să aibă loc 
mai târziu în Belgia, Canada şi Statele Unite. La început, oamenii din multe 
ţări au protestat, manifestându-se în favoarea valorilor şi a moralității 


familiei. Mulţi au văzut în acest eveniment sfârşitul lumii. Astăzi, după câţiva 
ani, căsătoriile între homosexuali şi uniunile civile legale ale cuplurilor 
homosexuale sunt la ordinea zilei în Argentina, Danemarca, Germania, Franţa 
şi Portugalia.1 Şi, aşa cum se întâmplă în multe cazuri, ultima modă devine la 
scurt timp un obicei, iar obiceiul devine o parte integrantă a culturii. O 
paradă recentă a homosexualilor şi a lesbienelor din Brazilia a scos în stradă 
două milioane şi jumătate de persoane.2 Oraşul Sao Paulo nu a cunoscut 
niciodată atâta animaţie. Semăna cu un carnaval, în care oamenii erau 
fericiţi, îmbrăcaţi în culori vii, şi purtau pancarte şi steaguri cu slogane. Acest 
eveniment se repetă în fiecare an în toate marile capitale ale lumii. 
Homosexualii, care până acum îşi tăinuiau stilul de viaţă, nu ezită să iasă în 
stradă ca să-şi susţină punctul de vedere. Întrucât, în opinia lor, şi ei au 
drepturi ca toţi ceilalţi oameni. Aspectul interesant şi semnificativ în privinţa 
aceasta este modul dramatic în care se împlineşte profeția biblică. Domnul 
Isus a spus că, în zilele din urmă, comportamentul acesta va face parte din 
cultura populară. Dacă problema s-ar rezuma la oamenii care nu au nici o 
legătură cu religia, atunci ar fi mai uşor de înţeles. În definitiv, o persoană 
care nu crede în Dumnezeul iudeo-creştin nu are o conduită biblică la care să 
adere. Insă până şi în cercurile creştine se aud unele voci, cum ar fi cea a lui 
Mario Ribas, care susţin ideea că „o analiză sănătoasă a Bibliei ne arată că 
toţi oamenii, indiferent de rasă, gen sau orientare sexuală, au fost primiţi de 
Isus şi, prin urmare, nu înţeleg de ce homosexualii şi lesbienele ar fi greşiţi în 
stilul lor de viaţă.”3 Ribas, un teolog absolvent al Universităţii Princeton din 
New England, este pastorul unei mari biserici evanghelice. Ce se întâmplă în 
lumea creştină? De ce a devenit normal un lucru pe care Biblia îl condamnă 
ca fiind păcat? De ce au început unii să vorbească despre „manifestarea 
harului lui Hristos”, când se referă la acceptarea homosexualității? Cuvintele 
lui Isus consemnate în Biblie ne anunţă că, în zilele din urmă, se va întâmpla 
astfel: „Ce s-a întâmplat în zilele lui Lot se va întâmpla aidoma... şi în ziua 
când se va arăta Fiul omului.” (Luca 17,28-30) Ce s-a întâmplat „în zilele lui 
Lot”? Relatarea despre Lot se găseşte în cartea Genezei. Locuitorii Sodomei 
au încercat să spargă uşa casei lui Lot, ca să-i ia pe cei doi musafiri şi să aibă 
relaţii sexuale cu ei. Din acest motiv se foloseşte şi cuvântul „sodomie”, ca 
sinonim pentru homosexualitate. În zilele lui Lot, homosexualitatea era un 
comportament acceptabil, iar Dumnezeu şi-a manifestat dezacordul faţă el. 
(Geneza 19,1-11) Isus a prezis că, în zilele din urmă, va fi la fel ca în zilele lui 
Lot. Biblia ne învaţă că Dumnezeu îi iubeşte pe toţi oamenii. Homosexualii, ca 
şi alte fiinţe umane, sunt obiectul dragostei şi al milei Sale. Însă Isus a venit 
în lumea noastră nu numai ca să-i ierte pe păcătoşi, ci şi ca să-i transforme şi 
să îi facă oameni noi. Apostolul Pavel exclamă: „Voi eraţi morţi în greşelile şi 
în păcatele voastre în care trăiaţi odinioară, după mersul lumii acesteia... 
când făceam voile firii pământeşti şi ale gândurilor noastre şi eram din fire 
copii ai mâniei” (Efeseni 2,1-3). Mai departe, el declară că ei aveau „mintea 
întunecată, fiind străini de viaţa lui Dumnezeu, din pricina neştiinţei în care 
se află în urma împietririi inimii lor. Ei şi-au pierdut orice pic de simţire; s-au 
dedat la desfrânare şi săvârşesc cu lăcomie orice fel de necurăţie. Dar voi..., 


potrivit adevărului, aţi fost învăţaţi cu privire la felul vostru de viaţă din 
trecut, să vă dezbrăcaţi de omul cel vechi, care se strică după poftele 
înşelătoare, şi să vă înnoiţi în duhul minţii voastre, îmbrăcaţi în omul cel nou, 
făcut după chipul lui Dumnezeu, de o neprihănire şi sfinţenie pe care o dă 
adevărul.” (Efeseni 4,18-24) Aici, apostolul ne vorbeşte despre transformare. 
Orice fiinţă umană, indiferent de păcatul săvârşit, trebuie să experi-menteze 
minunea convertirii. Convertirea înseamnă pocăință, iertare şi renunţarea la 
vechiul mod de viaţă. În lumina cuvintelor apostolului Pavel, este imposibil de 
acceptat ideea, aparent logică, potrivit căreia Dumnezeu este dragoste şi, 
datorită acestui lucru, va accepta orice deviaţie de comportament. 
Dumnezeu Şi-a descris astfel caracterul înaintea lui Moise: „Domnul 
Dumnezeu este un Dumnezeu plin de îndurare şi milostiv, încet la mânie, plin 
de bunătate şi credincioşie, care îşi ţine dragostea până în mii de neamuri de 
oameni, iartă fărădelegea, răzvrătirea şi păcatul, dar nu socoteşte pe cel 
vinovat drept nevinovat.” (Exod 34,6.7) Cuvântul „vinovat” în textul original 
nu se referă la oamenii care fac ocazional ceva rău, ci la aceia care persistă 
în comportamentul lor. Evident că presiunea pe care o exercită societatea, ca 
să acceptăm un lucru condamnat de Biblie, este o altă împlinire a semnelor 
sfârşitului. Proliferarea deschisă a homosexualității şi argumentul că aceasta 
este doar „un alt tip de orientare sexuală” reprezintă o dovadă că trăim în 
ultimele zile. În urmă cu câţiva ani, Muzeul Naturii din Oslo a prezentat un 
exponat care demonstra homosexualitatea în lumea animalelor.4 S-a susţinut 
că, dacă homosexualitatea există printre animale şi dacă pare perfect 
normală printre ele, atunci deviația sexuală este normală şi în rândul 
oamenilor - şi dacă este normală, nu poate fi păcat. Dicţionarul defineşte 
cuvântul „norma!” astfel: „care este potrivit cu starea firească a lucrurilor”. 
Cheia este expresia „starea firească”. Care este starea firească a lucrurilor? 
Este normal să mănânci cu gura. Sunt liber să încerc să mănânc cu urechile, 
dar nu pot să mă aştept ca oamenii să considere că ideea mea este normală, 
naturală şi adecvată. Generaţia în care trăim şi-a pierdut înţelegerea asupra 
naturii umane. Ea trăieşte aproape în întregime pentru a obţine plăcerea 
fizică. Numai în Statele Unite se cheltuieşte anual suma fabuloasă de 13 
miliarde de dolari pe pornografie.5 Nu mai poţi să deschizi computerul fără să 
primeşti invitaţia de a privi imagini pornografice. Cele mai multe dintre 
piesele muzicale şi filmele compuse sau produse astăzi au ca temă centrală 
sexul. Rareori întâlneşti o reclamă care să nu apeleze la sex, pentru 
promovarea produsului. Şi ce este rău în asta? Oamenii sunt alcătuiți din 
trup, minte şi spirit. Aceste dimensiuni nu pot fi separate una de cealaltă. 
Pentru ca viaţa lor să aibă sens, oamenii trebuie să acţioneze cu toată fiinţa 
lor. A separa sau a fragmenta este fatal. Incercarea aceasta poate provoca 
răni adânci asupra subconştientului, nişte răni care nu pot fi vindecate de 
raţionalism. Indiferent de câte ori ne spunem că suntem bine, că totul este în 
regulă, atâta vreme cât nu facem rău nimănui, şi că viaţa privată este o 
chestiune de alegere sau de preferinţă personală, înţelegem că realitatea 
este alta. Fiinţa ta este alcătuită din facultăţi fizice, mentale şi spirituale şi nu 
poate accepta aşa ceva. Poate că va tolera denaturarea şi pervertirea 


dimensiunii fizice, sub presiunea instinctului necontrolat; poate că mintea va 
fi convinsă, prin argumente, că lucrul acela este acceptabil; însă dimensiunea 
spirituală îl va respinge. 

— Eu nu sunt spiritual, mi-a spus un bărbat, când l-am vizitat la 
închisoare. El se afla acolo pentru că încercase să ducă o viaţă fără restricţii. 
Deşi nu era dispus să recunoască, era totuşi interesat de lucrurile spirituale. 
Altfel, nu ar fi insistat atât de mult să îl vizitez. Problema lumii contemporane 
este faptul că nu recunoaştem dimensiunea spirituală a fiinţei noastre. Deşi 
încercăm să o negăm, nu putem schimba realitatea. Nu putem alege să fim 
sau să nu fim spirituali. Nu putem să hotărâm noi în această privinţă, pentru 
că aşa am ieşit din mâna Creatorului. Viaţa noastră va fi împlinită numai dacă 
vom trăi în armonie cu El şi dacă vom respectă integritatea şi unitatea 
dimensiunilor cu care ne-a înzestrat. lată o ilustrație: la o pasăre şi pune-o 
într-o colivie de aur, împodobită cu diamante. Pune în colivie multă hrană şi 
apă şi, dacă vrei, oferă-i aer condiţionat potrivit cu nevoile ei. Crezi că va fi 
vreodată fericită? Niciodată! Este o pasăre, născută să zboare nestingherită. 
Este adevărat că are nevoie de apă şi de hrană, dar ceea ce o face fericită 
este libertatea. Oamenii cred să sunt liberi atunci când fac tot ce vor, dar ei 
sunt de fapt prizonierii plăcerii. Mario Veloso, un prieten al meu, poet şi 
scriitor, afirmă că libertatea formală nu este suficientă ca să fii fericit cu 
adevărat. Statul sau guvernul îţi poate garanta libertatea trupului, dar nu şi 
libertatea sufletului. Cei care trăiesc sub un regim totalitar nu suferă mai 
mult decât cei care trăiesc în ţări absolut libere. De ce? Fiindcă aceştia din 
urmă sunt prizonierii propriilor complexe şi înclinații, ai propriului egoism, ai 
propriilor ambiţii, duşmănii sau vicii şi ai altor lucruri care constituie partea 
întunecată a psihologiei umane.6 Prizonierii de acest fel nu pot fi niciodată 
fericiţi în mod real. În frustrarea lor, mulţi recurg la o viaţă de plăceri şi dau 
frâu liber imoralităţii. Cei care încearcă să trăiască în afara dimensiunii 
spirituale a vieţii îşi închid singuri uşa temniţei. Oricât de incredibil ar părea, 
factorii cei mai frecvenți care îi privează pe oameni de libertate sunt, potrivit 
lui Veloso, obscenitatea, pornografia, violenţa şi homosexualitatea. David 
Levy a publicat o carte intitulată Love and Sex with Robots [Dragoste şi sex 
cu roboţi]. După ce explorează posibilitatea relaţiilor dintre oameni şi roboţi, 
autorul conchide că oamenii care sunt incapabili să stabilească o relaţie 
satisfăcătoare cu alţi oameni ar trebui să stabilească relaţii cu roboţi. Şi nu 
glumea.7 Ideea lui Levy poate fi îndreptăţită, însă pentru ca relaţia sexuală 
să fie pe deplin satisfăcătoare şi pentru ca omul să fie fericit, ea trebuie să fie 
un act fizic, mintal şi spiritual. Dacă relaţia sexuală este numai fizică, omul 
este frustrat, neîmplinit şi nesatisfăcut. Atunci ce fac oamenii, ca să răspundă 
strigătului inimii lor frustrate? Se afundă în tot felul de perversiuni şi de vicii. 
După cum spune Biblia: „Dumnezeu i-a lăsat în voia unor patimi scârboase; 
căci femeile lor au schimbat întrebuinţarea firească a lor într-una care este 
împotriva firii; tot astfel şi bărbaţii, au părăsit întrebuinţarea firească a femeii, 
s-au aprins în poftele lor unii pentru alţii, au săvârşit parte bărbătească cu 
parte bărbătească lucruri scârboase şi au primit în ei înşişi plata cuvenită 
pentru rătăcirea lor.” (Romani 1,26.27) La ce se referă apostolul când spune 


„plata cuvenită pentru rătăcirea lor”? El se referă la toate bolile şi afecțiunile 
care au lovit lumea modernă. Un studiu realizat de către Centrul pentru 
Controlul şi Prevenirea Bolilor din SUA arată că 19 milioane de americani se 
infectează anual cu o boală cu transmitere sexuală şi că 65 de milioane 
poartă toată viaţa astfel de boli.8 SIDA seceră omenirea. In prezent, 43 de 
milioane de oameni au SIDA. Numai anul trecut s-au infectat alţi 4,8 milioane 
de indivizi. Mai rău chiar, 2000 de bebeluşi sunt infectați cu virusul HIV încă 
din pântecele mamelor lor.9 Biblia a prezis că toate acestea constituie un 
indiciu al faptului că trăim în vremea sfârşitului. Isus a declarat: „De la 
smochin învăţaţi pilda lui: Când îi frăgezeşte şi înfrunzeşte mlădiţa, ştiţi că 
vara este aproape. Tot aşa, şi voi, când veţi vedea toate aceste lucruri, să 
ştiţi că Fiul omului este aproape, este chiar la uşă.” (Matei 24,32) Era într-o 
după-amiază, târziu, şi viaţa ei tristă părea a se apropia de sfârşit. Visurile pe 
care şi le făcuse fuseseră fatale. Bărbaţii o condamnau, spunând că este o 
păcătoasă. Viaţa ei fusese plină de greşeli şi iubise aşa cum nu se cuvenea. 
Deşi tânjea să fie iubită, nu fusese decât folosită, iar sufletul ei era plin de 
răni pe care nimeni nu le putea vindeca. Ce poate să facă o persoană care 
ştie că a greşit şi că merită să fie pedepsită? Nu poate să facă altceva decât 
să îşi repete la nesfârşit fapta, pentru ca durerea pe care crede că o merită 
să se intensifice. Femeia alesese această cale care o dusese în fundul 
prăpastiei, unde se simţea ca un gunoi. Deşi ştia că ar fi trebuit să-şi schimbe 
viaţa, nu avea suficientă putere. Atunci, bărbaţii au prins-o în flagrant şi au 
târât-o înaintea lui Isus. Ea ştia că merita să fie omorâtă cu pietre. Legea 
aspră nu îi oferea nici îndurare şi nici iertare. Stătea acolo, cu trecutul ei urât, 
cu prezentul ei înfiorător şi cu viitorul ei inexistent. Apoi L-a văzut pe Isus, un 
Om minunat. Slavă lui Dumnezeu că El vine exact atunci când avem cea mai 
mare nevoie de El! Aşa este Dumnezeu: te caută fără încetare, te cheamă şi 
aşteaptă să-l răspunzi. Invăţătorul din Galileea a început să scrie pe pământ, 
iar acuzatorii femeii sărmane s-au făcut nevăzuţi unul câte unul. Atunci, 
glasul lui Isus a întrerupt tăcerea pe neaşteptate: „Cine dintre voi este fără 
păcat să arunce cel dintâi cu piatra în ea.” (loan 8,7) Nimeni nu a îndrăznit şi 
au plecat cu toţii. 

— Femeie, unde sunt pârâşii tăi? Nimeni nu te-a osândit? a întrebat-o 
Isus. 

— Nimeni, Doamne, a răspuns ea, fără să se încumete să-şi ridice 
privirea. 

— Nici Eu nu te osândesc, i-a spus Domnul. Du-te, şi să nu mai 
păcătuieşti. De atunci au trecut douăzeci de secole. Glasul Invăţătorului se 
mai face încă auzit. Făgăduinţa Lui este: „Dă-mi inima ta şi îţi voi da o inimă 
nouă.” Ce invitaţie extraordinară! O crezi? Ce vei face cu ea? Răspunsul îţi 
aparţine. 

Recesiunea economica „Ascultaţi acum voi, bogaţilor! Plângeţi şi 
tânguiţi-vă, din pricina nenorocirilor, care au să vină peste voi. lată că plata 
lucrătorilor care v-au secerat câmpiile, şi pe care le-aţi oprit-o prin 
înşelăciune, strigă!” (lacov 5,1-4) 

Oraşul Sao Paulo strălucea în seara aceea, în timp ce îl priveam de la 
balconul hotelului Italia Building. Am intrat în restaurant şi am privit în jur. 
Ospătarul, un tânăr înalt şi blond, m-a întrebat protocolar, de parcă mă 
cunoştea: 

— Domnul Bull6n? Am dat din cap zâmbind şi m-a condus la un separeu 
din restaurant. Persoana pe care o căutam era deja acolo şi mă aştepta. Când 
am ajuns, aceasta s-a ridicat, ne-am salutat şi, după o discuţie scurtă pe 
teme generale, a trecut direct la subiect. 

— Ştii că am bani, mi-a spus interlocutorul meu, preluând imediat 
frâiele discuţiei. Pot să cumpăr orice, pot să călătoresc oriunde în lume şi pot 
să obţin lucruri pe care alţii doar visează să le aibă; însă când vine noaptea, 
nu pot să adorm. Parcă mă simt dator faţă de cineva. Uneori nu pot să închid 
ochii toată noaptea. Spune-mi ce îmi lipseşte, dar te rog nu-mi cere să devin 
membru al bisericii tale şi nu-mi vorbi despre Isus. Atitudinea lui m-a 
surprins. Era un om influent din lumea afacerilor, stătea în faţa mea şi 
aproape că mă implora să îl ajut, dar nu voia să audă despre Isus. 

— Ştii că sunt pastor, i-am zis. 

— Da, dar voi pastorii nu puteţi să vorbiţi decât despre religie? 

— A, sigur că putem să vorbim şi despre altceva. Pot să-ţi vorbesc 
despre bursa de valori sau despre preţul actual al dolarului. Pot să-ţi vorbesc 
despre sport sau despre cultura din ţările pe care le-am vizitat, dar mi-ai pus 
o întrebare precisă. Vrei să ştii ce îţi lipseşte şi sunt sigur că nu duci lipsă de 
acţiuni sau obligaţiuni, nici de călătorii şi nici de cultură. Ai nevoie de 
dimensiunea spirituală a vieţii, dar nu vrei să-ţi vorbesc despre Isus. Ce să 
fac? Dacă ţi-aş spune că soluţia la problema ta se află în India şi că te va 
costa un milion de dolari, nu ai ezita nici o secundă. Ţi-ai pregăti avionul 
privat şi te-ai duce chiar acum să găseşti soluţia. Mă înşel oare? Bărbatul a 


clipit din ochi de câteva ori, a luat o gură de apă, neştiind ce să mai spună. 
Era conştient că viaţa lui era neîmplinită, că ceva nu mergea. La începutul 
carierei, pe când era încă tânăr şi plin de ambiţii şi de aspirații, a crezut că 
avea nevoie de bani ca să fie fericit. Şi-a îndreptat toată atenţia spre 
obţinerea banilor şi şi-a atins ţinta. Acum, era multimilionar şi, după planul lui 
iniţial, trebuia să fie satisfăcut - dar nu era. Dimpotrivă, era tot timpul 
neliniştit şi nu putea să înţeleagă de ce. Venise să ceară ajutor, dar nu era 
dispus să audă despre Dumnezeu. Am mai stat puţin de vorbă, apoi ne-am 
luat la revedere, fără să ajungem la o concluzie. lată portretul clasic al omului 
modern, care şi-a făcut din bani un dumnezeu. In ciuda faptului că avea bani, 
omul acesta era neîmplinit şi foarte mâhnit. „Banii înseamnă putere”, spune 
zicala. Şi oamenii se luptă din răsputeri ca să câştige cât mai mulţi. „Banii 
învârt lumea”, îşi repetau căutătorii de aur, când îşi riscau viaţa căutând 
metalul preţios în jungla amazoniană. Alergarea nebună după bani domină în 
cultura contemporană. Ea distruge viaţa oamenilor, le pătează conştiinţa şi îi 
determină să răstoarne guvernele. Totuşi, oamenii cred că dacă ar avea mai 
mulţi bani ar fi fericiţi şi, din acest motiv, nu precupeţesc nici un efort ca să-i 
obţină. Omul cu care am stat de vorbă în seara aceea a constatat că banii nu 
i-au adus fericirea. Însă mulţi oameni, în încercarea lor disperată de a-şi 
umple golul sufletesc, devin lacomi: ei idolatrizează banii. Oamenii lacomi 
trăiesc doar pentru câştig. Ei îşi adună bogății de care nu se pot folosi. Le 
este teamă să cheltuiască şi le este groază de sărăcie; niciodată nu au 
destul. Nu le pasă decât de ei înşişi. Apostolul Pavel spune că aceşti oameni 
sunt un semn al sfârşitului: „Căci oamenii vor fi iubitori de sine, iubitori de 
bani”. (2 Timotei 3,2) Dorinţa de a strânge averi îi determină pe oameni să 
confunde valorile. Lucrurile li se par mai importante decât oamenii. Râvnind 
să fie tot mai bogaţi, ei mint, îi exploatează pe alţii, îi şantajează, folosesc 
metode ilegale, fără să le pese de cei din jur. Astfel de indivizi există în toate 
domeniile de activitate: în afaceri, în guvern şi chiar în biserică. Consecințele 
lăcomiei altora sunt suportate în mod deosebit de cei săraci şi slabi. Ei au 
parte de tot mai puţine şanse şi de tot mai multă sărăcie şi nefericire. O 
dovadă a faptului că revenirea lui Hristos este aproape o constituie 
îmbogățirea continuă a câtorva indivizi şi sărăcia extremă pe care o îndură 
tot mai mulţi. Potrivit unui raport al Proiectului ONU de Luptă Impotriva 
Foametei (Hunger Project), în fiecare secundă, pe planeta noastră, moare 
câte un om din cauza înfometării. Şaptezeci la sută dintre ei sunt copii sub 5 
ani.1 În perioada 13-17 noiembrie 1996, la Roma, a avut loc Conferinţa 
Mondială asupra Alimentaţiei. O sută optzeci şi cinci de naţiuni şi-au trimis 
reprezentanţii. S-a hotărât ca, până în 2015, să se pună capăt foametei. Cu 
toate acestea, foametea a crescut de atunci în mod dramatic.2 Majoritatea 
deceselor datorate înfometării sunt o consecinţă a malnutriţiei cronice. Există 
familii care pur şi simplu nu au hrană suficientă ca să supravieţuiască. 
Organizaţia Naţiunilor Unite pentru Alimentaţie şi Agricultură (FAO) 
estimează că cel puţin 820 milioane de oameni suferă de foame şi de 
malnutriţie.3 Biblia spune că, în zilele din urmă, strigătul celor nevoiaşi va 
duce la apariţia unor conflicte de muncă teribile. Apostolul lacov spune: 


„Ascultaţi acum voi, bogaţilor! Plângeţi şi tânguiţi-vă, din pricina nenorocirilor 
care au să vină peste voi. Bogăţiile voastre au putrezit şi hainele voastre sunt 
roase de molii. Aurul şi argintul vostru au ruginit; şi rugina lor va fi o dovadă 
împotriva voastră... V-aţi strâns comori în zilele din urmă! lată că plata 
lucrătorilor care v-au secerat câmpiile şi pe care le-aţi oprit-o, prin 
înşelăciune, strigă!” (lacov 5,1-4) Exploatarea îi va transforma pe cei fără 
Dumnezeu într-o armă încărcată, pe care timpul o va declanşa. Foamea 
reprezintă germenele războiului pretutindeni în lume. Sărăcia nesfârşită şi 
oprimarea prelungită îi constrânge pe oameni să recurgă la agresiune şi 
terorism. Lupta pentru supravieţuire îi afectează îndeosebi pe cei care 
locuiesc în zone rurale şi la periferia marilor oraşe. Şapte din zece oameni 
săraci, dintre care unii câştigă mai puţin de un dolar pe zi, locuiesc în astfel 
de zone şi pot fi racolaţi cu mai multă uşurinţă de trupele de gherilă 
revoluţionare, care pretind că urmăresc dreptatea socială, dar care, din 
nefericire, sfârşesc de multe ori prin a distruge ceea ce a mai rămas din 
situaţia economică precară a claselor sărace. Celelalte victime ale sărăciei 
recurg la traficul de droguri şi la crima organizată.4 Cercetările atente asupra 
celor mai grave conflicte sociale actuale arată că, în statele cele mai sărace 
şi mai nevoiaşe, mişcările revoluţionare şi delincvenţa reflectă lipsa de 
programe economice care să iasă în întâmpinarea nevoilor populaţiei tot mai 
numeroase. Oamenii care zeci de ani nu au avut nici o şansă să-şi 
îmbunătăţească traiul ajung să nu mai suporte situaţia şi să amenințe orice 
autoritate recunoscută. Marea parte a conflictelor sociale din lumea 
contemporană au apărut din cauza frustrărilor, a injustiţiei şi a disperării pe 
care le îndură din ce în ce mai mulţi oameni. Dacă mai adăugăm şi 
inegalitatea larg răspândită şi discriminarea prezentă în multe culturi, 
ajungem la lupta de clasă, prezisă în Biblie ca fiind unul dintre semnele 
revenirii lui Hristos. Şi ca situaţia să fie şi mai rea, astăzi oamenii sunt mai 
conştienţi ca oricând de existenţa inegalităţii şi a nedreptăţii. Aproape oricine 
are acces la un aparat de radio, la un televizor sau la o altă formă de 
comunicare în masă. Mass-media stimulează consumismul în rândul celor 
care au suficiente resurse ca să cumpere şi, în acelaşi timp, expune un stil de 
viaţă extravagant, pe care marea majoritate nu şi-l poate permite. 
Globalizarea informaţiei alimentează mânia crescândă a claselor sociale 
nevoiaşe. Lumea nu mai acceptă cu aceeaşi pasivitate vechiul argument, că 
cei mai mulţi sunt sortiţi să fie săraci şi că nu au de ales. Astăzi, oamenii vor 
să schimbe ordinea lucrurilor. Din nefericire, ei nu realizează că înfruntările 
armate nu sunt o soluţie. Luptele sociale continuă. Ele sunt rezultatul 
nedreptăţii, al avariţiei şi al egoismului colectiv. Dar ele nu se limitează la 
atât. Apostolul lacov scria că plata lucrătorilor cere să fie achitată şi se 
referea şi la grevele şi la luptele sindicale. În timp ce scriu aceste rânduri, au 
fost declanşate greve în mai multe zone din Spania. Ţara este aproape 
paralizată din cauză că lucrătorii din transportul public cer salarii mai bune. 
Greva s-a extins şi în alte sectoare, inclusiv printre lucrătorii de la serviciile 
funerare şi printre angajaţii Ministerului de Justiţie. Germania a trecut de 
curând printr-o situaţie asemănătoare, când sindicatul Verdi a anunţat că 


lucrătorii din transporturile aeriene şi feroviare vor continua greva pe o 
perioadă nedefinită. În Statele Unite, General Motors a anunţat închiderea 
câtorva fabrici şi o reducere a producţiei celorlalte, din cauza unei greve 
declanşate de angajaţii unuia dintre furnizorii ei principali. Acelaşi lucru a 
avut loc şi în Brazilia. Poliţia din Rio de Janeiro a încetat lucrul ca să ceară 
condiţii de lucru mai bune, iar în Argentina sindicatul şoferilor de camioane a 
cerut mărirea salariului. In Peru, oamenii au ieşit pe străzi ca să protesteze 
împotriva condiţiilor economice. În Bolivia, greviştii înarmaţi cu bâte au 
blocat traficul în cinci districte. Auzim permanent la ştiri despre greve. Biblia 
a prezis cu mult timp în urmă conflictele de muncă. Acestea reprezintă unul 
dintre semnele revenirii lui Isus Hristos. Totuşi, Biblia nu spune că oamenii 
bogaţi se vor tângui numai datorită grevelor. Tulburările economice cuprind 
toată lumea. Statele Unite trec prin unele dintre cele mai critice probleme 
financiare din istoria lor. Bursa de valori a fluctuat în repetate rânduri. Rata 
şomajului a crescut, iar familiile îşi pierd casele din cauza neachitării 
datoriilor. Intr-o încercare de a reduce criza, Banca de Rezerve Federale a 
SUA a redus în mod repetat dobânda, până în clipa în care inflaţia a devenit o 
ameninţare datorită creşterii preţului petrolului. Mulţi oameni din Statele 
Unite se întreabă: Ce se întâmplă? Prea puţini realizează pericolele mai mari 
care s-ar putea ivi. Potrivit lui Isaac Joshua, directorul Comisiei Economice a 
Universităţii din Paris, situaţia economică incertă a celor mai puternice state 
din lume este una dintre cele mai îngrijorătoare probleme actuale.5 Japonia şi 
Statele Unite s-au confruntat cu o creştere economică lentă, iar viitorul 
Europei este întunecat. In condiţiile acestea, ar fi o imprudenţă să respingem 
posibilitatea unei recesiuni economice mondiale, a unui tsunami financiar 
care să distrugă tot ce întâlneşte în cale. Potrivit specialiştilor, alternativele 
actuale sunt fie o criză violentă, fie o criză de intensitate mai redusă, dar de 
lungă durată. Şi, dacă acest lucru este adevărat pentru cele trei mari puteri 
economice ale lumii, imaginaţi-vă ce se va întâmpla în ţările în curs de 
dezvoltare, care depind direct sau indirect de ele. Aşa cum se întâmplă de 
regulă, săracii sunt cei care au de suferit cel mai mult. Ei ştiu foarte bine ce 
înseamnă să suferi. Să nu uităm că, în fiecare seară, aproape 800 milioane de 
oameni merg la culcare cu stomacul gol. Dar să ne gândim şi la cei înstăriți, 
care nu au cunoscut lipsurile niciodată şi pentru care banii sunt o sursă de 
siguranţă. Nu este de mirare că profeția spune că ei se vor tângui pentru că 
bogăţiile nu le vor mai fi de folos. In 1929, când s-a prăbuşit Bursa în Statele 
Unite, mai mulţi milionari au pierdut totul într-o secundă, iar unii dintre ei şi- 
au pus capăt zilelor. A fost nevoie de ani întregi pentru ca ţara să depăşească 
această traumă.6 Banii sunt importanţi, însă când fiinţele umane se 
îndepărtează de Dumnezeu, viaţa lor este tot timpul neîmplinită. Atunci, 
bogăţia devine o obsesie. Oamenii se agaţă de ea ca de singura lor sursă de 
siguranţă. Insă ea nu este altceva decât un nisip mişcător. Isus a spus: „De 
aceea, pe orişicine aude aceste cuvinte ale Mele şi le face, îl voi asemăna cu 
un om cu judecată, care şi-a zidit casa pe stâncă. A dat ploaia, au venit 
şuvoaiele, au suflat vânturile şi au bătut în casa aceea, dar ea nu s-a 
prăbuşit, pentru că avea temelia zidită pe stâncă. Insă orişicine aude aceste 


cuvinte ale Mele şi nu le face, va fi asemănat cu un om nechibzuit, care şi-a 
zidit casa pe nisip. A dat ploaia, au venit şuvoaiele, au suflat vânturile şi au 
izbit în casa aceea: ea s-a prăbuşit şi prăbuşirea i-a fost mare.” (Matei 7,24- 
27) Ne aşteaptă vremuri tulburi. Peste faţa pământului se abat probleme 
financiare. Biblia a prezis că aşa va fi. Când vor veni vremurile acelea, casa 
ta pe ce va fi zidită? Răspunsul îţi aparţine. 

1 „Hunger Costs Millions of Lives and Billions of DollarsFAO Hunger 
Report” [Foametea face milioane de victime şi pagube de miliarde de dolari - 
Raportul FAO asupra foametei], 
www.fao.org/newsroom/en/news/2004/51809/index.html 2 „World Food 
Summit Plan of Action” [Planul de acţiune al Conferinţei Mondiale asupra 
Alimentaţiei] http:/www.fao.org/wfs/index_en.htm 3 FAO şi-a reluat cererea 
de fonduri pentru hrănirea a 400 milioane de persoane până în 2015. 
http:/www.consumer.es/web/es/solidaridad/2002/06/14/47824.php 4 Tony 
Addison şi S. Mansoob Murshed, „From Conflict to Reconstruction: Reviving 
the Social Contract” [De la conflict la reconstrucţie: renaşterea contractului 
social], Journal of Peace Research, vol. 40, no. 2 (2003), pp. 159-176; „The 
Causes of Conflict în Africa” [Cauzele conflictului din Africa], DFID (2001); 
„Development Cooperation and Conflict” [Dezvoltare, cooperare şi conflict], 
World Bank (2001); „Report of the UN Secretary General on the Work of the 
Organization” [Raportul Secretarului General al ONU privind activitatea 
organizaţiei], UN (2000). 5 „Speculation and Collapse: Enough!” [Speculaţie 
şi colaps: Destul!], L'Humanite (27 martie 2008). 6 „Wall Street Crash of 
1929” [Crahul din Wall Street din 1929], 
http:/en.wikipendia.org/wiki/Wall_Street_ Crash 

Predicarea Evangheliei „Evanghelia aceasta a Împărăției va fi 
propovăduită în toată lumea, ca să slujească de mărturie tuturor neamurilor. 
Atunci va veni sfârşitul.” (Matei 24,14) 

Glasul însoţitoarei de bord m-a trezit. Privind la ceas, am văzut că era 
ora 6:05 dimineaţa, ora Londrei. Peste încă o jumătate de oră, avionul urma 
să aterizeze pe aeroportul Şeremetievo din Moscova. Urma să susţin o 
campanie de evanghelizare în Rusia. Am privit pe fereastra avionului, 
încercând să văd cum arată capitala Rusiei, şi mi-au venit în gând greutăţile 
prin care a trecut, în fosta Uniune Sovietică, acest popor, când şi-a dorit să 
studieze Biblia şi să îi slujească lui Dumnezeu. Oricine încerca să predice 
Vestea Bună despre Isus risca să ajungă în închisoare. Dar căderea Cortinei 
de Fier şi perestroika lui Mihail Gorbaciov au deschis uşa înaintea mesajului 
Evangheliei. În 1992, pastorul şi conferenţiarul Mark Finley, însoţit de o 
echipă de evanghelişti de la postul de televiziune It Is Written, a marcat un 
moment hotărâtor în istoria predicării. El a susţinut o serie de întruniri 
evanghelistice la Kremlin, locul în care vechiul guvern emitea legi ca să-L 
scoată pe Dumnezeu din viaţa oamenilor. În timpul campaniei susţinute de 
pastorul Finley, aproape 3 000 de oameni L-au acceptat pe Isus şi au fost 
botezați. Astăzi, Rusia este un teren fertil pentru sămânţa Evangheliei. 
Aceasta face parte din împlinirea unui alt semn al venirii lui Isus: predicarea 
Evangheliei în toată lumea. Mai sunt încă multe provocări. Câteva ţări şi zone 


ale lumii nu au auzit încă mesajul salvator al lui Isus. Din perspectivă 
omenească, s-ar părea că deocamdată este imposibil ca Evanghelia să 
ajungă în aceste zone. Dar dacă ne uităm la trecutul recent şi dacă ţinem 
cont de ţări ca Rusia, de pildă, care altădată dădeau impresia că este 
imposibil de pătruns în ele şi care astăzi sunt deschise, înţelegem că, într-o 
zi, nu va exista în lumea aceasta nici un loc în care Evanghelia să nu poată 
ajunge. Biserica înaintează cu putere în împlinirea misiunii ei. In cele opt zile 
pe care le-am petrecut în Siberia, am întâlnit numeroşi oameni înfometați din 
punct de vedere spiritual. Ei tânjeau să audă mesajul lui Dumnezeu. În 
fiecare seară, zeci de oameni Il acceptau pe Hristos ca Mântuitor personal. 
Am fost martorul vindecării lor spirituale prin puterea transformatoare a lui 
Isus. Scopul Evangheliei este să îi înalțe pe cei căzuţi şi să le redea chipul 
primit odată de la Creator. Fiinţele umane din toate timpurile şi din toate 
locurile au avut dintotdeauna nevoie de Evanghelie. Dar dacă a existat vreun 
moment în istorie când a fost nevoie să predicăm Vestea Bună a lui Isus cu 
putere, atunci momentul acela este astăzi. Niciodată până acum oamenii nu 
au fost atât de disperaţi şi de pierduţi în umbrele propriilor raționamente. 
Niciodată până acum fiinţele omeneşti nu au căutat cu atâta ardoare un sens 
în viaţă. Isus îi iubeşte pe aceşti oameni şi vrea să-i mântuiască. El vrea 
foarte mult să le arate calea spre pace şi bucurie. De aceea, unul dintre 
semnele care ne spun că trăim în vremea sfârşitului este predicarea 
Evangheliei la toţi şi pretutindeni: „Evanghelia aceasta a Impărăţiei va fi 
propovăduită în toată lumea, ca să slujească de mărturie tuturor neamurilor. 
Atunci va veni sfârşitul.” (Matei 24,14) Chiar în acest moment, în timp ce citiţi 
aceste cuvinte, milioane de creştini entuziaşti se duc în oraşele şi în 
localităţile izolate ale lumii ca să predice Vestea Bună a Evangheliei. Ea poate 
fi auzită şi văzută la radio, la televizor sau pe internet şi poate fi citită în 
nenumărate cărţi şi reviste. Milioane de oameni îi invită pe prietenii şi pe 
vecinii lor acasă la ei, ca să le împărtăşească speranţa. Ei susţin campanii de 
evanghelizare de dimensiuni mai mari sau mai mici şi intră în casele 
oamenilor ca să le ofere studii biblice. Semnul amintit de Isus ca dovadă a 
revenirii Sale se împlineşte într-un mod extraordinar. În ultimii ani, am 
călătorit în mai multe ţări din lume ca să predic pe stadioane, în aer liber şi în 
biserici, în săli închiriate, în cinematografe, în săli de spectacol etc. Am văzut 
că această profeție devine o realitate, întrucât oamenii se botează cu miile. 
Ei se alătură bisericii lui Dumnezeu şi îşi exprimă dorinţa de a se pregăti 
pentru revenirea lui Isus. Nu numai Isus a amintit că predicarea Evangheliei 
este un semn al vremii sfârşitului. Găsim acelaşi gând în cartea profetică a 
Apocalipsei, în care loan consemnează ceea ce a văzut într-o viziune 
simbolică: „Şi am văzut un alt înger care zbura prin mijlocul cerului, cu o 
Evanghelie veşnică, pentru ca s-o vestească locuitorilor pământului, oricărui 
neam, oricărei seminţii, oricărei limbi şi oricărui norod. El zicea cu glas tare: 
„Temeţi-vă de Dumnezeu şi daţi-l slavă, căci a venit ceasul judecății Lui; şi 
închinaţi-vă Celui ce a făcut cerul şi pământul, marea şi izvoarele 

apelor!', (Apocalipsa 14,6.7) Pasajul ne arată clar că Evanghelia de care are 
nevoie lumea în vremea sfârşitului nu este un mesaj modificat, schimbat sau 


diluat. Evanghelia pe care au auzit-o Adam şi Eva în Eden este aceeaşi cu cea 
proclamată pe Sinai. Vestea Bună de la Sinai este aceeaşi cu cea anunţată în 
vremea lui Isus. Invăţătorul din Galileea a predicat aceeaşi Evanghelie ca şi 
apostolul Pavel. Evanghelia din Noul Testament nu s-a schimbat în Evul 
Mediu sau în era noastră postmodernă. Vestea Bună că Isus a murit pe 
crucea de pe Calvar ca să mântuiască lumea a fost, este şi va fi întotdeauna 
aceeaşi. Ce este Evanghelia? Este Vestea Bună a mântuirii. În esenţă, 
Evanghelia lui Isus Hristos înseamnă ce a făcut, ce face şi ce va face El 
pentru neamul omenesc. Este mesajul iertării şi al restaurării. Omenirea are 
nevoie să îl audă. Prin urmare, Dumnezeu trimite un înger, care zboară prin 
mijlocul cerului ca să transmită cu putere acest mesaj unei lumi suferinde. 
Cine este acest înger? Pe cine reprezintă el? Îngerul este simbolul unui 
mesager sau al unui grup de mesageri.1 Profeţia din Apocalipsa 14 arată că, 
înaintea revenirii lui Hristos, Dumnezeu va chema la existenţă un grup de 
mesageri care îşi va începe activitatea după persecuția bisericii credincioase, 
persecuție care avea să dureze 1 260 ani.2 Profeţia spune că acest grup de 
mesageri va proclama mesajul „cu glas tare”. Aceasta înseamnă că mesajul 
va fi clar şi distinct, un mesaj care poate uimi sau alarma, care poate fi chiar 
incorect politic, venind în contrast cu mentalitatea majorităţii. Mesajul începe 
astfel: „Temeţi-vă de Dumnezeu şi daţi-l slavă.” De ce? Fiindcă mesajul 
acesta trebuie transmis într-o vreme când omul preferă să se închine 
creaturii, şi nu Creatorului. Din acest motiv, îngerul ne îndreaptă atenţia spre 
lucrările minunate pe care le-a creat Dumnezeu. El scoate în evidenţă 
autoritatea lui Dumnezeu de Creator, faptul că El este infinit mai mare decât 
lucrurile pe care le-a creat. El „a făcut cerul şi pământul, marea şi izvoarele 
apelor” (Apocalipsa 14,7). De aceea, creaturile trebuie să-şi îndrepte atenţia 
nu spre lucrurile create, ci spre Dumnezeu Însuşi. Mesagerii simbolizaţi de 
acest înger îi cheamă pe oameni să se închine Creatorului. Argumentul pe 
care îl aduc ei este acesta: „căci a venit ceasul judecății Lui”. Lumea trebuie 
să abandoneze urgent idolatria şi să se închine singurului Dumnezeu 
adevărat, fiindcă a sosit ceasul judecății. Despre ce judecată este vorba aici? 
Când aud de judecata lui Dumnezeu, creştinii se gândesc, de obicei, că ea va 
avea loc cândva în viitor. Ei leagă judecata de venirea lui Hristos şi de 
sfârşitul lumii. Insă îngerul spune că ceasul judecății lui Dumnezeu a venit 
deja. Prin urmare, ea nu poate avea loc cândva în viitor, ci a început deja şi 
este în derulare. Profetul Daniel descrie scena judecății astfel: „Mă uitam la 
aceste lucruri, până când s-au aşezat nişte scaune de domnie. Şi un 
Imbătrânit de zile a şezut jos. Haina Lui era albă ca zăpada şi părul capului 
Lui era ca nişte lână curată... Un râu de foc curgea şi ieşea dinaintea Lui. Mii 
de mii de slujitori li slujeau şi de zece mii de ori zece mii stăteau înaintea Lui. 
S-a ţinut judecata şi s-au deschis cărţile” (Daniel 7,9.10). Aşadar, „cărţile” au 
fost deschise ca să înceapă judecata. Studiul atent al profeţiei biblice ne 
indică faptul că ea a început în 1844.3 Altfel, cum ar putea Isus să le dea 
celor drepţi răsplata la a Doua Venire, dacă nu ar fi cercetat deja cazul 
fiecăruia.4 Oamenilor le este frică să vorbească despre judecată. Numai să 
audă acest cuvânt şi imediat se simt incomod, fiindcă ei pun semnul egal 


între judecată şi distrugere. lar dacă înseamnă distrugere, cum poate ea să 
fie inclusă în Evanghelia veşnică? Evanghelia este „vestea bună”, nu vestea 
rea. Cei mai mulţi dintre noi avem nevoie să fim încurajați, nu speriaţi, nu-i 
aşa? Atunci, cum să înţelegem judecata? Să ne imaginăm următoarea 
situaţie: să presupunem că cineva vrea să îţi ia casa, printr-un act de 
proprietate fals. Vă duceţi amândoi la tribunal ca să rezolvaţi problema. Când 
vă înfăţişaţi la proces, cui trebuie să-i fie frică? Ţie, care îţi vei primi casa 
înapoi, sau individului respectiv, care vrea să ţi-o ia în mod necuvenit? Tot la 
fel, judecata este o veste bună pentru cei drepţi. Pentru cei nedrepţi, ea este 
o veste care le inspiră frică şi deznădejde. Potrivit Bibliei, judecata face parte 
din Evanghelia mântuirii dintr-un motiv simplu. Domnul Isus, vorbind despre 
Duhul Sfânt, a spus: „Şi când va veni El, va dovedi lumea vinovată în ce 
priveşte păcatul, neprihănirea şi judecata” (loan 16,8). Aici găsim elementele 
componente ale mesajului întregii Evanghelii. În primul rând, eu sunt un 
păcătos şi nu pot să fac nimic prin puterea mea ca să scap de condamnarea 
pentru păcatele pe care le-am săvârşit. În al doilea rând, neprihănirea vine 
numai de la Isus. Ela murit pentru mine pe cruce şi îmi oferă harul Său fără 
plată. În al treilea rând, dacă refuz să primesc darul extraordinar al milei şi 
harului lui Dumnezeu, voi da socoteală pentru această decizie în cadrul unui 
proces juridic, când mă voi înfăţişa la bara de judecată a lui Dumnezeu. 
Profeţia biblică declară că în 1844 au avut loc în univers două evenimente 
importante. Primul s-a petrecut în cer. Acolo a început judecata. Al doilea 
eveniment s-a petrecut pe pământ. Dumnezeu a ridicat un grup de mesageri 
care să predice Evanghelia veşnică, anunţându-i pe bărbaţii şi pe femeile de 
pretutindeni că judecata a început şi chemându-i înapoi la închinarea la 
Dumnezeu, Creatorul. Acest grup de mesageri a alcătuit biserica rămăşiţei, 
descendenta femeii din Apocalipsa (Apocalipsa 12,7). Profeţia anunţă că 
Dumnezeu a chemat un grup de credincioşi care să le transmită oamenilor un 
ultim mesaj. Datorită faptului că misiunea acestei biserici este urgentă, 
Scriptura o reprezintă prin intermediul îngerului care zboară prin mijlocul 
cerului. Şi, pentru că mesajul este important, îngerul vorbeşte „cu glas tare”. 
Pentru ca biserica să-şi împlinească misiunea, Dumnezeu a deschis în ultimii 
ani multe uşi, astfel încât Evanghelia să ajungă la miliardele de oameni de pe 
tot globul pământesc. Stațiile radio pe unde scurte, amplasate în zone 
strategice, transmit mesajul Evangheliei pe toată suprafaţa pământului, în 
multe limbi şi dialecte, 24 de ore din 24. Prin intermediul lor şi prin 
intermediul altor mijloace de comunicare, Evanghelia ajunge chiar şi la 
oamenii din cele mai izolate şi îndepărtate zone. Am primit deunăzi o 
scrisoare de la un bărbat care îmi spunea: „Domnule pastor, probabil că nu 
voi avea niciodată ocazia să vă întâlnesc personal. Vreau doar să vă 
mulţumesc pentru că, într-o zi, am auzit la radio Vestea Bună a Evangheliei 
prin intermediul mesajului pe care l-aţi prezentat. In perioada aceea, familia 
mea era distrusă şi am încercat să îmi pun capăt zilelor de două ori. Mi se 
părea că viaţa nu are nici un sens. Eram agitat şi căzusem în disperare. Nu 
puteam să dorm. Stăteam ore în şir treaz. Am consultat mulţi medici şi 
psihologi, dar niciunul nu a putut să mă ajute. Intr-o dimineaţă devreme, am 


deschis radioul şi v-am auzit predicând. Nu am crezut niciodată în 
Evanghelie, în Isus sau în Biblie. Eram un om raţional, un agnostic, şi 
consideram că religia era numai pentru oamenii slabi. Eu nu aveam nevoie 
de cârja religiei. Dar, s-a produs ceva neaşteptat în viaţa mea. Am început 
să-mi pierd bucuria de a trăi. Totul mi se părea fără noimă şi mă afundam tot 
mai mult într-o imensă disperare, până în dimineaţa aceea, când v-am auzit 
vorbind la radio. În liniştea din zorii acelei zile, Duhul Sfânt mi-a vorbit 
sufletului, mi-a arătat realitatea şi m-a ajutat să văd că am nevoie de Isus. L- 
am acceptat, iar azi le vorbesc cu bucurie, despre Vestea care mi-a schimbat 
viaţa, oamenilor care nu Il cunosc pe Isus. Sunt fericit.” Predicarea 
Evangheliei are o singură ţintă: salvarea oamenilor de la moarte. Semnul 
revenirii lui Hristos se împlineşte şi lumea este pregătită pentru secerişul 
final. Va veni foarte curând ziua în care Tatăl îi va spune Fiului: „Du-Te şi adu- 
i acasă pe copiii Mei răscumpăraţi, pe cei care cred în Mine şi care vor să Mă 
asculte chiar cu riscul de a-şi pierde viaţa. Nu vreau să-i mai văd suferind şi 
nu vreau să mai trăiesc fără ei. Masa este gata, ospăţul este pregătit. Mai 
lipsesc doar invitaţii. Te rog, du-Te şi adu-i.” Când va veni ziua aceea, vrei să 
fii gata să mergi împreună cu Isus? Răspunsul îţi aparţine. 

1 C. Mervyn Maxwell, Revelation: Sus revelaciones [Apocalipsa: 
descoperirile ei] (Buenos Aires: Asociación Casa Editora Sudamericana, 
1991), pag. 90. 2 Alejandro Bull6n, Tercer milenio [Mileniul 3] (Buenos Aires: 
Asociaci6n Casa Editora Sudamericana, 1998), pag. 65, 66. 3 Roy Gane, 
Who's Afraid of the Judgment?[Cine se teme de judecată?] (Boise, Idaho: 
Pacific Press Pub. Assn., 2006). Majoritatea creştinilor trec cu vederea faptul 
că această judecată este reală, iar majoritatea celor care cred că este reală 
nu înţeleg care este adevăratul ei scop. În cartea sa, Gane arată, pe baza 
cărţii profetice a lui Daniel, că judecata de dinainte de venirea lui Hristos este 
un lucru bun pentru copiii lui Dumnezeu. Daniel 7,22 spune:,,...a venit Cel 
Îmbătrânit de zile şi a făcut dreptate sfinţilor...” 4 Richard M. Davidson, „The 
Good News of Yom Kippur” [Vestea bună din Ziua Yom Kippur], Journal of the 
Adventist Theological Society 2, 1966, pag. 4-27. Davidson subliniază trei 
motive principale pentru care judecata este o veste bună: (1) pentru că aşază 
din nou Evanghelia la locul cuvenit şi îi oferă credinciosului siguranţă şi 
dreptate; (2) pentru că obţine curățirea Sanctuarului ceresc, unde mijloceşte 
Hristos; şi (3) pentru că reabilitează caracterul lui Dumnezeu. 

O persecuție ciudata „Atunci vă vor da să fiţi chinuiţi şi vă vor omori; şi 
veţi fi urâţi de toate neamurile pentru Numele Meu.” (Matei 24,9) 

Două sute patruzeci de torţe umane aruncă asupra grădinilor palatului 
o lumină înfricoşătoare. Din balconul lui regal, Dioclețian urmăreşte cu 
satisfacţie scena morţii lor. Strigătele de agonie ale creştinilor care ard pe 
rug ajung până la urechile lui. De ce plătesc ei cu moartea? Pentru că au 
crezut în Isus Hristos şi au ascultat Cuvântul Său.1 Dioclețian se urcase pe 
tron de doi ani (303 î. Hr.). La început, a poruncit să fie arse toate Bibliile şi 
să fie dărâmate bisericile. Cei care refuzau să renunţe la credinţa lor trebuiau 
omorâţi, iar casele lor trebuiau arse. Istoria consemnează faptul că împăratul 
a poruncit să se ridice un monument cu inscripţia următoare: „În cinstea 


distrugerii superstiţiei creştine.” El a condus cea mai crudă persecuție din 
istorie.2 Evenimentele din primele secole ale erei creştine fac parte dintr-o 
poveste tristă, de care nimeni nu vrea să-şi a-mintească. Aşa ceva nu avea să 
se repete niciodată, nu-i aşa? Nu, nu-i aşa. Persecuţia a reapărut în Evul 
Mediu. De data aceasta, Biserica Creştină i-a persecutat pe credincioşii care 
insistau să studieze Biblia şi care făceau din învăţăturile ei singura regulă de 
credinţă şi viaţă. Ei erau socotiți eretici, erau judecaţi şi condamnaţi la 
moarte, fiindcă ascultau de Cuvântul lui Dumnezeu. (Matei 24,9) Aceasta s-a 
întâmplat în urmă cu sute de ani. Astăzi, pare puţin probabil ca cineva să fie 
persecutat pentru convingerile lui religioase. Şi totuşi, Isus a declarat 
categoric că, la puţin timp înainte de revenirea Sa pe pământ, un grup de 
creştini va fi persecutat din cauza dorinţei lor insistente de a asculta numai şi 
numai de Biblie. In capitolul 5, când am analizat catastrofele naturale, am 
văzut că Isus a anunţat că vor apărea semne nemaiîntâlnite în soare, în lună 
şi în stele. „Dar, în zilele acelea, după necazul acesta, soarele se va întuneca, 
luna nu-şi va mai da lumina ei, stelele vor cădea din cer şi puterile care sunt 
în ceruri vor fi clătinate” (Marcu 13,24.25). Domnul a afirmat că aceste lucruri 
vor avea loc după „necazul acesta”. La ce necaz Se referă Isus? El singur 
explică despre ce necaz este vorba: „Atunci vă vor da să fiţi chinuiţi şi vă vor 
omori; şi veţi fi urâţi de toate neamurile pentru Numele Meu.” (Matei 24,9; 
vezi şi Apocalipsa 12) Să înţelegem de aici că, înainte de venirea lui Hristos, 
lumea va cunoaşte o nouă persecuție? Ce fel de persecuție va fi? Care va fi 
cauza ei? Cei care iubesc adevărul nu pot rămâne indiferenți faţă de această 
problemă, întrucât este vorba despre destinul etern al fiecărei fiinţe umane. 
Inainte să răspundem la aceste întrebări, trebuie să ne amintim că, de-a 
lungul istoriei, Dumnezeu a avut şi are un vrăjmaş expert în amăgire. Ela 
încercat să preia conducerea neamului omenesc prin minciunile lui. Cartea 
Apocalipsa îl numeşte Diavolul şi Satana (Apocalipsa 12,9). loan foloseşte în 
dreptul lui simbolul unui balaur (versetele 3, 9). Balaurul ademeneşte ca să-şi 
ajungă scopurile. Prin minciună, el reuşeşte să-i înşele pe mulţi oameni şi, 
dacă ar fi posibil, i-ar înşela chiar şi „pe cei aleşi”, cum spune Domnul Isus 
Hristos. Ademenirile şi înşelăciunile lui dau roade, dar nu şi în ceea ce-i 
priveşte pe oamenii care studiază Biblia şi care nu cred în amăgirile lui. Ce 
poate vrăjmaşul să le facă? Infuriat la culme, el recurge la persecuție. Ce nu 
poate să obţină într-un mod, se străduieşte să obţină în altul. Cartea 
Apocalipsa vorbeşte despre această persecuție, iar Isus spune că ea 
reprezintă unul dintre semnele finale ale revenirii Lui pe pământ. loan spune 
că a văzut în viziune următoarele: „Şi balaurul, mâniat pe femeie, s-a dus să 
facă război cu rămăşiţa seminţei ei, care păzesc poruncile lui Dumnezeu şi ţin 
mărturia lui Isus Hristos” (Apocalipsa 12,17). Cine este această femeie 
persecutată de balaur? Pe cine reprezintă ea? In Biblie, femeia este de multe 
ori simbolul unei biserici (vezi Apocalipsa 12,1; Efeseni 5,25-32; 2 Corinteni 
11,2). Femeia curată, îmbrăcată în alb, reprezintă biserica lui Dumnezeu 
(Apocalipsa 12,1.5). Femeia imorală, îmbrăcată în stacojiu, reprezintă partea 
bisericii care a devenit vrăjmaşul lui Dumnezeu (Apocalipsa 17). Femeia 
persecutată este simbolul oamenilor din biserică loiali lui Dumnezeu. loan o 


descrie astfel: „În cer s-a arătat un semn mare, o femeie învăluită în soare, 
cu luna sub picioare şi cu o cunună de douăsprezece stele pe cap.” 
(Apocalipsa 12,1) Femeia aceasta [biserica] a fost persecutată de balaur 
[Satana] de-a lungul istoriei. El a atacat-o cu multă ură, pentru că eaa 
refuzat să accepte minciunile lui. Ea a ales să rămână de partea Cuvântului 
lui Dumnezeu. loan este un bun exemplu aici: el a fost exilat pe insula 
Patmos, unde a scris cartea Apocalipsa: „Eu, loan, fratele vostru, care sunt 
părtaş cu voi la necaz, la Împărăţie şi la răbdarea în Isus Hristos, mă aflam în 
ostrovul care se cheamă Patmos, din pricina Cuvântului lui Dumnezeu şi din 
pricina mărturiei lui Isus Hristos.” (Apocalipsa 1,9) Să observăm aici cele 
două motive pentru care a fost exilat loan: din pricina Cuvântului lui 
Dumnezeu şi din pricina mărturiei lui Isus Hristos. Pe scurt, am putea să _ 
concentrăm cele două motive într-unul singur: iubirea lui faţă de Isus. Dacă Il 
iubeşti pe Domnul, este numai normal să fii credincios Cuvântului Său. lar 
dacă respecţi Cuvântul Său, nu poţi accepta cu nici un chip înşelăciunile şi 
minciunile pe care le născoceşte balaurul. Lucrul acesta îl înfurie grozav pe 
vrăjmaş. Acesta este motivul pentru care îi persecută pe cei care insistă să 
asculte de învăţăturile Bibliei. Persecuţia aceasta nu este îndreptată 
împotriva acelora care doar se numesc creştini. Dacă sunt creştin, dar nu 
cunosc adevărul şi urmez învăţăturile false ale vrăjmaşului, el nu are de ce să 
îmi vrea răul. Mă lasă în pace. Persecuţia este numai pentru aceia care 
resping minciuna şi care susţin ascultarea de învăţăturile Bibliei. In vremea 
aceea, majoritatea va alege varianta mai comodă. Între timp, cei care rămân 
de partea învățăturilor Bibliei vor începe să fie consideraţi fanatici, 
încăpăţânaţi şi politic incorecţi. Oare există în zilele noastre o persoană care 
să fie mai desconsiderată decât cea considerată incorectă din punct de 
vedere politic? Nu-i aşa că se apreciază că aceia care refuză să coboare 
standardele, care nu îşi negociază principiile, care refuză să creadă ceea ce 
crede majoritatea şi să accepte ceea ce acceptă majoritatea încalcă regulile 
corectitudinii politice? Încăpăţânarea acestor oameni persecutați este legată 
de o problemă pe care marea majoritate o ia drept un detaliu minor. In 
Apocalipsa 12,17, balaurul o persecută pe femeie şi pe „rămăşiţa seminţei 
ei”, adică biserica din timpul sfârşitului, care insistă să asculte de Dumnezeu, 
după poruncile din Cuvântul Său. Să observăm că biserica din vremea 
sfârşitului are două caracteristici: ea păzeşte poruncile lui Dumnezeu şi ţine 
mărturia lui Isus (Apocalipsa 12,17; 14,12). Acesta a fost şi motivul pentru 
care loan a fost exilat pe insula Patmos: loialitatea faţă de Dumnezeu şi 
ascultarea de El şi de Cuvântul Lui. Astăzi, mulţi cred că poruncile lui 
Dumnezeu nu mai sunt valabile pentru creştini. Mulţi susţin că Legea a fost 
ţintuită pe cruce şi că, prin urmare, creştinii nu trebuie să o mai ţină. 
Rămăşiţa însă se distinge de mulţime tocmai prin faptul că insistă să-l fie 
credincioasă lui Isus şi să asculte de porunci. Chiar dacă pare un detaliu 
minor, ascultarea de principiile eterne din Cuvântul lui Dumnezeu nu se 
negociază. În Apocalipsa 13, balaurul apare din nou. Aici îi încredinţează 
puterea unei fiinţe ciudate: o fiară. In profeție, „fiara” este simbolul unei 
împărăţii sau al unei puteri (vezi, spre exemplu, Daniel 7,16.17). loan spune 


următoarele despre această fiară: „| s-a dat să facă război cu sfinţii şi să-i 
biruiască. Şi i s-a dat stăpânire peste orice seminţie, peste orice norod, peste 
orice limbă şi peste orice neam.” (Apocalipsa 13,7) Această putere începe să 
persecute pe poporul lui Dumnezeu. Oamenii i se închină şi este, aşadar, o 
putere religioasă. „Şi toţi locuitorii pământului i se vor închina, toţi aceia al 
căror nume n-a fost scris... în cartea vieţii Mielului.” (versetul 8) Potrivit cărţii 
Apocalipsa, în zilele din urmă, o anumită putere religioasă va obţine o mare 
autoritate. Va fi adorată şi respectată de mulţimi întregi, va fi urmată şi 
lăudată de împărați şi de prinți. Dar, în acelaşi timp, ea îi va persecuta pe cei 
care nu acceptă autoritatea ei şi care nu i se supun. Cine va respinge 
autoritatea fiarei? Cei care insistă să-l rămână credincioşi lui Isus şi 
Cuvântului Său. Dar să notăm şi un alt aspect: profeția declară, de 
asemenea, că în zilele finale ale lumii noastre va apărea o putere politică ce 
va susţine puterea religioasă falsă. Este fiara a doua din Apocalipsa 13, cea 
care a primit autoritatea din partea balaurului. Apostolul loan o descrie astfel: 
„Apoi am văzut ridicându-se din pământ o altă fiară... Şi a făcut ca toţi: mici şi 
mari, bogaţi şi săraci, slobozi şi robi, să primească un semn pe mâna dreaptă 
sau pe frunte şi nimeni să nu poată cumpăra sau vinde, fără să aibă semnul 
acesta, adică numele fiarei sau numărul numelui ei.” (versetele 11-17) 
Oamenii nu vor putea nici măcar să cumpere sau să vândă, dacă nu au 
„semnul fiarei”. Ca să înţelegem ce înseamnă acest semn, trebuie mai întâi 
să vedem ce înseamnă „semnul lui Dumnezeu”. Dacă este adevărat că 
balaurul îşi însemnează urmaşii, atunci este adevărat şi că Dumnezeu îi 
însemnează pe copiii Lui credincioşi şi ascultători, adică pe aceia pe care El îi 
numeşte „sfinţi”. loan a declarat: „După aceea, am văzut patru îngeri, care 
stăteau în picioare în cele patru colţuri ale pământului. Ei ţineau cele patru 
vânturi ale pământului, ca să nu sufle vânt pe pământ, nici pe mare, nici 
peste vreun copac” (Apoca-lipsa 7,1). Versetul acesta ne vorbeşte despre 
distrugerea finală a pământului, care va avea loc la a doua venire a lui 
Hristos. Patru îngeri ţin cele patru vânturi ale distrugerii. De ce? Răspunsul se 
găseşte în versetul imediat următor: „Şi am văzut un alt înger, care se suia 
dinspre răsăritul soarelui şi care avea pecetea Dumnezeului celui viu. Ela 
strigat cu glas tare la cei patru îngeri, cărora le fusese dat să vatăme 
pământul şi marea, zicând: 'Nu vătămaţi pământul, nici marea, nici copacii, 
până nu vom pune pecetea pe fruntea slujitorilor Dumnezeului 

nostru!',, (versetele 2, 3) Chiar în clipa aceasta, trăim unul dintre cele mai 
importante momente din istoria lumii, un eveniment despre care, din 
nefericire, prea puţini ştiu. Cei care primesc pecetea lui Dumnezeu vor scăpa 
de distrugerea finală, după cum spune loan: „Dacă se închină cineva fiarei şi 
icoanei ei şi primeşte semnul ei pe frunte sau pe mână, va bea şi el din vinul 
mâniei lui Dumnezeu.” (Apocalipsa 14,9.10) Cartea Apocalipsa prezintă doi 
mai conducători. Amândoi au adepţi. Amândoi îşi marchează adepţii. Balaurul 
îşi însemnează urmaşii cu semnul fiarei. Isus îi marchează cu pecetea sau 
sigiliul lui Dumnezeu. Care este sigiliul lui Dumnezeu? Dacă răspundem la 
această întrebare, vom putea afla şi care este semnul fiarei. Sigiliul este un 
semn de identificare. El specifică titlul sau poziţia pe care o deţine persoana 


care îl aplică şi zona în care are autoritate. Sigiliul lui Dumnezeu are drept 
temei autoritatea Sa - Legea Sa şi principiile eterne ale guvernării Sale 
divine. Semnul fiarei se întemeiază, de asemenea, pe o presupusă autoritate 
- pe hotărârile şi pe principiile false ale vrăjmaşului. Sigiliul lui Dumnezeu 
este indiciul dorinţei Sale de a ne salva. Semnul fiarei are în spate dorinţa 
acesteia de a distruge. În spatele sigiliului lui Dumnezeu se află Tatăl, Fiul şi 
Duhul Sfânt, în vreme ce în spatele semnului fiarei se află balaurul, fiara şi 
profetul mincinos (vezi Apocalipsa 16). Pecetea lui Dumnezeu este primită de 
cei care „şi-au spălat hainele şi le-au albit în sângele Mielului” (Apocalipsa 
7,14). Semnul fiarei este primit de cei care se închină puterii înşelătoare care 
pretinde pe nedrept că are autoritate divină. Biblia conţine câteva versete 
care vorbesc despre sigiliul lui Dumnezeu. Unul dintre ele declară astfel: 
„Sfinţiţi Sabatele Mele, căci ele sunt un semn între Mine şi voi, ca să ştiţi că 
Eu sunt Domnul Dumnezeul vostru!” (Ezechiel 20,20) Potrivit acestui pasaj, 
Sabatul este pentru Biserica Creştină un semn al ascultării. Dumnezeu nu le- 
a dat Sabatul numai evreilor. El a stabilit această zi la Creaţiune (Geneza 2,1- 
3), iar poporul lui Dumnezeu l-a păzit chiar şi înainte ca Domnul să îl includă 
în Cele Zece Porunci date pe Muntele Sinai (Exod 16,23-30). Isus l-a păzit 
(Luca 4,16). Apostolii au ţinut Sabatul şi înainte de răstignire şi apoi, după 
învierea lui Isus şi înălţarea Sa la cer (Fapte 18,1-5). Scriitorul Epistolei către 
Evrei spune: „Căci într-un loc a vorbit astfel despre ziua a şaptea: 'Dumnezeu 
S-a odihnit în ziua a şaptea de toate lucrările Lui.'... Rămâne dar o odihnă ca 
cea de Sabat pentru poporul lui Dumnezeu.” (Evrei 4,4-9) Vrăjmaşul cunoaşte 
Biblia. El ştie ce spune Cuvântul lui Dumnezeu. Dar el este de la început un 
mincinos, un duşman al adevărului. Ce face el, de fapt? El ascunde adevărul, 
îl amestecă subtil cu o minciună şi apoi îl înfăţişează folosind metoda lui 
tipică: ademenirea. Rezultatul: mulțimile îl urmează, ascultându-l şi crezând 
învăţătura lui. O altă categorie de oameni însă |! iubesc pe Isus şi ascultă de 
poruncile Lui. Ei nu se lasă înşelaţi. Preţul ascultării de Cuvântul lui 
Dumnezeu şi al credincioşiei faţă de Isus va fi foarte mare. Balaurul îşi va 
revărsa toată furia asupra lor. Recurgând la presiuni religioase şi politice, el 
va porni cea mai mare persecuție religioasă din toate timpurile. Profeţia aşa 
ne spune şi nu putem să o evităm. Ea va fi însă o dovadă în plus a revenirii 
iminente a lui Hristos. Profetul Daniel a spus: „Aceasta va fi o vreme de 
strâmtorare, cum n-a mai fost de când sunt neamurile şi până la vremea 
aceasta.” (Daniel 12,1) Isus a spus că persecuția aceasta va avea loc înainte 
de marile fenomene naturale, care vor afecta soarele, luna şi stelele. Luca ne 
spune următoarele: „Pe alocuri vor fi mari cutremure de pământ, foamete şi 
ciumi; vor fi arătări înspăimântătoare şi semne mari în cer. Dar înainte de 
toate acestea, vor pune mâinile pe voi şi vă vor prigoni... vă vor târî înaintea 
împăraţilor şi înaintea dregătorilor, din pricina Numelui Meu... Veţi fi daţi în 
mâinile lor până şi de părinţii, fraţii, rudele şi prietenii voştri, şi vor omori pe 
mulţi dintre voi. Veţi fi urâţi de toţi din pricina Numelui Meu” (Luca 21,11-17). 
Observăm aici că este vorba despre o persecuție dură, de mari proporţii. 
Fraţii şi surorile se vor trăda unii pe alţii, părinţii îşi vor trăda copiii, iar 
oamenii se vor întoarce împotriva prietenilor lor. Este adevărat că Isus S-a 


referit în primul rând la persecuția creştinilor care aveau să sufere sub 
dominaţia romană, în primul secol al erei creştine, dar la fel de adevărat este 
şi faptul că persecuția se va repeta în ultimele zile ale istoriei pământului. Să 
nu uităm că Domnul dorea să răspundă la întrebarea ucenicilor legată de 
distrugerea Templului şi de sfârşitul lumii. Această ultimă persecuție va fi cea 
mai rea şi cea mai dură din toate timpurile. Oameni nevinovaţi vor fi umiliţi şi 
maltrataţi fiindcă refuză să se supună puterii religioase dominante. 
Autoritatea politică va susţine această activitate. lar în spatele lor va fi 
balaurul. Să ne întoarcem la sigiliul lui Dumnezeu. După cum am văzut, Biblia 
ne spune că sigiliul acesta este Sabatul, adică sâmbăta, a şaptea zi a 
săptămânii. Odată descoperit acest lucru, putem să aflăm care este semnul 
fiarei. Pentru aceasta, să revenim la Apocalipsa 13. Să nu uităm că aici se 
vorbeşte şi despre o putere religioasă şi despre o putere politică. Aceasta din 
urmă „amăgea pe locuitorii pământului prin semnele care i se dăduse să le 
facă în faţa fiarei. Ea a zis locuitorilor pământului să facă o icoană fiarei.” 
(Apocalipsa 13,14) Pe scenă intră acum un alt personaj simbolic: icoana 
fiarei. O icoană este o reprezentare sau un simbol al unei persoane sau al 
unui obiect. Drapelul ţării tale îţi aminteşte de ţara ta, fiindcă steagul este un 
simbol. Tot la fel, dacă autoritatea lui Dumnezeu este exprimată prin 
intermediul unui sigiliu şi dacă sigiliul acesta este Sabatul, atunci care este 
semnul fiarei, sigiliul care reprezintă autoritatea vrăjmaşului lui Dumnezeu? 
Trebuie să fie o contrafacere a Sabatului lui Dumnezeu - o altă zi de 
închinare. Mai întâi de toate, nu trebuie să uităm că în Biblie nu se găseşte 
nici măcar un verset în care să se spună că ziua a şaptea nu mai este 
adevărata zi de odihnă. La un moment dat în istorie, a apărut cineva care a 
pretins că are autoritatea divină de a schimba păzirea Sabatului cu păzirea 
altei zile: duminica. Mulţi oameni cred cu sinceritate că păzesc duminica 
întrucât Isus a înviat în această zi. Este adevărat că Invierea a avut loc 
duminica, dar Biblia nu spune că Sabatul nu mai este sfânt din această cauză 
şi că acum duminica ar fi ziua de odihnă şi de închinare. Duminica provine 
din păgânism. În timpul Imperiului Roman, cei care se închinau la soare 
considerau că duminica era o zi specială. Acesta este motivul pentru care, în 
unele limbi, denumirea pentru această zi este „ziua soarelui” (n. tr. Sunday: 
sun = soare, day = zi).3 Păzirea duminicii de către Biserica Creştină a început 
după mulţi ani de la înălţarea lui Isus la cer şi de la moartea apostolilor. lată 
factorii care au determinat această schimbare. Un factor a fost lupta evreilor 
de eliberare de sub ocupaţia romană. Autorităţile romane îi arestau pe evrei, 
iar creştinii, care păzeau tot Sabatul, au fost luaţi odată cu ei. Pentru a nu 
mai fi confundați cu evreii, creştinii au început să se închine duminica. Biblia 
însă nu susţine această schimbare.4 Duminica a fost acceptată în mod oficial 
ca zi de odihnă în Biserica Creştină, în anul 331, când împăratul Constantin a 
acceptat creştinismul. Influenţa împăratului a fost hotărâtoare în stabilirea 
duminicii ca zi oficială de închinare. Astăzi, Biserica Catolică admite fără 
ezitare că a schimbat Sabatul în duminică. O publicaţie oficială a Bisericii 
declară: „Închinarea în ziua de duminică nu se bazează pe Scriptură, ci pe 
tradiţie şi a fost instituită de Biserica Catolică."5 Catehismul catolic susţine 


aceeaşi idee: „Noi păzim duminica şi nu sâmbăta fiindcă Biserica Catolică a 
transferat solemnitatea Sabatului asupra duminicii."6 Biserica Romană 
admite că este răspunzătoare pentru schimbarea Sabatului în duminică. Dar 
mai este ceva. Istoria consemnează faptul că Biserica Romană a făcut acest 
transfer, însă realitatea este alta. Adevăratul autor al schimbării este 
vrăjmaşul lui Dumnezeu. O zi de închinare nu înseamnă neapărat că ea este 
mai bună decât altă zi de închinare. Ceea ce contează este ce reprezintă ziua 
de închinare. Ziua a şaptea este ziua lui Hristos. Ea este semnul puterii şi al 
autorităţii Sale. El Insuşi a spus: „Fiul omului este Domn chiar şi al Sabatului.” 
(Marcu 2,28) El a mai spus şi prin profetul Ezechiel: „Sfinţiţi Sabatele Mele... 
ca să ştiţi că Eu sunt Domnul Dumnezeul vostru!” (Ezechiel 20,20) Păzirea 
primei zile a săptămânii ca zi de odihnă este o invenţie a oamenilor. Este un 
atac asupra autorităţii lui Isus. Dar păzirea zilei a şaptea este un semn al 
loialității faţă de Hristos. Respectarea primei zile a săptămânii înseamnă, în 
cele din urmă, lipsă de loialitate. Dacă respectăm Sabatul, mergem pe 
urmele lui Isus. Când înlocuim ziua poruncită de Dumnezeu cu duminica, ne 
abatem de la învăţătura Bibliei. Profetul Osea ne aminteşte: „Cine este 
înţelept să ia seama la aceste lucruri! Cine este priceput să le înţeleagă! Căci 
căile Domnului sunt drepte; şi cei drepţi umblă pe ele, dar cei răzvrătiți cad 
pe ele.” (Osea 14,9) Dacă priveşti la lumea noastră, ai impresia că 
persecuția, ca semn al revenirii lui Hristos, nu se va împlini niciodată. Cine s- 
ar încumeta să persecute azi pe cineva de aceeaşi credinţă? Astăzi ne 
bucurăm de libertate religioasă. Oamenii nu au avut niciodată atât de mult 
respect faţă de drepturile omului. Mişcările sociale nenumărate apără 
drepturile minorităţilor pe aproape tot globul. Cum este posibil ca cineva să 
fie persecutat doar pentru faptul că ţine Sabatul? Din perspectivă 
omenească, lucrul acesta pare imposibil. Cu toate acestea, Biblia spune că 
persecuția va fi unul dintre ultimele semne care se vor împlini chiar înainte 
de revenirea glorioasă a lui Isus. Ea va veni pe neaşteptate, în mod 
surprinzător. Dar va fi o persecuție reală. Ţi-este teamă de persecuția pe care 
o prezice Scriptura? Nu ai de ce. Domnul Isus va avea grijă de toţi copiii Lui 
credincioşi. Citeşte făgăduinţa aceasta, care îţi vorbeşte despre purtarea Sa 
de grijă: „El dă tărie celui obosit şi măreşte puterea celui ce cade în 

leşin. Flăcăii obosesc şi ostenesc, chiar tinerii se clatină, dar cei ce se încred 
în Domnul îşi înnoiesc puterea, ei zboară ca vulturii; aleargă şi nu obosesc, 
umblă şi nu ostenesc.” (Isaia 40,29-31) Dumnezeu nu numai că va avea grijă 
de tine şi îţi va da putere. lată ce ţi-a mai promis: „Pentru că atunci va fi un 
necaz aşa de mare, cum n-a fost niciodată de la începutul lumii până acum şi 
nici nu va mai fi. Şi dacă zilele acelea n-ar fi fost scurtate, nimeni n-ar scăpa; 
dar, din pricina celor aleşi, zilele acelea vor fi scurtate” (Matei 24,21.22) 
Dumnezeu Însuşi îţi promite că va scurta perioada de criză din zilele finale, 
de dragul poporului Său. Toate semnele revenirii lui Hristos, pe care le-am 
studiat până acum, se împlinesc chiar sub ochii noştri. La fel se va întâmpla şi 
cu acest semn, chiar dacă unora li se pare imposibil. Când va veni persecuția, 
tu de partea cui vei fi? Din care categorie vei face parte: din categoria 
persecutorilor sau din categoria celor persecutați? Răspunsul îţi aparţine. 


1 Marta Sordi, Los cristianos y el Imperio Romano [Creștinii şi Imperiul 
Roman] (Madrid: Ediciones Encuentro, 1988), pag. 119-129. 2 Ramsay 
MacMullen, Christianity and Pagânism în the Fourth to Eighth Centuries 
[Creştinismul şi păgânismul între secolele al IV-lea şi al VIll-lea] (New Haven: 
Yale University Press, 1997), pag. 1-31. 3 Deus Sol Invictus, adică „zeul soare 
invincibil”, era o zeitate oficial recunoscută în Imperiul Roman, târziu. Câţiva 
împărați, care l-au precedat la tron pe Constantin, au poruncit ca monedele 
imperiale să poarte inscripţia SOLI INVICTO COMIŢI, pretinzând astfel că zeul 
soare era un protector al Impăratului. Constantin era deosebit de devotat 
acestui zeu, iar pe monedele bătute în vremea lui apar elemente legate de 
Sol Invictus până în anul 323 d. Hr. Pe 7 martie 321, Constantin hotărăşte ca 
dies Solis (ziua soarelui) să fie ziua de odihnă. In Códice Justinianeo 3.12.2 
citim: „Imperator Constantinus: În venerabila zi a Soarelui, magistraţii şi 
poporul care locuieşte în oraşe să se odihnească, iar atelierele să se închidă. 
La sate însă, persoanele care se ocupă cu agricultura îşi pot continua 
activitatea nestingherite şi după lege, întrucât este posibil ca altă zi să nu fie 
bună pentru cules cerealele sau pentru sădit via; şi, dacă trece momentul 
potrivit pentru aceste activităţi, bunătăţile cerului se pot pierde.” 
(http/es.wikipedia.org/wiki/Sol_Invictus). 4 Vezi şi alte declaraţii ale Bisericii 
Romano-Catolice şi ale bisericilor protestante privitoare la problema zilei de 
odihnă pe pagina http:/www.amightywind.com/wolves/sabbathchanged.htm 5 
Catholic Record, 17 septembrie 1892. 6 A Doctrinal Catechism, ediţia din 
1957, pag. 50. 

Când va veni Hristos? 

„Despre ziua aceea şi despre ceasul acela, nu ştie nimeni: nici îngerii 
din ceruri, nici Fiul, ci numai Tatăl. Cum s-a întâmplat în zilele lui Noe, aidoma 
se va întâmpla şi la venirea Fiului omului. În adevăr, cum era în zilele dinainte 
de potop, când mâncau şi beau, se însurau şi se măritau, până în ziua când a 
intrat Noe în corabie, şi n-au ştiut nimic, până când a venit potopul şi i-a luat 
pe toţi, tot aşa va fi şi la venirea Fiului omului.” (Matei 24,36-39) 

Am crescut într-o familie cu şapte copii. Tata era miner şi venea acasă 
o dată la două săptămâni. Inainte de pleca înapoi la lucru, ne lăsa o listă cu 
lucrurile pe care trebuia să le facem până când se întorcea. Ne lăsa de făcut 
treburi pentru fiecare zi, dar de obicei făceam totul în ultimul minut. Când 
sosea ziua în care tata trebuia să vină acasă, împărţeam sarcinile între noi şi 
făceam totul în câteva ore. Tata credea că suntem nişte copii foarte 
ascultători. Dar se înşela. Într-o zi, s-a întâmplat ceva neplăcut la mină, iar 
compania i-a trimis pe mineri acasă. Tata a venit acasă pe neaşteptate. Când 
a intrat în casă, a descoperit cu surprindere trista realitate: copiii lui nu erau 
atât de ascultători precum crezuse. Tata era doar un om. El nu cunoştea 
gândurile copiilor lui. Dar Dumnezeu este altfel. Mulţi oameni se întreabă de 
ce nu ne-a spus Isus ziua şi ora exactă când Se va întoarce. In opinia mea, nu 
ne-a spus din cauza inimii înşelătoare a omului. Dacă am şti momentul acela 
cu precizie, nu am ţine seama decât în ultima clipă de sfaturile pe care ni le-a 
dat cu privire la modul în care trebuie să trăim. Cu câteva ore înainte de 
sosirea programată, am încerca să ne pregătim în grabă. Lucrul acesta nu ne- 


ar face bine. De aceea, Isus a preferat să ne ia prin surprindere. El a spus: 
„Despre ziua aceea şi despre ceasul acela, nu ştie nimeni: nici îngerii din 
ceruri, nici Fiul, ci numai Tatăl.” (Matei 24,36) Isus a spus că, în preajma 
revenirii Sale, va fi la fel ca în vremea lui Noe: „Cum s-a întâmplat în zilele lui 
Noe, aidoma se va întâmpla şi la venirea Fiului omului. În adevăr, cum era în 
zilele dinainte de potop, când mâncau şi beau, se însurau şi se măritau, până 
în ziua când a intrat Noe în corabie şi n-au ştiut nimic, până când a venit 
potopul şi i-a luat pe toţi, tot aşa va fi şi la venirea Fiului omului.” (versetele 
37-39) Nu este greşit să te căsătoreşti. Căsătoriile nu sunt un semn al 
revenirii lui Hristos. Ideea de bază este că revenirea lui Isus va fi o surpriză. 
Atunci când va avea loc, oamenii vor trăi la fel ca întotdeauna. Numai câţiva 
oameni vor ţine seama de semnele timpului. Aşa a fost în zilele lui Noe. 
Oamenii erau atât de ocupați să trăiască, încât nu mai aveau timp pentru 
Dumnezeu. Noe le-a spus că lumea, aşa cum o cunoşteau ei, se va sfârşi 
printr-un potop, dar nimeni nu l-a crezut. Ei îl considerau nebun şi făceau 
glume pe seama lui. Mesajul lui Noe nu era popular. Dacă l-ar fi acceptat, ar fi 
riscat să fie ridiculizaţi. Tot la fel se întâmplă şi în lumea postmodernă, 
contemporană: mesajul Bibliei pare ciudat. Unii spun că nu are nici o 
importanţă. Tot la fel era şi în vremea apostolului Pavel: „Fiindcă 
propovăduirea crucii este o nebunie pentru cei ce sunt pe calea pierzării: dar 
pentru noi, care suntem pe calea mântuirii, este puterea lui Dumnezeu.” (1 
Corinteni 1,18) Noe a predicat timp de 120 de ani. La început, probabil că 
mulţi au crezut mesajul lui. Unii chiar l-au ajutat să construiască arca. Alţii 
poate că au donat bani şi materiale ca să-l ajute să-şi îndeplinească 
misiunea. Însă potopul întârzia să vină. Au trecut mai mulţi ani. Nimeni nu 
mai credea că va veni un potop. În cele din urmă, singurii care s-au pregătit 
şi au intrat în corabie au fost Noe, soţia lui şi cei trei băieţi ai lor, cu soțiile lor. 
Doar atât. Unde erau oamenii care crezuseră? S-au descurajat. Cu timpul, 
credinţa lor s-a stins. Apoi, într-o zi ca oricare alta, când nimeni nu se aştepta 
la nimic deosebit, s-a întâmplat ceva nemaipomenit. A apărut pe cer ceva 
neobişnuit: un nor mic, care s-a făcut din ce în ce mai mare şi mai întunecos, 
până când a acoperit cerul de la un capăt la altul. Tunetele zguduiau cerul. 
Fulgerele scăpărau pe întinderea întunecată a bolţii cereşti. Apoi, toţi şi-au 
amintit de Noe, bătrânul „nebun” care îşi construise o arcă, şi toţi au alergat 
spre ea. Au cerut să fie lăsaţi înăuntru, dar Dumnezeu închisese uşa corabiei 
şi nici un om nu putea să o mai deschidă. Biblia ne spune: „N-au ştiut nimic, 
până când a venit potopul şi i-a luat pe toţi; tot aşa va fi şi la venirea Fiului 
omului.” (Matei 24,39) Ai observat ce spune Biblia despre oamenii de atunci? 
Ei nu s-au pregătit înainte ca potopul să vină. Când Isus va reveni, mulţi se 
vor găsi în aceeaşi situaţie. Apostolul Petru spune că, înainte de a Doua 
Venire, istoria se va repeta: „În zilele din urmă vor veni batjocoritori... şi vor 
zice: „Unde este făgăduinţa venirii Lui? Căci de când au adormit părinţii 
noştri, toate rămân aşa cum erau de la începutul zidirii!', (2 Petru 3,3.4) Mulţi 
vor lua în râs ideea revenirii lui Isus. Ei vor insista că niciodată nu va avea loc 
aşa ceva şi că lucrurile vor merge înainte ca şi până acum. Prin urmare, ei 
vor considera că oamenii care se pregătesc pentru a doua venire a lui Hristos 


trăiesc pe altă lume. Petru încearcă să ne explice motivul aparentei întârzieri 
astfel: „Dar, prea iubiţilor, să nu uitaţi un lucru: că, pentru Domnul, o zi este 
ca o mie de ani, şi o mie de ani sunt ca o zi. Domnul nu întârzie în împlinirea 
făgăduinţei Lui, cum cred unii, ci are o îndelungă răbdare pentru voi şi 
doreşte ca niciunul să nu piară, ci toţi să vină la pocăință.” (versetele 8, 9) 
Din cuvintele lui Petru, putem reţine două idei. Prima idee este faptul că viaţa 
omului este scurtă. Cât trăieşte un om în ziua de azi? Recent, o femeie din 
Japonia a murit la vârsta de 113 ani.1 Dar ce înseamnă 113 ani în comparaţie 
cu veşnicia lui Dumnezeu? Aşadar, venirea lui Isus nu este amânată. Oamenii 
nu trăiesc decât o fracțiune de secundă în comparaţie cu veşnicia lui 
Dumnezeu. Al doilea gând este legat de răbdarea lui Dumnezeu. El îi iubeşte 
pe oameni. Dacă ar fi după El, toţi oamenii ar fi salvaţi, însă este nevoie ca 
fiecare să decidă personal dacă vrea sau nu vrea să fie salvat. Nimeni nu 
poate decide în locul altuia. Dumnezeu i-a înzestrat pe bărbaţi şi pe femei cu 
libertatea de a alege. El îi încurajează să aleagă. Le arată clar în Cuvântul 
Său ce alternative au, însă ei trebuie să ia decizia singuri. Totuşi, faptul că 
Dumnezeu iubeşte oamenii şi are răbdare cu ei nu înseamnă că nu Se va 
întoarce sau că îi va aştepta la nesfârşit să aleagă. Petru continuă: „Ziua 
Domnului însă va veni ca un hoţ. In ziua aceea, cerurile vor trece cu trosnet, 
trupurile cereşti se vor topi de mare căldură şi pământul, cu tot ce este pe el, 
va arde” (versetul 10). Întâlnim aici din nou elementul surpriză. Hoţii nu ne 
anunţă în prealabil ziua când ne vor sparge casa. Ştim că sunt undeva pe 
afară, dar nu ştim exact când vor încerca să intre. Petru compară revenirea 
lui Isus cu acţiunea neaşteptată a hoţilor. Punctul comun aici este elementul 
surpriză. Isus doreşte ca poporul Său să fie gata tot timpul. Din acest motiv, 
El a zis: „Luaţi seama la voi înşivă, ca nu cumva să vi se îngreuneze inimile 
cu îmbuibare de mâncare şi băutură şi cu îngrijorările vieţii acesteia, şi astfel 
ziua aceea să vină fără veste asupra voastră. Căci ziua aceea va veni ca un 
laţ peste toţi cei ce locuiesc pe toată faţa pământului. Vegheaţi dar în tot 
timpul şi rugaţi-vă, ca să aveţi putere să scăpaţi de toate lucrurile acestea 
care se vor întâmpla şi să staţi în picioare înaintea Fiului omului.” (Luca 
21,34-36) Odată, am stat de vorbă cu un bărbat care nu ştia nimic despre 
Biblie. Călătoream cu acelaşi avion şi firul discuţiei a ajuns la teme spirituale. 
Ne-am împărtăşit concepţia personală despre viaţă. l-am spus că am credinţa 
că Hristos va reveni şi că Îşi va întemeia Împărăţia veşnică. 

— Eu prefer să trăiesc în lumea reală, mi-a spus el. Raiul este ceva prea 
abstract şi pare a fi legat de viitorul îndepărtat. Nu ştiu dacă voi apuca 
vreodată ziua aceea. Ca mai toţi oamenii din lumea noastră, şi acest bărbat 
se gândea numai la clipa prezentă. După părerea lui, nu se merita să te 
gândeşti la rai, atâta timp cât pe pământ se întâmplă mereu lucruri 
interesante. 

— Viaţa este scurtă, mi-a spus el în concluzie, şi nu o putem pierde 
crezând în nişte iluzii. Trebuie să fim realişti. Trebuie să fim realişti? Atunci, 
ca să împrumut o ilustrație folosită de un alt autor, dă-mi voie să-ţi spun 
ceva. Să presupunem că ajungem la vârsta de 100 de ani şi că ne apropiem 
de sfârşitul vieţii. Să admitem pentru o clipă că bărbatul cu care am stat de 


vorbă are dreptate: cerul nu există, iar venirea lui Hristos este o iluzie. Nu 
există viaţă veşnică. Nimic. Atunci ce am de pierdut dacă nu există nimic? 
Nimic! Nu am de pierdut absolut nimic. Dar să presupunem acum că, în 
ultima clipă, descoperim că Biblia are dreptate. Raiul există cu adevărat, 
viaţa veşnică este o realitate, iar Hristos Se întoarce într-adevăr ca să-i ia cu 
El pe cei pregătiţi. In cazul acesta, prietenul meu din avion pierde totul. Este 
un raţionament simplu, corect şi adevărat. Foarte curând, va veni o zi când 
oamenii se vor trezi, ca de obicei, ca să îşi continue activităţile obişnuite. În 
fabrici, angajaţii îşi vor îndeplini îndatoririle. Cluburile şi sălile de spectacol 
vor fi arhipline. Oamenii vor face lucruri bune sau rele, urmându-şi cu 
pasiune aspiraţiile, ca întotdeauna. Nimic ieşit din comun până aici. Nimic 
deosebit. La fel ca în zilele lui Noe. Pe neaşteptate, la orizont va apărea un 
nor mic. El se va face din ce în ce mai mare, de la o secundă la alta. 
Pământul se va cutremura din temelii. loan a descris scena aceasta astfel: 
„Când a rupt Mielul pecetea a şasea, m-am uitat şi iată că s-a făcut un mare 
cutremur de pământ. Soarele s-a făcut negru ca un sac de păr, luna s-a făcut 
toată ca sângele. Şi stelele au căzut din cer pe pământ, cum cad smochinele 
verzi din pom, când este scuturat de un vânt puternic. Cerul s-a strâns ca o 
carte de piele, pe care o faci sul. Şi toţi munţii şi toate ostroavele s-au mutat 
din locurile lor. Împărații pământului, domnitorii, căpitanii oştilor, cei bogaţi şi 
cei puternici, toţi robii şi toţi oamenii slobozi s-au ascuns în peşteri şi în 
stâncile munţilor. Şi ziceau munţilor şi stâncilor: 'Cădeţi peste noi şi 
ascundeţi-ne de faţa Celui ce şade pe scaunul de domnie şi de mânia 
Mielului, căci a venit ziua cea mare a mâniei Lui şi cine poate sta în 
picioare?', (Apocalipsa 6,12-17) Unii oameni fug înspăimântați, dar cei care 
au crezut în a Doua Venire şi care s-au pregătit pentru ea îşi ridică braţele şi 
exclamă: „lată, acesta este Dumnezeul nostru, în care aveam încredere că ne 
va mântui. Acesta este Domnul în care ne încredeam; acum să ne veselim şi 
să ne bucurăm de mântuirea Lui.” (Isaia 25,9) În anul 1942, într-o dimineaţă 
răcoroasă, un tânăr dintr-un lagăr de concentrare a privit prin gardul de 
sârmă ghimpată şi a văzut o fată care i s-a părut frumoasă ca lumina 
soarelui. Tânăra l-a observat şi ea şi inima i-a tresărit. Ca să-i arate că îi pasă 
de el, ea i-a aruncat un măr roşu peste gard. Mărul i-a adus viaţă, speranţă şi 
dragoste. L-a ridicat de jos şi lumea lui întunecată s-a luminat dintr-odată. 
Faţa angelică şi zâmbetul timid al tinerei i s-au imprimat în memorie. A doua 
zi, s-a grăbit să o vadă din nou. S-a apropiat de gard şi a zărit-o. Fata îl 
aştepta pe cel care îi atinsese inima, ţinând în mână un alt măr roşu. Era 
foarte frig, iar vântul gemea trist. Însă inimile acestor tineri erau încălzite de 
dragostea al cărei mesager era mărul roşu. Incidentul s-a repetat mai multe 
zile la rând. Doi tineri, unul de o parte a gardului, iar celălalt de cealaltă 
parte, se căutau cu nerăbdare. Doar un minut în fiecare zi. Întâlnirea aceasta 
era pentru ei ca o scânteie a speranţei. Intr-o zi, tânărul a anunţat-o cu 
tristeţe: 

— Mâine să nu-mi mai aduci măr. Nu voi mai fi aici. Vor să mă trimită în 
alt lagăr. Băiatul a plecat în după-amiaza aceea cu inima frântă. Din ziua 
aceea, chipul frumos al fetei îi revenea în minte de fiecare dată când suferea. 


Ochii ei, puţinele cuvinte pe care le schimbaseră, mărul roşu erau pentru el 
ca o rază binefăcătoare, în mijlocul unei mări nesfârşite de tristeţe. Familia lui 
pierise în război şi viaţa lui era aproape distrusă, dar chiar şi în cele mai 
întunecate ceasuri, chipul fetei cu zâmbetul timid i-a adus bucurie, curaj şi 
speranţă. Anii au trecut. Într-o zi, doi adulţi se întâlnesc, din întâmplare, într- 
un restaurant din Statele Unite şi încep să-şi depene povestea vieţii. 

— Unde erai în timpul războiului? a întrebat femeia. 

— Eram într-un lagăr de concentrare din Germania, i-a răspuns el. 

— Imi amintesc că i-am aruncat de câteva ori nişte mere peste gard 
unui băiat din lagăr, îşi aminti ea. Foarte emoţionat, bărbatul zise: 

— Băiatul acela ţi-a zis cumva, într-o zi, să nu-i mai aduci mere, pentru 
că urma să fie transferat într-un alt lagăr? 

— Da, dar de unde ştii? Privind-o în ochi cu multă bucurie, el i-a zis: 

— Eu sunt băiatul acela. Urmează o clipă de tăcere. Atât de multe 
amintiri, atâta nostalgie, atât de multă bucurie că s-au reîntâlnit! Cuvintele 
parcă refuzau să se lase rostite, dar el a continuat: 

— M-au despărţit de tine în ziua aceea, dar am ştiut că într-o zi te voi 
revedea. Vrei să te căsătoreşti cu mine? Ea a răspuns în şoaptă: 

— Da, de o mie de ori, da.2 Lumea este ca un măr copt, gata să fie 
cules. Hristos Se întoarce ca să pună capăt istoriei îndelungate a păcatului. El 
vine să te ia acasă, vine să îţi spună că a aşteptat cu nerăbdare ziua în care 
să te ia acasă cu El. Ai un loc pregătit în ceruri. Eşti aşteptat. Isus te 
preţuieşte. Eşti important pentru El. Împărtăşeşte-l Lui bucuriile, durerile, 
luptele şi slăbiciunile tale, calităţile şi greşelile tale. El te-a prețuit atât de 
mult, încât a venit pe pământ ca să moară pentru tine pe cruce şi va reveni 
ca să te ia acasă cu El. Eşti gata? Răspunsul îţi aparţine. 


SFÂRŞIT 


